
sunt , Viri  illuftrijjimi , prop- 


ter quae  novam  ijlam  Pleuritidis  ve- 
rae theoriam  nomini  vejiro  subscri- 
bam : alterum  , ut  meae  in  Vos  exi- 
fiimationis  atque  grati  animi  ratio 
palam  apud  omnes  conflet , qui  me 
proxime  ab  utilis  Inflituti  regii  ortu 
laudabili  vejiro  Sociorum  albo  inscrip - 
fifiis  * *,  utpote  quae' praerogativa  mi- 
hi et  pergrata  fimul  et  perhonorifica 
eft : alterum  , quo  magis  et  iffa  quo- 
que mea  opera , utique  sub  veftris 


* Anno  I77*,  mense  Novembri  • 

auspiciis  tuta  , caveat  obtrectationis 
invidia ; cujus  vix  exsortia  nova  quae- 
que inventa  sunt  , maximeque  fi  ea 
longe  a vulgarium  dictatorum  senten- 
tia secedant , atque  procul  a tritis 
Scholarum  pulpitis  difient . 

Ita  ego  , omnis  curae  expers  , 
propofitum  , quod  fidenter  exorsus 
sum , liberali  animo  persequar.  Va- 
lete . 


PRAE- 


V 


PRAEFATIO. 


jNLwam  verae  Pleuritidis  theoriam 
atque  retiam  eidem  medendi  rationem 
dodurus  non  dubito  fore  plerosque 
medicos  , qui  iftud  scripturae  genus 
ut  vanum  et  supervacuum  repudia- 
bunt •,  cum  libi  persuadeant  5 vix  pos- 
se aliquid  aut  perfedius  aut  eruditius 
de  Pleuritide  live  dici  live  scribi  5 
quam  quod  ab  antiquiffimis  olim  me- 
dicis per  plurimos  imposterum  dodos 
viros  ad  nostra  usque  tempora  conti- 
nuo relatum  accepimus  . At  11  nunc 
dicam  , quod  ille  quidem  vulgaris 
morbus  etiam  ab  artis  ortu  retro  per 
tot  annorum  secula  ad  poftremos  huc- 
usque medicinae  profellores  neque 
omnino  cognitus  neque  rede  curatus 
fuerit , utique  audax  multis  , imo  te- 
merarius nonnullis  videbor . 

* 3 Eclui' 

Equidem  non  ignoro,  quam  dif- 
ficulter homines  eam  sententiam  exuant, 
quam  intra  tyrocinium  acceperunt  , 
et  deinde  per  longam  aetatem  fiden- 
ter retinuerunt : raaximeque  fi  eadem 
aliorum  excellentium  Virorum  opinio- 
ni consentire  ipsis  videatur  . Nihilo- 
minus spero , fore  ut  ego  et  istos 
quoque  imitatores  a trito  tali  tramite 
fle&am , eosdemque  ad  Verum  dedu- 
cam , brevi  et  efficaci  per  exempla 
via . 

Et  ante  omnia  nofle  refert , mor- 
borum multos  alienam  omninoque  a 
suo  genio  diversam  formam  recipere  , 
prout  iidem  alia  atque  diversa  curan- 
di ratione  agitantur ; quam  larvam 
utique  non  admifissent,  nifi  vi  adver- 
sae medicinae  ad  talem  excelfum  pulfi 
fuiifent . Quod  fi  deinde  per  talem  vio- 
lentiam coafta  natura  trans  novam  etix 
inconvenientem  aliquam  viam  ipsa  vic- 
trix erumpat, protinus  hunc  exitum  tan- 
quam  criticum  et  quafi  ipfi  morbo  pro- 

pri- 

priurn  praecipites  medici  ( quorum  opi- 
nione plus  eil  ) intuentur,  eundemque 
impofterum  tanquam  certum  et  explo- 
ratum medicina  perficiendum  efle  con- 
tendunt . Contra  alii  privatam  suam 
quoque  medendi  rationem  tanquam 
certam  et  usu  probatam  suftinent  : et 
fic  porro  aliter  alii  llatuunt , Simili- 
ter opinione  falluntur  hi,  qui  moven- 
do sputa  Pleufitidi  medendum  efle 
putant  . Sputa  enim  ipsa  non  Pleuri- 
tidis , sed  alterius  cujuspiam  morbi  , 
qui  a Pleuritide  remanfit , crifis  sunt . 

Non  secus  idem  ego  olim  juve- 
nis medicus  in  his  artis  magiftros  se- 
cutus sum , et , quae  ex  probatorum 
virorum  libris  collegi  , imitatus  pleu- 
riticos , quos  acceperam  , fimili , qua 
illi , curatione  habebam  ; quae  modo 
mihi  ut  illis  successit  , modo  iterum 
me  quemadmodum  ipsos  perinde  defe- 
cit . Quare  , non  tenax  opinionum  , 
jure  dubitavi  , verane  an  falsa  illa 
theoria  fit , quam  nihilominus  scholae 
* 4 ut 


VIII 

ut  certam  retinuerunt . Dubitationem 
perfecit  occafio  , quae  anno  1 75 1 . , 
quo  Pleuritis  popularis  erat , otlendit 
se  , mihique  ad  perveltigandum  et 
tempus  conceffit , et  multos  tales  ae- 
gros obtulit  . Ita  veram  Pleuritidis 
causam  fimul  et  reftam  eidem  meden- 
di rationem  perdidici  . Proximo  dein- 
de anno  1752.,  reversus  idem  morbus 
elt , multosque  item  homines  prehen- 
dit . Interea  ego  peropportuna  ista  oc- 
calione  iterum  usus  sum , cum  ut  ea 
ita  perficiam , quae  ante  didiceram  , 
tum  ut  haec  confirmem,  quae  in  illi- 
us morbi  curationibus  hucusque  ex- 
pertus eram . Tali  cautione  atque  in 
observando  attentione  didici , morbus 
quo  die  finem  accipere * qualem  is 
exitum  sumere  , aut  quam  aliam  cor- 
poris partem  prehendere  consuescat  ? 
Quae  Pleuritidi  propria  crifis , quae 
ab  eadem  aliena  fit?  Quis  malus  mor- 
bi exitus  metuendus  sit , isque  quomodo 
caveri  queat  ? Haec  cum  satis  cogni- 
ta 

ta  atque  perspe&a  mihi  fuiflent , na- 
turam in  his  medendo  imitatus  sum  . 
Quae  curatio  imposterum  per  longos 
hucusque  annos  succeffit . 

Itaque , qui  ante  sani  homines 
in  Pleuritidem  veram  inciderunt  , hi 
omnes  fine  noxa  septimo  utplurimum 
die , nonnunquam  etiam  nono  ad  sum- 
mum undecimo  , perfefte  sani  ex  ea 
revenerunt . Imo  hos , quos  post  san- 
guinis sputum  phthyfis  male  habebat, 
et  qui  per  multos  annos  pus  sputo 
ejecerunt  , fiquidem  Pleuritide  tentati 
sunt , nihilominus  fimiliter  restitui  : 
adeo  ut  neque  pofl  Pleuritidem  pejor 
phthyfis  evenerit  quam  ipsa  ante  fue- 
rat •,  sed  ut  haec  talis , qualis  hucus- 
que fuerat  , impofterum  manserit  . 
Unicus  tantum  marasmi  flatus  e(l  , 
intra  quem  Pleuritis  curationem  non 
admittit  , isque  perraro  obtinet . Etfi 
autem  Pleuritis  sub  nostro  quidem 
coelo  satis  frequens  et  nonnunquam 
popularis  fit , tamen  inter  omnes  , 

* 5 qui 


qui  ab  anno  1751.  hucusque  obve- 
nerunt , aegros  nonnifi  quinque  pe- 
rierunt , de  quibus  non  inutilem  men- 
tionem suo  loco  fafturus  sum  . 

Neque  ego  sputi  faticinia  , quae 
latam  scriptorum  paginam  implent  , 
live  adversa  metuo  live  secunda  ex- 
pe<Ho  ; nimirum  quoniam  illum  mor- 
bum absque  sputi  ejeclione  certe  sub- 
moveo . 

Ad  haec  , ut  ea  demonftrem  , 
utar  his,  quae  experientia  in  ipfis  illius 
morbi  curationibus  saepe  saepius  do- 
cuit me , exempla  , quae  ledloris  ani- 
mum trahere  ad  Yerum  poffint,  pro- 
politurum  . 

Non  autem  unius  tempellatis  aut 
eiusdem  conllitutionis  illa  exempla 
sunt , sed  multorum  succeflive  anno- 
rum, intra  quos  Pleuritis  cum  epide- 
mica tum  sparradica  fuerat . Etiam  di- 
versae aetatis  aegros  in  medium  pro- 
feram , qui  Pleuritide  affedli  fuere. 
Item  aegros  notavi  , quos,  cum  mor- 

bus  insedit  , sero  accepi . Denique 
diuturnos  aliquos  morbos , cum  qui- 
bus Pleuritis  complicata  erat  , addu- 
cam . Atque  ex  iftis  iterum  exemplis 
tot  et  talia  excerpfi , quot  et  qualia 
ad  demonftrationem  Veri  sufficere  mi- 
hi videbantur  . Caetera , ne  absque 
utilitate  longus  fim , rescindo  . 

Poftremo  dies  indicabo  , intra 
quos  Pleuritis  judicari  consuescit;  im- 
paribus nempe  perfedle , paribus  con- 
tra imperfedte  . Quae  demonftratio  , 
quoniam  ea  Hyppocratis  afferto  con- 
sentanea eft  , utique  arduam  illam  de 
imparibus  atque  de  paribus  diebus 
criticis  disputationem  vacuabit  . Ifta 
ideo  ita  propono , cum  ut  veritas  ma- 
gis elucescat , tum  quoniam  exiftimo  , 
quod  haec  noffe  hominum  salutis  in- 
terfit . 

NOVA  THEORIA 


PLEURITIDIS  VERAE 

ET  RECTA  EIDEM  MEDENDI  RATIO , 

CAPUT  I. 


Vanum  efl  , quod  Authores  de  causa 
Pleuritidis  dicunt . 

ulgaris  et  satis  trita  Authorum  sententia  est, 
Pleuritidem  veram  oriri  , posteaquam  calore 
aestuans  corpus  adversus  ventus  afflavit  : a ) 
Ita  fieri  in  latere  inflammationem ; quam  dolor  , 
febris , tussis  etc.  sequuntur . 

Verum  sic  non  satis  explicant  , quomodo 
hi  , qui  neque  corpus  motu  calefecerunt  , ne- 
que ipsi  per  fervidam  tempestatem  incaluerunt, 
neque  frigore  perculsi  sunt,  nihilominus  in  sua 
camera,  in  ipso  suo  lecto  Pleuritide  vera  cor- 
repti fuerint  ? 


A 


Puer- 


a ] » Eorum  initium  vel  ex  frigore  vel  ex  i&u  , vel  ex  nimio 
» cursu  , vel  ex  morbo  efl  . » A.  C.  Celsus  Lib,  IV.  Cap.  6 » 
de  laterum  doloribus  . 


AEGROTUS 

I. 


Aegrotus 

u. 


Aegrotus 

III. 


Aegrotus 

IV. 


Abgrotus 

V. 


Puerpera  bene  sana  , quarto  decimo  post 
partum  die  , recte  fluentibus  cum  iochiis  , m 
suo  lecto  Pleuritide  vera  , quae  ea  tempestate 
popularis  erat  , affecta  est  . Monialis  virgo 
53.  annorum  catarrho  laborabat ; et  mediam 
intra  sputi  cocti  expectorationem  , in  suo  lec- 
to , in  calefacta  sua  camera  Pleuritide  , quae 
epidemica  erat  , correpta  est  ; et  tunc  ipse 
sanguis  crustam  densam  albam  habuit . Mulier 
posteaquam  haemorrhagia  uteri  , quam  qua- 
tuordecim  menses  traxerat  , et  hydrope  libera- 
ta fuit  , Pleuritide  , quae  ea  tempestate  popu- 
laris erat , in  ipsa  sua  camera  prehensa  est  „ 
Strenuus  vini  potator  vehementer  hydropicus 
factus  est . Is  cum  dimidiam  hydropis  partem 
lotio  emisisset , et  ne  minimum  quidem  in 
diaetae  praecepta  peccasset , nihilominus  suo  in 
lecto  Pleuritide  , quae  tunc  temporis  epidemi- 
ca erat  , tentatus  est . Huius  sanguis  perdensa 
crusta  obductus  erat  . Virgo  63.  annorum  ob 
inveteratam  arthritidem  membrorum  motu  orba 
quinque  annos  lecto  affixa  erat;  haec  nihilomi- 
nus medio  in  suo  lecto  , in  ipsa  calefacta  sua 
camera,,  cuius  porta  fenestraeque  scrupulosius 
conclusae  manebant  , Pleuritide  vera  affecta 
est  . 

Neque  poterunt  isti  Authores  Pleuritidis 
epidemicae  rationem  reddere  ; minimeque  cur 
eadem  Vere  potissimum  atque  Autumno  gras-* 
sari  consuescat  ? Scilicet  qua  tempestate  febres 
intermittentes  populares  sunt  . Neque  sciunt  , 
cur  acidum  eructantes  pleuritici  non  fiant  a)  , 

Ne- 


a ) » Acidum  rudum  habentes  non  ita  valde  pleuritici  fiunt  . » 
Hipp.  Aph.  33,  Sed.  VI. 


$ 

Nesciunt  item  cur  hi  , qui  Pleuritide  vera  la- 
borare consuescunt  , vix  unquam  febre  inter- 
mittente corripiantur  ? Auriga  per  longum  an- 
norum intervallum  ter  Pleuritide  vera  labora- 
bat , nunquam  vero  febre  intermittente  ; etsi 
ea  interea  saepe  popularis  fuisset  . Monialis 
virgo  , de  qua  paulo  ante  a)  dixi  , intra  tri- 
ginta hucusque  annos  vera  Pleuritide  ter  affe- 
cta fuit  , nunquam  vero  febre  intermittente  ; 
etsi  ista  febris  magis  in  suo  quam  in  alio  quo- 
piam monasterio  familiaris  esse  consuescat . Et 
sic  porro  alii  , Neque  sciunt  , quomodo  febris 
intermittens  in  Pleuritidem  veram  transeat  , et 
quomodo  Pleuritidem  febris  intermittens  se- 
quatur ? Neque  recte  respondere  poterunt,  ob 
quam  causam  dolor  , si  is  ex  affecto  latere  in 
humerum  ascendit , bono  augurio  sit  ? 

Alii  non  a sanguinis  inflammatione  , sed 
ab  ipsius  seri  sive  partis  mucosae  incendio 
Pleuritidem  esse  volunt  ; et  ad  eam  dirigi  cu- 
rationem debere  sustinent  . Hos  secuti  fere 
omnes  hodie  Pvledici  sunt  . Verum  etiam  hi 
( praeterquam  quod  ad  ea  , quae  supra  posui  , 
item  respondere  non  possunt  , eademque  ipsis 
etiam  incomprehensibilia  atque  explicatu  im- 
possibilia manent  ) , similiter  ac  illi  a recto 
aberrant  , qui  Pleuritidem  ob  inflammatum 
cruorem  esse  contendunt . 

Et  primo  quidem  crusta  illa  sanguinis  lar- 
dacea  non  Pleuritidi  propria  , sed  omnibus  in- 
flammatoriis morbis  in  universum  communis 
est  ; veluti  febri  ardenti  , phlegmoni , anginae  , 
variolis  quae  insederunt  etc.  imo  ipsi  etiam  fe-? 
bri  intermittenti  , ubi  ea  inveteravit. 

A 2 De- 

Aegrotus 

VII. 


Aegrotus 

VIII. 

Deinde  rationem  reddere  nequeunt  prop- 
ter quam  ista  crusta  tormentum  in  latere  effi- 
ciat ; cum  tamen  ea  nullum  fixum  dolorem  in 
quacunque  alia  corporis  parte  intra  qualemcun- 
que alium  inflammatorium  morbum  excitet  , 
imo  excitare  ne  in  latere  quidem  ipso  possit? 

Postremo  , neutiquam  verum  est  , quod 
docent  . Pleuritis  enim  non  ob  inflammatum 
Serum  est ; sed  contra  , Serum  ipsum  ob  Pleu- 
ritidem , quae  est  , inflammatur  , crustamque 
accipit  : imo  eadem  ipsa  crusta  indies  co  ma- 
gis magisque  densa  tenaxque  fit  , quo  diutius 
Pleuritis  insidet  . Id  per  haec  maxime  patet  : 
et  quoniam  sanguis  , qui  protinus  e pleuritico- 
rum vena  mittitur  , crustae  nihil  habere  con- 
suescit ; et  alter  , qui  postero  die  demitur  , 
crustae  aliquantum  habet:  et  qui  tertio  die  ex- 
trahitur crustae  plus  , et  sic  porro  plurimum 
eiusdem  , si  nullus  adhibitum  remedium  effec- 
tus sequatur  ; aut  si  natura  ipsa  non  ocius  iu- 
vet  . Hic  aliqua  , ne  iusto  longior  sim  , prae 
plurimis  caeteris  exempla  ponam  . 

Anno  1779.  mense  Majo  Cultrorum  faber 
Pleuritide  affectus  est  ; eiusdemque  sanguis  , 
qui  per  primam  venae  sectionem  ipso  quinto 
morbi  die  ( siquidem  hucusque  aeger  absque 
remedio  erat  ) extractus  est  , crustae  expers 
omninoque  sanguini  sani  hominis  similis  erat  . 
Post  alteram  vero  venae  sectionem  sexto  die 
sanguis  crustam  habuit  . 

Juvenis  faber  ferrarius  mense  Majo  anni 
1779. , qua  tempestate  Pleuritis  popularis  erat, 
eodem  morbo  prehensus  est . Huius  sanguis  , 
qui  primo  die  e vena  extractus  est  , absque 
crusta  et  sanorum  sanguini  simillimus  erat  : 

altero  die  mane  discum  unum  misit  , qui  cru 
stae  quidquam  habebat  ; vesperi  item  discum 
tinum  , qui  crustae  plus  habebat ; et  sic  porro 
quotidie  : sanguinis  enim  discus  , quem  sexto 
die  misit  , perdensam  lardaceam,  crustam  habu- 
it : ille  denique  sanguis  , qui  medio  septimo 
die  extractus  est  , densissimam  , crassissimam 
durissimamque  crustam,  corii  instar,  habuit. 

Ex  quibus  item  patet  , crustam  ob  Pleu- 
riti dem  esse  ; non  vero  Pleuritidem  ob  crus- 
tam : Serum  a morbo  in  crustam  cogi , non  au- 
tem ob  crustam  morbum  esse  . 

Est  quoque  ipsas  inter  crustas  quaedam 
ratio  atque  diversitas.  Etenim  , qui  sani  plus 
Seri  idemque  spissius  habent  , hi , si  Pleuritide 
corripiuntur,  crustam  et  ocius  et  eandem  tena- 
ciorem accipiunt ; quam  qui  tenuius  Serum  ha- 
bent : item  , quo  intensior  febris  aestus  est  , 
eo  et  crustae  plus  est  ; eademque  tenacior  „ 
Deinde  quo  diutius  Pleuritis  insidet , eo  cras- 
sior duriorque  crusta  per  morbum  fk.  Crusta- 
rum pessima  subflava  est;  quae  granula,  velu- 
ti  vetus  mei , habet . 

Atque  talia  ante  nosse  refert  : cum  quo- 
niam ea  ad  morbum  pertinent  ; tum  quoniam 
ipsa  ad  curandi  rationem  conferunt.  Minutiae 
autem  illae  Sydenhamii  quaestiones  atque  per- 
vestigationes , ob  quam  causam  primus  san- 
guinis discus  crustam  habuerit , alter  non  , fertius 
item  crustam  ? qualis  sanguis  evenerit  , qui 
horizontaliter  exsiliit  ; qualis  qui  perpendicula- 
riter  defluxit  etc. , vanae  , supervacuae  , atque 
nullius  frugi  sunt  : adeo,  ut  non  parum  mirer, 
quod  etiam  celebres  medicinae  professores  im- 
posterum  istis  minutiis  cruriosius  adhaeserint  ; 

i quibus  tamen  nullum  hucusque  sive  aeger  si» 
Ve  medicus  profectum  habuit  . 

CAPUT  IL 

De  exitu  , quem  Pleuritis  in  sanita- 
tem per  se  sumit . 

-^"ihil  magis  ad  perfectam  morborum  cogni- 
tionem  atque  ad  curandi  rationem  confert  i 
quam  crisium  observatio  ; non  tantum  earum  i 
quae  intra  morbum  ipsum  fiunt ; sed  et  harum  * 
quae  per  convalescentiam  contingunt . Verum 
postremas  istas  crises  soli  medici  philosophi 
prosequuntur  , mercenarii  non  attingunt. 

Ne  vero  in  ista  naturae  contemplationes 
fallamur , tutum  erit  , ut  morbum  ipsum  vel 
naturae  relinquamus , vel  talia  auxilia  adhibea- 
mus , qualia  neque  vehementer  moveant  , ne- 
que morbi  figuram  geniumque  alterare  possint: 
nempe  , ut  ita  cognoscamus  , quae  artis  auxi- 
lio , quae  naturae  beneficio  contigerint  * neve 
naturae  tribuamus  , quod  medicinae  debemus  . 
His  praemissis  ad  Pleuritidis  Crises  progredior. 

Itaque  , quod  ante  omnia  nosse  interest  , 
duplex  Pleuritidis  ^ ut  multarum  aliarum  febri- 
um continentium,  crisis  est:  altera  febris  ; al- 
tera Materiae  , quam  febris  confecit  atque  re- 
liquit. Illa  prior  est,  et  citius  contingit;  haec 
posterior  , et  saepe  intra  convalescentiam  ex- 
pletur. Id  est:  Febris  suam  sibique  propriam 
Statutisque  suis  diebus  crisin  habet  : crusta 
privatam  suam  imposterum:  haecque  item  va* 

fia  e$t  tam  quoad  tempus  , intra  quod  ca 
contingit  , quam  quoad  corporis  partem  , pef 
quam  eadem  erumpit  . Res  per  Exempla  pa- 
tebit . 

Nempe  medicis  pratticis  notum  atque  ex- 
pertum est  ; quod  Pleuritis  saepe  tertio  die  i 
nonnunquam  etiam  septimo , sine  sputi  excrea- 
tione  finem  accipiat ; vel  quinto  nempe  postea- 
quam  a medio  vel  tertio  vel  quinto  vel  septi- 
mo die  ad  eius  finem  usque  plurimus  sudor 
calidus  viscidusque  , qui  acidum  odorem  ha- 
bet, erupit.  Cum  isto  sudore  urina  rubra  cras- 
sa emittitur ; quae  , cum  frigefit  , sedimentum 
lateri  trito  simile  praecipitat  : perinde  ac  in 
multis  aliis  febribus  , quae  absque  lateris  dolo- 
re sunt  , contingere  consuescit  * 

Anno  1766.  die  ^6.  Decembris  juvenis 
torosus  Pleuritide  vera  correptus  est  . Huius 
venam  protinus  , deinde  iterum  3 post  rursum 
incidi  iussi  . Extractus  initio  sanguis  crustam 
crassam  albam  habuit , alter  crustae  minus , ter- 
tius minimum . Affecto  lateri  fomenta  imposui : 
Medicinae  iulapium  cum  nitro  et  oxymelle  de- 
di ; potui  vero  molles  herbas  ex  aqua  coctas  j 
cibo  autem  sorbitiones  . 

Tertio  die  sudor  multus  acidus  ex  univer- 
sa corporis  cute  erupit;  urina  sedimentum  cras- 
sum lateri  trito  simile  deposuit  ; aegerque  om- 
nis doloris  expers  sine  sputo  convaluit  , et  le- 
ctum quarto  die  deseruit  . 

Anno  1767.  die  19.  Februarii  servum 
Pleuritis  prehendit.  Huius  venam  protinus  se- 
cari iussi  ; missusque  sanguis  crustam  habuit  . 
Julapium  refrigerans  decoctumque  praecepi  ad- 
jecto nitro  et  oxymelle  : victum  item  tenuem 

Altero  die,  propterea  quod  dolor  pres- 
sit, secta  iterum^  vena  est;  extractusque  ex  ea 
sanguis  crustam  non  omnino  sed  ex  parte  ha- 
buit . 

Finito  tertio  die  morbus  resolutus  est,  ae- 
gerque  absque  sputo  proxime  convaluit  . 

Anno  1778.  die  7.  Septembris  adolescen- 
tem fortem  15.  annorum  Pleuritis  prehendit  . 
Hunc  cum  altero  die  accepissem  , protinus  ex 
eius  vena  duos  sanguinis  discos  misi , qui  ali- 
quantum crustae  habebat  . Vesperi  enema 
imperavi  * Cibo  dedi  cremorem  hordei  adiecto 
citrei  succo  : Potui  vero  radices  graminis  , 
acetosae  , scorzonerae  , liquiritiae  , cum  flori- 
bus papaveris  erratici  et  nitro  ex  aqua  coctas , 
adiecto  aceto  vini  destillato  et  rubi  idaei  Sy- 
rupo  . Julapium  item  gx  aquae  fragorum  unciis 
sex  , nitri  drachma  , aceti  destillati  semuncia  , 
Syrupi  rubi  idaei  uncia  . 

Medio  in  tertio  die  sanguinis  unum  dis- 
cum extraxi  . Tussis  parum  crudi  emolita  est. 

A fine  tertii  diei  per  quartum  quintum- 
que  urina  turbida  erat  cum  sedimento  lateri 
trito  simili  . Quinto  die  multus  sudor  acidus 
ex  universa  corporis  cute  erupit  cum  levami- 
ne , similisque  per  sextum  in  septimum  conti- 
nuavit . Verum  a medio  die  septimo  ad  eius 
exitum  usque  quamplurimus  talis  sudor  erupit  \ 
aegrumque  absque  sputo  omnino  restituit,  qui 
octavo  die  lectum  dimisit . 

Anno  1774.  ad  exitum  mensis  Octobris  , 
qua  tempestate  febris  intermittens  epidemica 
non  erat  , mulier  crassa  , 56.  annos  nata,  Pleu- 
ritide  vera  affecta  est  . Ad  finem  secundi  diei 
in  auxilium  vocatus  pulsum  parvum  atque  con- 
tra- 

tectum  inveni  , ideoque  sanguinis  discum 
linum  misi  : is  crustam  non  habuit  . Julapium 
cum  nitro  et  oxymelle  simplici  atque  decoctum 
refrigerans  imperavi. 

\ Initio  tertii  diei  Vesica torium  latum  in  af- 
fecto loco  positum  est  . Post  duodecim  horas 
urina  nubeculam  valde  mucosam  habuit  , uti- 
que a cantharidibus  : pulsus  plenus  erat . 

A medio  die  quinto  multus  sudor  acidus 
erupit  ; fine  vero  eiusdem  diei  urina  crassa  , 
turbida  evenit  cum  sedimento  lateri  trito  si- 
mili. Per  sextum  diem  sudoris  non  multum  . 
At  septimo  die  largus  item  sudor  , et  similis 
quoque  urina  turbida  ; quae  morbo  finem  fece- 
runt absque  sputo  . 

Praedixi , quod  octavo  die  urina  clara  cum 
nubecula  sanorum  urinae  similis  futura  sit . 
Quae  ita  contigit . 

Anno  1774.  die  15.  Decembris  iuvenis 
faber  ferrarius  Pleuritide  affectus  est  . Eum  al- 
tero die  vidi  ; ex  eiusdemque  Vena  sanguinis 
discum  unum  misi  , non  plus  ; ob  id  , quod 
arteriarum  pulsus  contractus  erat  . Sanguis  cru- 
stam habuit.  Vesperi  sanguinis  item  discum 
misi  ; qui  similiter  crustam  habuit.  Vesicatori- 
um  imperavi  , iulapium  cum  oxymelle,  decoc- 
tum refrigerans  adiecto  oxymelle  . 

Tertio  die  pulsus  aliquantum  mollis  ple- 
nusque  erat;  ideoque  sanguinem  non  ultra  mi- 
si . Ouarto  cruda  sputa  aeger  emolitus  est  . 

A medio  die  quinto  in  sexti  initium  mul- 
tus sudor  acidus  erupit  ; urina  turbida  evenit 
cum  multo  sedimento  lateri  trito  simili  : inde 
restituta  spirandi  libertas  , deletaque  omnis  tus- 
sis est.  Sexto  die  facilis  sudor  erat,  A medio 

septimi  diei  ad  eius  finem  usque  plurimus  item 
sudor  acidus  erupit  , iterumque  facta  turbida 
urina  est  cum  sedimento  lateri  trito  simili ; pro- 
tinusque  secuta  bona  valetudo  est . 

Celebris  quoque  et  notatu  maxime  digna 
Pleuriticae  febris  Crisis  labiorum  exulceratio 
est  i quae  morbum  similiter  protinus  extinguit . 

Anno  1769.  die  10.  Januarii  serva  vespe- 
ri per  horam  inhorruit  , deinde  vehementer 
incaluit  simul  et  acutum  in  dextro  latere  dolo- 
rem quartam  inter  et  quintam  costam  accepit  , 
cum  spirandi  difficultate  , cum  arida  tussi  , et 
cum  celeri  arteriarum  pulstr  * 

Eius  vena  secta  est ; missusque  ex  ea  ite- 
rumque missus  sanguis  lardaceam  crustam  ha- 
buit . Postero  die  calor  remisit  , et  largus  su- 
dor erupit  , et  oris  labia  ulcerari  coeperunt  . 
Tertio  die  similis  calor,  similis  item  sudor 
post  ; et  cum  sic  penitus  exulcerata  labia  fuis- 
sent, ipsa  etiam-  febris  et  lateris  dolor  ad  finem 
eiusdem  diei  desierunt  . 

Anno  1779.  die  4.  Februarii  serva  primo 
friguit  , deinde  incaluit  , acutumque  in  dextro 
latere  dolorem  accepit  cum  tussi  et  spirandi 
difficultate.  Venam  brachii  eiusdem  lateris  se- 
cari iussi  , ius  tenue  praestiti  ; et  aquam  potui 
dedi  . Postero  die  exulcerata  oris  labia  sunt  j 
indeque  omnis  lateris  dolor  evanuit  . 

Anno  1777.  die  8.  Januarii  Pleuritide  cor- 
reptus est  coquus  . Protinus  secta  eius  vena 
est , ex  eademque  missi  sunt  sanguinis  disci 
tres  ; quorum  unus  crustae  quidquam  habebat. 
Bibit  aeger  decoctum  refrigerans  adiecto  aceto 
vini  destillato  et  Syrupo  rubi  idaei  . Julapium 
quot  horis  sumsit  am misto  nitro  et  oxymeb 

1 1 simplici  ; cui  altero  die  roob  Sambuci  dr,;« 
chmas  duas  adieci  . 

A medio  ad  exitum  tertii  diei  aeger  plu- 
rimum exsudavit . Exulcerata  eius  oris  labia 
sunt  ; ipsaque  urina  facta  turbida  est  , atque 
sedimentum  lateri  trito  simile  deposuit ; ipse* 
que  lateris  dolor  deletus  est  , aegrumque  pro- 
tinus sanum  reliquit. 

Anno  1769.  die  26.  Jannilarii  Virgo  50.  Aegrotus 
annos  nata  Pleuritide  vera  tentabatur:  ob  quam  XVII> 
secta  ipsi  vena  est.  Post  , morosa  noluit  ne- 
que oblata  quaepiam  auxilia  accipere  ; sed  con- 
tra suo  indulsit  genio  . 

Huius  oris  labia  ulcerari  coeperunt  ; inque 
Ilis  ut  confectum  pus  est  , febris  ipsa  aegram 
dimisit,  et  ipse  lateris  dolor  delectus  est.  Con- 
valuit autem  die  decimo  absque  sputo . 

Sunt  adhuc  alii  quidam  Pleuritidis  exitus 
quidem  rari  ; de  quibus  paulo  magis  infra  di- 
cam . 

CAPUT  III. 

Quomodo  Pleuritis  fiat  ? 

.A.tqne  tales  quidem  pleuriticae  febris  consue- 
ti  exitus  sunt  j qui  omnem  et  febrim  cito  ex- 
tinguUnt  , et  tussim  delent  , et  lateris  dolorem 
eximunt . 

Facilis  autem  ista  febris  est  , utpote  quae 
corpori  non  diu  inhaeret;  sed  idem  quampro- 
xime  , ut  aliae  quaedam  exiguae  febres , tertio, 
quinto  , septimove  die  per  sudorem  perque 

turbidam  urinam  dimittit.  Excitatam  vero  esse 
eandem  a singulari  quapiam  materia  atque  pri- 
vato quodam  miasmate  per  haec  potissimum 
cognoscimus-  : cum  quoniam  ea  citius  e latere 
egressa  tanquam  adhuc  cruda  per  labia  exulce- 
ratur : tum  quoniam  ipsa  saepe  et  utplurimum 
epidemica  est  ; Vere  nempe  atque  Autumno  . 
Epidemici  enim  morbi , qui  non  a mutata  per 
tempestatem  corporis  constitutione  sunt  , sed 
unicam  tantum  corporis  partem  prehendunt  , 
quod  excitati  a privato  quopiam  miasmate  sint, 
censentur  . Neque  obstat  , quod  intra  caetera 
anni  tempora  hinc  et  inde  aliquis  unusve  Pieu- 
jritide  corripiatur  . Potest  enim  Pleuritis  , ut 
alii  quidam  epidemici  morbi  , sporradica  re- 
mansisse * 

Imo  non  absurdum  est  credere  , istam 
pleuriticae  febris  materiam  contagiosam  esse  , 
scilicet  per  quam  aeger  sanum  quenquam  in- 
ficere possit . Anno  1774  ad  exitum  Februarii 
mensis  auriga  ab  itinere  redux  Pleuritide  ten- 
tatus  est.  Isti  in  eodem  lecto  sua  uxor  per 
quinque  noctes  acubuit  , neque  eadem  hoc 
tempore  sive  domo  egressa  est  , sive  vento  , 
sive  tempestati  exposita  fuit  ; nihilominus  ipsa 
die  28.  Februarii  similiter  Pleuritide  affecta  est. 
Aegrum  istum  aurigam  amicus  alter  auriga  in- 
visit ; idem  que  pariter  Pleuritide  correptus 
est  . 

Fit  autem  Pleuritis  maxime  sic  . Quoties 
pleuriticae  febris  materia  ( quae , cuius  generis 
sit , paulo  magis  infra  patebit  ) in  latus  se  in- 
clinat ; in  eodemque  suum  inflammationis  fo- 
cum figit  ; magnus  ibidem  et  peracutus  exci- 
tatur dolor ; qui  spiritum  difficilem  atque  an- 

gustum  reddit , tussimque  asperam  vanamque 
efficit  . Arteriarum  pulsus  ob  dolorem  contra* 
ctus  eonvulsusque  est  ; parvus  vero  atque  fre- 
quens ob  respirationis  angustiam  . 

Magis  autem  intenta  ideo  ista  febris  est  ; 
quoniam  eius  materia  fixa  in  sensibili  mem- 
brana est.  Prout  enim  ita  affecta  aliqua  corpo- 
ris pars  sive  magis  sive  minus  sensibilis  est  ; 
pro  eo  etiam  ex  ea  et  dolor  et  febris  modo 
magis  modo  minus  intenditur . Ita , si  pingui- 
tudini ista  materia  inhaeret  , ipsa  iners  est  : si 
in  carnibus  est  , levem  ea  dolorem  exiguam- 
que  febrim  excitat:  in  cute  maiorem  : in  mem- 
branis , quae  tendines  atque  ossa  tegunt,  ma- 
ximum dolorem  et  febrim  intensissimam . Id 
notum  omnibus  medicis  est  : exemplo  sint  di- 
versae panaritii  species ..  Quodsi  porro  eadem 
materia  latus  dimittit  , et  per  labia  erumpit  , 
minor  item  in  labiis  dolor  erit  , quam  qui  in 
latere  fuerat , etiam  minor  febris  aut  nulla  fere  . 
Quodsi  ista  materia  e latere  ad  humerum  ascen- 
dat ( quod  utique  medici  practici  pro  fausto  , 
omine  habent  ) vix  dolor  et  febris  superest. 

Contra  ; si  eadem  materia,  quae  ante  exi> 
guo  cum  dolore  in  humero  residebat  , postea 
in  latus  descendit  ; ea  ibidem  et  vehementem 
dolorem  et  peracutam  febrim  excitat.  . 

Anno  1774.  mense  Februario  iu venis  sa-  a 
naque  virgo  , quae  neque  arthritide  neque 
rheumatismo  unquam  laboraverat  , dolorem  in 
humero  accepit  ; qui  exiguo  cum  frigore  ince- 
pit , quod  secutus  exiguus  calor  est , exigua- 
que febris  . Altero  die  dolor  humerum  dimisit 
atque  in  latus  descendit  , ibidemque  conve- 
niens in  uno  puncto  fixit  se « Inde  ortus  ve- 

hemens  ibidem  dolor  intentaque  febris  , pessi- 
maque  facta  Pleuritis  vera  est  , cum  omnibus 
caeteris  symptomatibus  , quae  propria  pleuriti- 
di  sunt  . 

Anno  1781.  die  2.  Martii  iuveni  dolor  in 
sinistra  axilla  ortus  absque  febre  est.  Post  ali- 
quot horas  dolor  in  latus  descendit  , et  veram 
ibi  Pleuritidem  excitavit,  cum  peracuta  febre  « 
Missus  e vena  primus  sanguis  crustae  expers 
erat  ; qui  vero  postea  missus  est,  densa  crusta 
tectus  erat.  Judicatus  est  aeger  die  septimo. 

Nonnunquam  etiam  ista  materia  non  pro- 
tinus in  latus  decumbit  ; sed  veluti  vaga  ali- 
quot dies  pectus  ante  pererrat , premit  , atque 
vexat,  quam  in  latere  figit  se  atque  ita  Pleu- 
ritidem perficit  . Quandoque  inde  spasmus  tan- 
tum , non  dolor  est  , pectoris  partes  quatiens  ; 
tuncque  non  multum  caloris  adest  ; ipseque 
sanguis,  qui  mittitur , parum  crustae  habet.  Ita 
signifer  imperatoriae  legionis  habebat  . Is  cum 
moschum  atque  camphoram  assumsisset,  intra 
24.  horas  convaluit  . Similiter  Nutrix , quae 
Pleuritidi  obnoxia  erat , diu  ante  traxit  , quam 
Pleuritis  confirmavit  se . Nonnunquam  idem 
dolor  ad  latus  , quod  dimisit  , revertitur.  Is 
sexto  die  reversus  est  et  paulo  altius  fixit  se 
in  latere  iuvenis  fabri  ferrarii  , de  quo  supra 
dixi . * Ita  idem  quarto  d e sinistrum  latus  ser- 
vi dimisit,  et  octavo  die  dextrum  latus  repre- 
hendit. ** 

Anno  1779.  initio  mensis  Decembris  , 
tempestate  supra  consuetudinem  tepida  et  plu- 

viosa  mercator  44.  annos  natus , et  qui  nequt 
arthritide  neque  rheumatismo  ante  affectus 
erat,  per  itum  atque  reditum  modo  insudavit, 
modo  iterum  in  subterraneas  caveas  descendit; 
deinde  navi  commisit  se  , adverso  flumine  Mo- 
guntiam  iturus.  Is  in  via  friguit,  et  collum  ri- 
gidum accepit.  Supervenit  dolor,  qui  nucham, 
deinde  humeros  , scapulas  post  , serpendo  pre- 
hendit , sicque  spirandi  facultatem  turbavit  . 
Nihilominus  arteriarum  pulsus  plenus  et  mollis 
erat , febris  necquicquam  . 

Undecimo  die  dolor  supernas  corporis 
partes  dimisit  , et  in  latus  dextrum  descendit  ; 
ex  eodemque  et  arteriarum  pulsum  parvum 
reddidit , et  difficilem  respirationem  effecit . 

Missus  e vena  sanguis  est  , qui  tenuem 
crustam  habuit  ; applicatum  affecto  lateri  em» 
plastrum  vesicatorium  est  . 

Tertio  Pleuritidis  die  sudor  acidus  erupit; 
et  urina  sedimentum  lateri  trito  simile  praecipita- 
vit ; ipseque  dolor  latus  dimisit  et  iterum  ad 
humerum  ascendit  . 

-Quinto  die  similis  sudor  erupit  simileque 
sedimentum  urina  praecipitavit  , sicque  aegrum 
integrae  sanitati  restituit  . 

Anno  1783.  mense  Decembri  nobiles  puel- 
lae altera  octo,  altera  decem  annorum  , dolo- 
rem acutum  in  una  axilla  acceperunt  ; qui  in 
scapulam  transiit  , ex  scapula  in  nucham  as- 
cendit , exque  ea  in  latus  decubuit  3 ibidem- 
que  Pleuritidem  veram  excitavit  . Secta  vena 
est;  sanguis  crustam  habuit.  Sanatae  sunt  per 
easdem  crises  , quae  imparibus  diebus  conti- 
gerunt . 

Anno  1784.  die  23.  Novembris  virgo  vi- 

gintix  annos  nata,  quae  nullo  unquam  dolore 
rheumatico  laborabat  , frigore  correpta  est  , 
quod  secutus  magnus  calor  est . Altero  die  in- 
tumuit gena  sinistra,  ipsaque  facta  rubra  et  ar- 
dens est  ; quasi  ibidem  locorum  abscessus  iux- 
ta  gingivas  futurus  sit  . Gingivae  autem  ipsae 
nequicquam  tumidae  fuerunt  . 

Ob  febrim  secta  vena  est;  sanguis  crustam 
habuit  . Tertio  die  dolor  et  ardor  genam  di- 
miserunt , vitiumque  in  latus  sinistrum  descen- 
dit ; inque  eo  Pleuritidem  veram  excitavit  . 
Nunc  sanguis  , qui  iterum  e vena  missus  est  , 
densiorem  , quam  ante  , crustam  habuit  ; qui 
tertia  vice  missus  est  , densissimam . Judicata 
est  quinto  et  septimo  die . 

Atque  ita  quidem  dolor  ex  humero  in  la- 
tus saepius  descendit  , quam  id  quidem  medi- 
ci noscunt  ; qui  morbi  nomen  nosse  contenti 
non  ultra  quaerunt  : sed  vellem  , ut  ipsi  im- 
posterum  in  istam  quoque  causae  originem 
curiosius  inquirant  . 

De  crusta  autem  sanguinis  inflammatoria 
haec  dico  . Per  vehementem  febris  aestum  se- 
rum ( quae  mucosa  sive  glutinosa  sanguinis 
pars  est  ) aduritur  , cogitur  , atque  in  tenax 
corium  compingitur  : haec  crusta  modo  densa , 
modo  coriacea  , modo  item  levis  , uti  tenuis 
pellis  est  . Prout,  enim  febris  vel  plus  vel  mi- 
nus exardet , prout  morbus  vel  incepit  vel  in- 
sedit , prout  item  sanus  homo  ipse  vel  plus 
vel  minus  seri  , idemque  vel  magis  vel  minus 
tenax  ante  habebat , diversum  crustae  corium 
est  . Crustarum  pessima  flava  aut  subviridis 
est  , quae  granula  , qualia  vetus  mei  , habet  : 
talis  enim  et  totum  ferme  sanguinem  com- 

ple- 

plectitur  , et  difficillime  sive  resolvitur  , sive 
coquitur  . 

Quisquis  igitur  nosset  istius  febris  titio- 
nem aut  eximere  aut  extinguere  , is  Pleuritidi 
cito  , tuto  , et  absque  sputo  mederi  posset  . 
Hoc  an  vulgaris  medicorum  dexteritas  exequi 
queat , nunc  pervestigatum  ibo  . 

CAPUT  IV. 

De  ufitata  Pleuritidis  curatione . 

.Atque  haec  de  Pleuritidis  causa  experta  sunt. 
Sequitur  vulgaris  curatio  , qua  medici  uti  con- 
suescunt . 

Et  primo  quidem  cum  vidissent,  quod  san- 
guis , quem  aegri  miserant  , crustam  lardaceam 
habuerit  ; et  quod  hi  , qui  sputa  crassa  , pin- 
guia , rotunda  , et  puri  similia  eiecerunt  , a 
morbo  evenerint  ; insuper  quod  post  Hippo- 
cratem celeberrimi  Medicinae  Professores  fere 
omnes  in  isto  praecipue  morbo  magnam  sem- 
per  sputi  rationem  habuerint  , utique  omnem 
operam  impenderunt  , per  quam  similia  sputa 
moverent  . Ob  quam  rationem  sanguinem  sae- 
pe mittunt  , ut  aliquam  crustae  portionem  de- 
mant , et  talia  medicamenta  afferunt  , quae 
crustam  solvere  solutamque  movendo  tussim 
extundere  queant  : iulapia  nempe  cum  nitro  et 
oxy meile  squillitico  , Kermes  minerale  , deco- 
.ctum  attenuans  , et  latum  emplastrum  vesicato- 
rium  loco  , in  quo  dolor  pungit  , affixum  — . 
Apage  oleosos  linctus  , quibus  Medicorum  ali- 
qui utuntur!  B Ve- 

Verum  hi  , quoniam  curationem  ad  cru- 
stam dirigunt , quam  febri  debent , opinione 
Vehementer  decipiuntur  , Pleuritis  enim  non 
ob  crustam  est  ; sed  contra  crusta  ipsa  , ut  su- 
pra per  experimenta  indicavi,  a Pleuritide  fit. 
Ita  cum  effectum  pro  causa  habeant,  mirum 
non  est  , quod  eosdem  curatio  saepe  fallat  . 
Veluti  cum  sabuli  granum  illapsum  in  oculum 
est,  oculus  dolet,  rubet,  palpebrae  convulsiva 
vi  clauduntur,  exprimuntur  plurimae  lacrymae. 
Vanum  foret  curationem  ad  lacrymas  dirigere  ? 
quam  sabuli  granum  exigit  . Extracto  sabulo 
dolor  oculi  cessat , restjtuta  est  palpebras  di- 
ducendi libertas  , neque  imposterum  lacrymae 
defluunt.  Similiter  demto  e latere  stimulo  , do- 
lor desinit  , respiratio  libera  est  , tussis  spu- 
tumque desistunt  . 

Et  profecto  ipsi  , si  attendissent  , etiam 
hoc  scivissent  , nullum  sputum  intra  Pleuritidis 
febrim  sive  coqui  sive  expectorari  ; sed  con- 
tra posteaquam  febris  ipsa  inclinavit  atque  in 
calore  remisit  : id  est , expectoratione  febrim 
non  minui  , sed  minuta  febre  sputum  expecto- 
jari . Experientia  enim  constat  , multas  et  se- 
cretiones et  excretiones  asperata  quacunque  fe~ 
bre  vel  turbari  vel  retineri  : restitui  vero  eas- 
dem , quamprimum  febris  dimisit  . Imo  sputa 
rotonda  , quae  sive  sani  per  consuetudinem  , 
sive  aegri  ob  alium  quempiam  morbum  eiicere 
consueverant,  ipsa  , siquidem  Pleuritis  incidit* 
cohibentur  ; neque  eadem  ante  egrediuntur  , 
quam  pleuritica  febris  ipsa  ex  toto  desiit. 

En  exempla . 

Anno  1762.  die  13.  Maii  vir  annos  44, 
natus  , phlegmaticus  et  qui  per  multos  hucus- 

que 


que  annos  sanus  mane  ftiulta  sputa  rotunda 
Jiberaliter  eiicere  consueverat  , Pleuritide  vera 
correptus  est : protinusque  consueta  sua  sputa 
cohibita  sunt  , neque  ipsa  ante  revenerunt  , 
quam  post  superatam  febrim  ad  exitum  mor- 

Ibi . 

Anno  1766.  mense  Novembri  monialis  a*grot vs 
virgo  , de  qua  supra  dixi  , * annos  53.  nata  , xxviI* 
catarrho  , qui  ea  tempestate  popularis  erat  , 

' correpta  est  cum  longa  febre  et  difficili  per 
quindecim  dies  coctione  . 

Deinde  mediam  intra  sputi  cocti  expecto- 
rationem  Pleuritis  , quae  similiter  popularis  es- 
se incepit  , incidit  ; et  aegram  , etsi  ea  neque 
cameram  neque  lectum  ante'  deseruerat  , acer- 
be habuit  . Ob  quem  novum  morbum  anheli- 
tus erat  , tussis  acerba  , atque  arteriarum  puh 
sus  frequens  et  celer  : ipsum  quoque  catarrhi 
sputum  coctum  , quod  eousque  liberaliter  exi- 
verat , nunc  omne  retentum  est  . 

Secta  pro  doloris  et  virium  ratione  vena 
est  , ipseque  sanguis  crustam  tenacem  lardace- 
am  habuit  : praestitum  quoque  iulapium  atque 
decoctum  refrigerans  est  , et  imposita  lateri 
fomenta  sunt . Iudicata  est  multo  sudore  acido 
atque  urina  turbida  , quae  sedimentum  lateri 
trito  simile  praecipitavit  . 

Post  , cum  intra  tertiam  septimanam  vi- 
res constitissent  , multa  sputa  cocta  , rotunda 
liberaliter  sine  adiumento  per  plures  dies  exie- 
runt , usque  dum  omnia  illa  , quae  ob  pleuri- 
ticam febrim  intus  retenta  erant  , expulsa  fue- 
rint . 

Similiter  pbthysicorum  pus  , quod  aegri 
sputo  eiicere  consuescunt  , Pleuritide  , si  ea 
incidit  , retinetur  . Neque  idem  pus  , nisi  post 
excussam  Pleuntidem  imposterum , veluti  ante , 
liberaiiter  expectoratur  . 

Anno  1776.  Octobri  , quo  tempore  Pleu-» 
ritis  popularis  erat , vetula  quae  post  multum 
sanguinis  sputum  phthysica  facta  est  , ideoque 
a longis  hucusque  annis  pus  sputo  eiecit  et 
mali  corporis  habitus  erat  , Pleuritide  correpta 
est  . Evenit  per  nostram  curationem  , cum 
quinto  et  septimo  die  insudasset , atque  urinam 
turbidam  cum  sedimento  lateri  trito  simili  emi- 
sisset . 

Ipsum  autem  puris  sputum , quod  aegra 
ante  liberaiiter  eiicere  consueverat  , nunc  in- 
tra ipsam  Pleuritidem  omne  cohibitum  est  ; 
neque  idem  ante  revenit  , quam  Pleuritis  tota 
submota  erat  . Verum  tunc  superata  Pleuritide 
per  convalescentiam  duplo  fere  plus  sputi  exi- 
vit , quam  ante  incidentem  istum  morbum  so- 
lebat : id  est  , primo  id  , quod  pleuritica  fe- 
bris ex  Phthysi  retinuerat  , deinde  illud  quod 
confectum  ex  inflammati  sanguinis  crusta  erat  : 
donec  paulo  post  ad  usitatam  sputi  antiquam 
portionem  perventum  sit  . Nullam  etiam  no- 
xam Pleuritis  post  se  rehquit  ; sed  mansit  im- 
posterum  mulier  neque  plus  neque  minus 
phthysica  . 

Anno  1769.  pauperrimus  mercenarius  , 
qui  a multis  retro  annis  spiritum  difficilem  ha- 
bebat , et  pus  sputo  eiicere  consueverat  , inci- 
d t in  Pleurit  dem  . Pleuritica  febre  cohibitum 
veteranum  sputum  est,  neque  idem  ante,  quam 
post  superatam  pleuritidem  et  posteaquam  vires 
satis  constitissent,  reversum  est.  Ut 

Ut  Pleuritis  , si  incidit  , sputum  , quod 
cSt'  , retinet  ; ita  eadem  alias  quasdam  humo- 
rum excretiones  , quae  secundum  naturam  esse 
debent  , cohibet  ; neque  easdem  ante  liberat  , 
quam  Pleuritis  ipsa  corpus  dimisit  : lac  nempe 
nutricum  et  puerperarum  lochia  . 

Anno  1774.  die  28.  Februarii  uxor  auri-  Aegroh» 
gae , de  qua  supra  dixi  , * Pleuritide  affecta 
lac  , quo  suam  hucusque  prolem  alebat  , per 
morbum  amisit . Inde  factus  peior  morbus  , 
quemadmodum  ob  alteram  lactis  febrim,  est. 
Reversum  vero  intra  convalescentiam  idem  lac 
est , quo  imposterum  mulier  prolem  nutrire 
continuavit . 

Anno  1773.  die  3.  Maii  mulier  invenis  , Aegrotvs 
plethorica  * et  quae  a sex  et  dimidio  mensibus 
utero  habebat  , incidit  in  Pleuritidem  , quae 
ea  tempestate  et  iuxta  et  circum  nos  popularis 
Crat  . 

Ad  exitum  tertii  diei  mulier  peperit  prae- 
mature . Nullus  partum  secutus  sanguis  est  , 
secuta  nulla  lochia  sunt  . Superato  vero  morbo 
lochia  per  convalescentiam  , veluti  a recenti 
partu , effluxerunt . 

Tantum  igitur  abest  , ut  sputa  intra  Pleu- 
ritidis  febrim  sive  coqui  sive  excerni  possint  , 
ut  ea  potius  per  ipsam  febrim  retineantur.  Si- 
militer crusta  ipsa  non  prius  , quam  post  fe- 
brim per  corporis  vires , quae  magis  intra  con- 
valescentiam , quam  intra  morbum  consistunt  i 
coquitur  ; per  sputum  nempe , per  alvum , per 
furunculos  , per  bubones . Quae  quidem  coctio 
atque  crisis,  quemadmodum  ea  ad  exitum  om- 

iiium  earum  febrium  continentium  , quae  ar- 
dente  calore  serum  adusserunt , contingit  , aut 
in  convalescentiam  usque  trahit  ; ita  eadem 
post  pleuriticam  febrim  obtinet  . Ad  haec  , ne 
iusto  longior  sim  , duo , quae  sequuntur,  exem- 
pla sufficiant  , efficacia  profecto  . 

Juvenis  faber  ferrarius  de  quo  superiore 
capite  primo  dixi  , * anno  1779.  mense  Maio 
Pleuritide  , qua  ea  tempestate  popularis  erat  , 
affectus  est  . Ex  aegri  vena  primo  die  missus 
vesperi  sanguis  est  , sanguini  sani  iuvenis  si- 
millimus. Missus  altero  die  sanguis  aliquantum 
crustae  habebat  : ei  vero  , qui  extractus  ves- 
peri est,  disco,  crustae  aliquantum  plus  inerat n 
Sicque  quotidie  crusta,  quoties  missus  impo- 
sterum  sanguis  est  , et  crassior  simul  et  durior 
evenit.  Fuit  autem  per  decursum  morbi  septi- 
es secta  vena  . 

Isti  aegro  praestita  medicamenta  sunt  , et 
die  quarto  emplastrum  vesicatorium  latum  ad 
affectam  partem  : his  lateris  dolor  absque  spu- 
to evanuit  , aegerque  libere  spiravit  . Quinto 
die  neque  sudor  erupit  , neque  turbida  facta 
urina  est  . Ad  exitum  sexti  diei  reversus  in 
ipsum  quidem  latus  idem  dolor  est : verum  is 
nunc  magis  supra  fixit  se . Quem  ascensum 
Hippocrates  tamquam  exitiosum  damnavit  a)  . 
Secta  itaque  vena  ex  eademque  extractus  unus 

san- 

a ] » Horrendae  quoque  hae  [ pleurirides  ] in  quibus  dolore* 
» superne  sunt . i» 

Coae,  praenoc.  Sett  II  Nro  222. 

Item  » Dolores  modice  acuti , ad  claviculam  ac  sursum  transe- 
» untes  , perniciofi  » 

Coae,  pracnot.  Se&.  1.  Nro  £©. 

Sanguinis  discus  est  , qui  perdensam  crustam 
habebat,  Medio  septimo  die  sanguinis  tantun- 
dem  , isque  summe  denSam  crustam  habuit  ; 
adeo  , ut  omnis  ista  fere  sanguinis  portio  nil  , 
nisi  crusta  fuerit.  Applicatum  insuper  inter  sca- 
pulas latum  emplastrum  vesicatorium  est. 

A medio  istius  diei  septimi  ad  eius  exi- 
tum, etiam  cum  pessimo  tali  sanguine,  sudor 
multus  acidus  ex  universo  corpore  erupit,  cum 
eodemque  urina  turbida  evenit , et  sedimentum 
lateri  trito  simile  deposuit  : protinusque  aeger 
omnis  doloris  expers  libere  spiravit  ; simul  et 
factus  arteriarum  pulsus  lentus  , mollis  , aequa- 
lis et  aliquantum  undulans  est  , talisque  impo- 
sterum  permansit  . Octavo  die  iuvenis  lectum, 
etsi  viribus  fractus,  deseruit  cibos  desiderans. 

Erat  iste  sudor  istaque  urina  turbida  ipsi- 
us febris  crisis . Sed  quo  ita  subito  devenit 
pessima  illa  densissimaque  crusta,  quae  univer- 
sum sanguinem  adeo  impleverat? 

Haec  per  corporis  vires  , cum  eae  intra 
reconvalescentiam  constitissent  , cocta  est . Ete- 
nim undecimo  die  pulsus  plenior  et  fre- 
quentior  factus  est  ; ex  quo  proxime  crisin  in- 
stare suspicabar  : eandemcjue  ob  rem  suasi , ut 
iuvenis  mane  et  vesperi  a^uae  Selteranae  tepi- 
dae libram , adiecto  sacharo  sorbeat  . 

Die  decimo  tertio  s pu t um  coetum  facile  et 
liberaliter  erupit,  crassum  , rotundum  , album  , 
non  puriforme  , sed  quemadmodum  cera  alba 
semiliquefacta  ; utique  tale  , quale  etiam  post 
alios  quosdam  inflammatorios  morbos  intra 
convalescentiam  emitti  videmus  , 

Hic  itaque  duae  istae  diversae  crises  om- 
nino spectabiles  erant  : altera  febris,  quae  pri- 

of  septimo  die  contigit  ; altera  materiae  , quae 
posterior  die  decimo  tertio  secuta  est  . 

Anno  1779.  die  x*  Maii  monachus  50. 
annos  natus  pleuritide  tentatus  est.  Altero  die 
missi  ex  incisa  vena  sanguinis  disci  duo  sunt  , 
crusta  tecti  : tertio  die  sanguinis  item  disci 
duo  , densiorem  crustam  habentes . Applica- 
tum affecto  lateri  emplastrum  vesicatorium  est/ 
Neque  quinto  neque  septimo  die  vel  su- 
dor erupit  , vel  urina  turbata  est . Ideo  peior 
morbus  evenit  . Die  nono  , propterea  quod 
pulsus  concitatus  celerque  erat  , discum  san- 
guinis misi  , qui  densissimam  crustam  habuit  . 
Rursum  vesperi  sanguinis  uncias  circiter  qua- 
tuor  : isque  totus  in  crustam  compactus  erat . 

Ad  exitum  undecimi  diei  multus  sudor 
acidus  ex  universa  corporis  cute  erupit , et 
urina  turbida  evenit  cum  sedimento  lateri  trito 
simili . Inde  arteriarum  pulsus  factus  laudabilis 
est  , et  spiritus  liber  . Superato  morbo  sputum 
coctum  puriforme  eiectum  est  ; aegerque  pros- 
pere hucusque  habet  j 

Male  igitur  aegris  consulunt,  qui  in  pleu- 
ritidis  curatione  potissimam  sputi  rationem  ha- 
bent ; sed  contra , debet  ad  ipsam  febrim  diri- 
gi curatio,  ut  ipsa  mali  causam  tollat.  Ob 
quem  in  medendo  errorem  saepe  obtinet  , ut 
febris  necquicquam  in  calore  desistat  , sed  ip- 
sam inflammatam  in  latere  plagam  pure  imple- 
at , quod  postremo  in  pectoris  cavitatem  pro- 
rumpit. Ad  nova  tunc  recurritur  remedia  cru- 
delia, quae  sectis  inter  costas  carnibus  puri 
exitum  patefaciant  ; aut  refugium  ad  balsamica 
est  , quae  neque  mutare  pus  neque  idem  exi- 
mere possunt  . Si  gangraena  aegrum  iugulat  , 

nihil 


nihil  ahxilii  $uperest.  Debet  autem  pleuritico- 
rum nemo  ( dummodo  is  ante  sanus  fuerat  ) 
sive  empyicus  fieri  , sive  gangraena  corripi  ; 
secus  in  curatione  culpa  est. 

Est  autem  miserabile  illud  fragilium  homi- 
num fatum  , ut  5 cum  principem  unum  erro- 
rem pro  Vero  acceperint,  idem  imposterum 
iisdem  per  multos  alios  illudat,  ipsosque  in  de- 
via deducat  . Talis  inanis  illa  et  nullius  ad  ae- 
gri salutem  frugi  quaestio  est  ; sputum  , siqui- 
dem morbi  causa  in  pleura  residet  , per  quam 
viam  ad  pulmonem  perveniat  ? 

Hoc  ut  alii  qui  pleuritidem  ob  inflamma- 
tam pleuram  esse  volunt  , explicent , secretas 
ex  pleura  in  ipsum  pulmonem  vias  , quae  non 
sunt,  statuere  ; per  quas  sputum  illuc  directe 
transiret  . Alii  non  sic  , sed  Pleuritidem  non 
in  ipsa  pleura  , sed  in  extima  pulmonis  mem- 
brana, quae  a continuata  pleura  venit  , resi- 
dere sustinent . Alii  utrimque  et  in  pleura 
et  in  extima  pulmonis  pelle  inflammationem 
esse  contendunt  , ideoque  morbum  Pleuropneu- 
moniam  appellare  malunt.  Utrumque  quaerere 
vanum  est,  neque  quidquam  ad  curandi  ratio- 
nem , veluti  proximo  capite  dicam  , confert. 
Siquidem  non  ex  alterutrius  membranae  plaga, 
in  qua  fixa  inflammatio  est,  sputum  venit:  sed 
ex  ipsa  universi  sanguinis  crusta  , posteaquam 
cocta  ea  est . Etenim  per  omnes  corporis  glan- 
duais  , per  quas  intra  bonam  valetudinem  mu- 
cus secerni  consuescit  , per  easdem  superata 
febre  idem  coctus  eiicitur  . Cum  itaque  pulmo 
et  multas  tales  muci  glandulas  habeat  , et  in- 
super omnis  sanguis  per  eundem  transeat,  mi- 
rum 

jriim  profecto  non  est,  quod  plurimus  talis  mu- 
tus coctus  post  Pleuritidem  per  easdem  pulmo- 
nis glandulas  excernatur  . Nihilominus  etiam 
caeterae  huius  generis  glandulae  , quemadmo- 
dum quae  in  membrana  pituitaria  nasi  , et  in 
intestinis  sunt  , suam  quaeque  portionem  eli- 
minant , quam  evenientes  a morbo  emungunt , 
et  alvo  deponunt.  Veluti  exempla  infra  po- 
nam  . Id  potissimum  intra  convalescentiam 
spectabile  est  ; quod  valetudinis  stadium  mul- 
ti medici  practici  , utique  propter  aegrorum 
turbam , observando  non  procul  ultra  prose- 
quuntur . 

Postremo  hi  de  lana  caprina  rixantur : si- 
quidem , ut  paulo  magis  infra  capite  quinto 
demonstrabitur , Pleuritis  necquicquam  ob  inflam- 
matam Pleuram  y sed  ob  inflammatum  Pulmo- 
nem est . 

Alterum  remedium  , quo  medici  utuntur  , 
Emplastum  vesicatorium  latum  est  , quod  affe- 
ctae parti  applicant  ; eae  potissimum  plagae 
intra  quam  fixus  dolor  est  : scilicet  volunt  , ut 
volatile  atque  satis  acre  cantharidum  sal , quod 
penetravit , tenacem  sanguinis  crustam  incidat  ; 
quo  facilius  ea  sputo  excuti  possit  . Intrasse 
autem  in  sanguinem  quidquam  ex  cantharidi- 
bus per  hoc  nosse  putant  ; quoniam  postero 
die  urina,  etsi  non  semper,  tamen  saepe,  cum 
ardore  atque  dolore  emittitur  : bono  etiam  au- 
gurio esse  existimant  : si  mucus  eidem  urinae 
inhaeret:  iste  nonnunquam  spissior  est,  et  con- 
veniens seque  ipsum  contrahens  indurescit , ve- 
luti caruncula  esset  . 

Utrum  vero  ex  incisae  ipsius  crustae  ra- 
mentis iste  mucus  , an  vero  ex  uretherum  ve- 

si- 

sicaeque  smegmate  proveniat , recte  dubitari 
potest  : siquidem  medicamenta  quae  ex  cantha- 
ridibus conficta  sunt , similem  urinae  mucum 
ostendunt ; etsi  aeger  neque  Pleuriti  de  neque 
alio  quodpiam  morbo  laboret,  intra  quem  san- 
guis talem  crustam  habere  consuescit . 

Neque  etiam  , etsi  iste  mucus  ab  incisa 
sanguinis  crusta  esset , quicquam  iuvat  ; cum 
quoniam  sic  non  satis  crustae  divisum  attenua- 
tumque  est  , tum  potissimum  ob  id  quod  spu- 
tum vesicatoria  saepe  non  sequitur  ; sed  post- 
eaquam  , ut  supra  monui  , cum  febris  ipsa  in 
calore  desistit,  idem  erumpit  . Exemplo  item 
sit  iuvenis  ille  faber  ferrarius  , de  quo  paulo 
ante  dixi  ; etsi  enim  is  quarto  die  applicatum 
lateri  vesicatorium  habuisset  , nihilominus  eius 
sanguis  qui  quinto  et  sexto  die  extractus  est  , 
plus  , quam  ante  , crustae  habebat  . Imo  post 
alterum  latum  vesicatorium  , quod  sexto  die 
inter  scapulas  positum  est  , sanguis  septimo 
die  missus  fere  totus  in  omnium  densissimam 
crustam  coivit . Similiter  monachi  sanguis  quo 
diutius  morbus  insedit  , eo  densiorem  crustam 
accepit  : etsi  idem  applicatum  emplastrum  ve- 
sicatorium habuisset . 

Et  siquidem  post  applicatum  tale  vesica- 
torium  proxime  secutum  laudabile  aliquod  spu- 
tum est , idem  non  ideo  evenit  quoniam  can- 
tharidum sal  sive  crustam  incidit  , sive  vasa 
ad  agendum  et  Pulmonem  ad  expellendum  in- 
citavit ; sed  potissimum  ob  id  , quod  ita  ex- 
tus  excitatus  dolor  inflammationis  focum  com- 
movit eundemque  a parte  sensibili  in  minus 

sen- 


2& 

sensibilem  traxit  : inde  dolor  et  cum  eo  febris 
desierunt  ? ob  eandemque  causam  reversa  spi- 
randi libertas  est  , sputumque  paulo  post  : 
quemadmodum  id  supra  fusius  a me  demon- 
stratum est . Eadem  ratione  modoque  , ac  cum 
omnis  inflammationis  materia  per  oris  labia 
erumpit  * totus  morbus  desinit ; aut  ubi  eadem 
materia  ad  humerum  ascendit  , ut  supra  per 
exempla  docui . 

Ob  quam  causam  non  raro  obtinet  , ut 
vesicatorii  Stygma  pus  coctum  trahat , aut  iux- 
ta  eam  plagam  furunculi  vel  proxime  vel  pau- 
lo post  cum  emolumento  erumpant  . 

Recte  vero  medici  inflammationis  atque 
febris  causa  decoctum  refrigerans  potui  dant  : 
quod  praeprimis  per  certas  herbas  attenuans 
efficere  volunt  , utique  quoniam  crustam  atte- 
nuare student  : sed  in  eo  vehementer  errant 
atque  aegros  laedunt  , quod  eosdem  ad  biben- 
dum supra  modum  rationemque  urgent  atque 
potu  veluti  inundant  : quod  vitium  diluentibus 
medicis  familiare  et  aegris  noxium  est . Potus 
enim  aquae  nimius , aut  citius  quam  convenit  , 
ingurgitatus  per  sanguinem  sine  profectu  trans- 
labitur,  aut  cum  noxa  per  alvum  effunditur  . 
Vidi  , quod  aegri  , qui  tale  decoctum  contra 
praeceptum  iusto  liberalius  hauserunt , alvi  flu- 
xum aquosum  acceperint  : rursum  vero  clau- 
sam alvum  habuerint  , posteaquam  ipsum  eun- 
dem potum  ad  libras  sex  intra  viginti  quatuor 
horas  coercuerunt.  Potus  enim  , ut  proficiat  , 
debet  similiter  ac  cibus  digeri  : nimius  ventri- 
culum gravat  atque  offendit  ; quemadmodum 
id  unusquisque  medicus  ex  pulsu  , si  eum  no- 
vit , facile  percipere  poterit . Talis  potandi 

ex- 

excessus  naturam  turbat  , eandemque  a saluta?, 
ri  sua  opera  , quam  adversus  morbum  incepit  > 
deflectit  atque  novo  vitio  onustat.  Parvis  ita- 
que et  saepe  repetitis  haustibus  potus  dari  de- 
bet ; quo  facilius  idem  confici  possit , confec- 
tusque sangini  penitus  uniri  . cc  In  Pleuriticis 
ac  peripneumonicis  mala  est  urina  , _ quae  post 
potum  cito  mingitur.  „ a)  Utique  quoniam  po- 
tus , qui  sanguini  non  iungitur  , iuvare  non 
potest . 

Nunc  ad  venae  sectionem  venio  , quae 
princeps  inflammationis  remedium  est . Et  hic 
iterum  in  disputationis  limine  quaeritur  , ad 
quem  usque  morbi  diem  sanguinem  mittere  li- 
ceat ? Hos  inter  disceptantes  plurimi  venam 
ante  quartum  morbi  diem  incidere  malunt,  im- 
posterum  nolunt,  Contra  alii  procul  ultra  san- 
guinem eximunt  . Ego  ( uti  per  decursum  isti- 
us libri  docebo  ) sanguinem  toties  subtraho  , 
quoties  et.  calor  exardescit  , et  febris  urget 
cc  Anaxionis  pleuritide  laborantis  vena  die  oc- 
tavo secta  in  cubito  est  „ b ) . 

Deinde  altera  item  inter  medicos  contro- 
versia est  , utrum  ex  brachio  alfecti  lateris 
sanguinem  ducere  conveniat  , an  ex  adverso 
trahere  eundem  praestet  ? In  qua  quidem  opi- 
nionum diversitate  utrique  adeo  tenaces  suae 
sententiae  sunt, 'ut,  cum  aliquem  horum  sua 
curatio  fefellit  idem  protinus  culpam  in  ve- 
nae sectionem  ubniecerit , propterea  quod  ea 
in,  altero  brachio  contra  suam  existimationem 
instituta  fuit . Contra  vero  alii  diversi  ab  illis 
sanguinem  ex  alterutro  brachio  perinde  trahunt. 

Ego 


a)  Hippocrates  libro  de  coacis  praenot.  Nro  3.-- 5. 

b)  Hippocrates  de  merb.  popul.  lib.  III.  se3.  II.  aegrotus  8? 

Ego  sanguinem  non  absque  ratione  e ve- 
na  sic  eximo  : nempe  primas  venae  sectiones 
in  brachio  eiusdem  lateris,  in  quo  fixus  dolor 
est,  instituto;  posteras  prout  venae  locus  su- 
perest  in  alterutro  . Ex  affecti  lateris  vena  san- 
guinem mitto  ob  rationes  , quas  experientia 
me  docuit;  et  quae  unicuique  medico  practico 
patebunt , si  is  attentum  ad  eas  animum  ha- 
bere velit . Hae  tales  sunt . 

Qui  magnum  hepatis  lobum  inflammatum 
habet,  huius  gena  dextra  plus  rubet  et  ardet  , 
quam  sinistra.  Contra  , siquis  magnam  in  ali- 
quo sinistri  corporis  viscere  inflammationem 
habet  ; eius  gena  sinistra  plus  rubet  et  ardet  , 
quam  dextra . Id  saepe  obtinet  . Nonnunquam 
gena  sani  lateris  necquicquam  rubet  , sed  alte- 
ra secundum  laesum  latus . Similiter  vidi , quod 
gena  rubra  et  ardens  iuxta  idem  latus  fuerit  , 
in  quo  inflammatus  unus  pulmonis  lobus  erat  : 
contra  in  altera  gena  a ) . Est  igitur  certus  ali- 
quis inter  ipsas  eiusdem  lateris  partes  consen- 
sus. Homines  vidi  ; qui  omnia  sua  vitia,  quae 
iisdem  a longis  eousque  annis  acciderunt  , in 
una  eademque  dimidia  corporis  parte  a capite 
ad  calcem  usque  habeant ; nullum  in  adversa 
parte  . Vir  phthysicus  erat  , et  sputo  pus  eie- 
cit;  in  sinistro  latere  cubare  potuit,  in  dextro 

non  . 


a ) » Peripneumonicis  quibus  cota  lingua  alba  et  aspera  fit  , ani- 
» bae  pulmonis  parces  inHammacae  sunt  , quibus  vero  dimidi- 
« uro  , una  , iuxta  quam  apparet  . Et  quibus  ad  claviculam 
i»  dolor  fit,  his  superna  pulmonis  ala  una  aegrotat  ; quibu* 
» aucem  ad  ambas  claviculas  dolor  fit  , ambae  supernae  pul- 
>*  monis  alae  aegrotant,  quibus  iuxta  mediam  coltam,  media  i 
» quibus  vero  ad  diaphragma  , inferna  : at  tocain  unam  par. 
j»  tem  dolentibus  , omnia  iuxta  hanc  partem  aegrotant  » » 
Hipp.  Coae,  pracnot.  Nro  400. 

non . Erat  ulcus  in  sinistro  pulmone  . Magnum 
tumorem  inkistatum  iuxta  costas  eiusdem  late- 
ris secundum  vertebras  habuit : tumorem  item 
inkistatum  ad  digitum  sinistrae  manus , qui  aper- 
tus curationem  non  admisit  : similem  tumorem 
in  sinistro  femore  ; talem  item  in  sinistro  crure  . 
Istius  generis  exempla  attentos  practicos  non 
latebunt.  Nunc  ad  Pleuritidem  revertor.  Saepe 
vidi  , ardente  calore  genam  eiusdem  lateris  , 
in  quo  dolor  pleuriticus  pressit  , potissimum 
rubram  calidamque  fuisse  . Jam  ad  arterias  ve- 
nio , experimentumque  ponam  ; quod  etsi  non 
semper , tamen  saepe  obtinet . Si  similis  utrin- 
que  et  arteria  radialis  est,  et  utraque  arteria 
similes  ramificationes  habet , solet  pulsus  sani 
hominis  in  exercitato  brachio  maior  fortiorque 
esse , quam  in  non  exercitato . Si  dexter  ho* 
mo  est , pulsus  maior  ad  carpum  dextrum  est , 
minor  ad  sinistrum  : et  vicissim  , si  laevus 
idem  est  , pulsum  maiorem  ad  laevum  quam 
ad  dextrum  carpum  habet . Inde  siquis  sani 
cuiuspiam  hominis  pulsum  iuxta  carpum  tan- 
git , potent  ipsi  dicere  laevusne  an  dexter  sit  * 
Quod  faticinium  tanquam  mirabile  imperiti  , 
me  ridente , comprehendere  non  poterant  . 
Idem  saepe  contigit , si  acutus  in  una  sive 
dextera  sive  sinistra  corporis  parte  dolor  est . 
Arteriae  iuxta  carpum  affecti  lateris  fortius 
quam  iuxta  carpum  sani  lateris  vibrant . Si 
magnus  dolor  dimidiam  capitis  partem  exagi- 
tat , aut  acutus  dentium  dolor  unam  maxillae 
partem  vexat  , pulsus  ad  carpum  affecti  lateris 
saepe  ( etsi  non  semper  ) fortior  est  , quam 
ad  carpum  alterius  lateris , in  quo  dolor  non 
premit  . 


Aegrotus 

Juvenis  carpentorum  faber  22.  annorum  , 
dexter  arteriarum  pulsum  et  fortiorem  et  maio- 
rem ad  dextrum  carpum  quam  ad  sinistrum 
habebat,  is  anno  1772.  die  15.  Octobris  Pleu- 
ritide  vera  tentatus  est  . Dolor  in  sinistro  late- 
re sextam  inter  et  septimam  costam  erat.  Intra 
istum  dolorem  arteriarum  pulsus  , ( quod  nota-* 
tu  maxime  dignum  est  ) nunc  ad  sinistrum  car- 
pum multo  maior  et  durior  fortiorque  erat  , 
quam  ad  Carpum  dextrum  , Judicatus  est  sep- 
timo die  . 

Superato  morbo  , cum  bona  valetudo  con- 
stitisset , iterum  arteriae  pulsus  , ut  olim , ad 
dextrum  carpum  nunc  maior  fortiorque  est  , 
quam  ad  sinistrum  carpum  . 

Anno  1773.  die  1.  Maii , quo  tempore 
Pleuritis  popularis  erat , invenis  sutor  , qui  dex- 
ter intra  sanitatem  pulsum  in  dextro  brachio 
fortiorem  quam  in  sinistro  habet , Pleuritlde  in 
sinistro  latere  affectus  est . Protinus  ut  morbus 
incepit  eius  arteria  ad  sinistrum  carpum  fortius 
quam  ad  dextrum  vibrabat . 

Superato  morbo  pulsus  item  ad  dextrum 
carpum  , quemadmodum  intra  bonam  valetudi- 
nem consueverat , maior  et  fortior  est , quam 
ad  sinistrum , 

Per  haec  atque  similia  talia  experimenta 
( quae  hic  recitare  nimis  longum  foret  ) ad 
credendum  inducimur , corpus  humanum  con- 
stare ex  duobus  semicorporibus  media  longitu- 
dine sibi  invicem  adunatis  , adeoque  ad  eam 
dimidiam  corporis  partem  , quae  aegrior  altera 
est  a)  , auxilium  praecipue  et  potius  adhiben- 


a. ) Hipp.  iocc  citato 

dum  esse , quam  ad  alteram  , quae  ita  minus 
aegrotat : ob  eandemque  rationem  e cubito 
eiusdem  lateris , in  quo  fixus  dolor  est , san- 
guinem mitti  debere ; non  ex  altera  parte  , 
quae  doloris  expers  est . Quod  si  quis  isti  the- 
oriae non  libenter  subscribat , ei  aliam  substi- 
tuto , quae  item  controversiam  non  admittit , 
Siquidem , cnm  arteriae  affecti  lateris  ( veluti 
id  nonnunquam  contingit  ) et  magis  intentae 
sint , earumque  pulsus  et  fortior  et  celerior  sit ; 
utique  ipsae  sanguinem  maiori  vi  atque  impe- 
tu in  inflammatum  focum  incutiunt , atque  in- 
cuneant ; ideoque  ut  has  sanguinis  furias  intra 
dimidiam  istam  corporis  partem  componamus  a 
tutius  est,  e cubito  affecti  lateris  sanguinem 
mittere  ; quam  eundem  ex  adversae  partis  , 
quae  laesa  non  est , vena  trahere  . 

Verum  minimum  istud  intra  curationem 
peccatum  feret  , sive  sanguis  ex  affecti  , sive 
ex  integri  lateris  vena  mittatur  : maior  in  co- 
pia , quae  hodie  supra  vires  emittitur  , noxa 
residet : siquidem  , cum  medici  hucusque  putas- 
sent,  quasi  omnis  totaque  morbi  culpa  in  san- 
guinis crusta  consisteret  , utique  sanguinem 
tam  diu  extrahere  volebant  , donec  postremo 
sanguis  crustam  amitteret . Verum  hi  vehe- 
menter falluntur , atque  aegros  in  perniciem 
praecipitant  . Non  enim  ( ut  supra  demonstra- 
vi ) Pleuritis  ob  sanguinis  crustam  est;  sed  ip- 
sa crusta  fit  per  febrim  , quam  deposita  in  la- 
tere materia  excitavit ; hanc  materiam  si  arte 
tollere  , aut  eius  focum  extinguere  nesciunt  , 
frustra  crustae  ipsi  occurrunt.  Deinde  crusta 
{ ut  supra  per  exempla  docui , et  ipsis  medicis 
C pra- 

practicis  cognitum  esse  debet  ) quo  diutius  fe- 
bris insidet  , eo  densior  tenaciorque  eadem  fit : 
adeo  ut  ipsa  post  postremas  sanguinis  missio- 
nes peior  quam  post  priores  sit  . Imo  , si  om- 
nem sanguinem  eximant  , semper  crustam  ha- 
bebunt , propterea  quod  crusta  toti  sanguini 
incst  . Et  siquidem  aliquando  sanguis  post  ali- 
quas venae  sectiones  crustae  expers  erat ; ita 
non  sanguinis  missionis  causa  atque  ratione 
contigit  , sed  ob  id,  quod  inflammatio  ipsa 
per  resolutionem  finem  accepit  : veluti  id  iux- 
ta  eos  videre  licet  , quorum  Pleuritis  tertio  die 
per  se  finem  accepit;  quale  exemplum  supra  a 
me  positum  est  . Falsi  itaque  fuere  ; cum  ve 
nae  sectioni  adscripsissent , quod  naturae  bene- 
ficio debetur. 

Postremo  nimia  ista  atque  superflua  san 
guinis  missio  vasa  debilitat  , corpus  eneravat  , 
sicque  utraque  imparia  efficit  morbum  supe- 
rando . Ita  nulla  esse  febrilis  materiei  neque 
resolutio  neque  coctio  neque  excretio  potest 
a ) . Ob  quod  vitium  medici  etiam  eas  crises  , 
quae  isti  morbo  propriae  sunt  , non  vident  ; 
propterea  quod  morbi  ipsius  genium  mala  me- 
dendi methodo  perverterunt . Debet  igitur  in 
his  medicus  ratione  uti  ; ut  neque  excedat  , 
neque  deficiat  . Nulla  enim  febris  sphapelum 
facit  ; aliquantum  ex  febre  vel  resolvit  vel  co- 
quit , maior  febris  suppurationem  , maxima 
gangraenam  causat  . 

Ob  quem  in  medendo  errorem  saepe  ob- 

ti- 


a ) » Sic  ec  vasorum  vacuatio , fiquidem  talis  fuit  , quahs  fieri 
j>  debet  , confert  , et  bene  ferunt  . Sin  mimis  , vicevcrsa  . » 
Hipp.  Aphcrr.  z.  Ssc.  I. 

tinet , ut  pleuriticorum  alii  sphacelo  extingu- 
antur  , alii  gangraena  iugulentur  , alii  purulen- 
ta tabe  consumantur  . Igitur  ad  causam  febris , 
non  ad  crustam  , quae  a febre  ipsa  est  , dirigi 
curatio  debet  ; id  est  , ad  malam  materiam 
quae  fixa  in  latere  est  ; a qua  febris  ipsa  eve- 
nit , quae  crustam  compingit  ; si  curationis 
successus  exspectationi  respondere  debeat  . Ve- 
rumque est,  quod  celebris  olim  neque  semper 
iniquus  in  scholas  declamator  Helmontius  dixit , 
istam  e latere  spinam  tolli  debere  ; etsi  ean- 
dem ipse  tollere  nesciverit  . Idem  Sanctorius 
dixit  a ) . 

Qui  igitur  hanc  materiam  e latere  exime- 
re , istamque  spinam  evellere  posset , is  Pleu- 
ritidi  cito  , tutoque  mederetur . Nemo  tabe  , 
nemo  gangraena  afficeretur  , omnes  perinde  ci- 
to et  absque  noxa  evenirent  . Quem  curatio- 
nem , quomodo  per  longos  hucusque  annos 
executus  sim  , nunc  ponam  , 

caput  v. 

De  mea  Pleuritidi  medendi  ratione . 

Ubi  aliquem  Pleuritide  affectum  hominem 
accipio  ; eius  pulsum  in  utroque  carpo  tango  . 
Verum  huic  , tanquam  saepe  fallaci  , non  pro- 
C 2 tinus 


« ) i»  Pars  corporis  uc  repleta  sanguine,  vel  alio  humore  , ut 
» in  tumoribus  , et  in  ipsa  Pleuritide , nort  est  refrigeranda  i 
” ^uia  evacuata  materia  , sponte  refrigeratur  » . 

De  medie.  Stasic,  Se&.  X.  Aph,  ioi. 

tinus  fido  : potest  enim  eum  aegri  aut  gaudi* 
ura  , quoniam  suum  medicum  videt  , aut  me- 
tus aut  quilibet  alius  animi  affectus  vel  citare 
vel  resolvere  a)  . Ita  pulsum  aliquoties  tango  , 
donec  talem  constantem  esse  percipio.  Isque 
morbo  proprius  esse  censetur  . 

Cognito  sic  pulsu  venam  in  cubito  affecti 
lateris  , ob  eas  rationes  quas  antecedente  capi- 
te posui  , incidi  iubeo  : intereaque  temporis  , 
quo  sanguis  fluit  , alterum  brachium  manu  pre- 
hendo , in  eiusdemque  carpo  pulsum  exploro  ; 
scilicet  ut  ex  eo  discam  , quantum  sanguinis 
mittere  conveniat  . Quae  certissima  regula  iu- 
staque  mensuia  est.  Ridiculum  enim  est , quod 
quidam  volunt  , certas  sanguinis  , qui  mitti 
debet  , uncias  statuere  ; et  vanum  est  ad  id 
vasa  assumere  , quae  uncias  notatas  habent  : 
ad  sanguinem  enim  suscipiendum  apta  multa 
vasa  sunt  . Ego  ad  id  planis  discis  , quales 
mensae  imponere  consuescimus  , utor  . 

His  ita  ordinatis  , si  pulsus  frequens  et 
contractus  est , sanguinis  discos  duos  mitto . Si 
inter  hos  pulsus  non  explicat  se  , pectam  ve- 
nam claudi  iubeo . Quodsi  vero  idem  ad  finem 
secundi  disci  se  explicet , atque  maior  , forti- 
tior  , duriorque  ( quod  non  raro  evenit  ) fiat , 

ter- 


a)  » Adeo  ut,  cum  primum  medicus  venit  , solicitudo  aegri 
» dubitantis  , quomodo  illi  se  habere  videatur  , eas  ( ve- 
» nas  ) moveat . Ob  quam  causam  periti  medici  est  , non 
» protiuus  ut  venir , apprehendere  manu  brachium  : sed 
n primum  relidere  hilari  vultu,  percun&arque  t quemadmo- 
» dum  se  habeat  , et , li  quis  eius  tnetus  est  , eum  proba- 
>»  bili  sermone  lenire,  tum  deinde  eius  carpo  manum  ad- 
» movere  . Quas  venas  autem  conspettus  nedici  movet  , 
» quam  facile  mille  res  turbant!  *»  A.  C.  Cekus  tib,  III. 
€ap.  6. 

tertium  discum  sanguine  impleo  . At  si  pulsus 
plenus  et  durus  est  ; quocunque  die  advocor 
( saepe  autem  non  protinus  advocantur  medi- 
ci , sed  posteaquam  morbus  per  dies  insedit  ) 
tres  sanguinis  discos  mitto . Inde  pulsus  mol- 
lis , et  respiratio  liberalior  fieri  consuescunt  . 
Verum  primum  istud  levamen  inconstans  esse 
solet  . Paulo  enim  post  , similiter  ut  ante , spi- 
ritus comprimitur  . 

Post  primam  sanguinis  missionem  iulapii 
tim  atque  decoctum  refrigerans , quale  supra 
dixi , impero  . Similem  item  cibum  . 

Deinde  aegrum  quaero , qua  morbus  in- 
ceperit : certum  enim  initium  hic  morbus  ha- 
bet. Ab  ista  principii  hora  in  parem  sequentis 
diei  horam  , ( id  est  per  viginti  quatuor  horas ) 
diem  computo  , et  sic  imposterum  caeteros  di- 
es numero  . Quae  attentio  in  istius  morbi  cu- 
ratione permagni  momenti  est , veluti  id  pau- 
lo magis  infra  patebit . 

Post  sex  vel  octo  horas  , si  aegrum  invi* 
so , omnia  fere  , ut  ante  fuerant  , eadem  sunt . 
Itaque  si  pulsus  , qui  ante  primam  venae  sec- 
tionem parvus  et  contractus  erat , nunc  ( ut 
fieri  consuescit  ) plenus  , frequens  et  celer  est  ; 
duos  ex  eadem  vena  sanguinis  discos  mitto  ; 
si  vero , ( quod  admodum  rarum  est  ) idem 
hucusque  parvus  atque  contractus  manserit  s 
nec  angustior  respiratio  evenerit ; unum  san- 
guinis discum  mitto : et  tum  potissimum  iste 
pulsus  explicat  se  . Illi  vero  aegro  , qui  initio 
pulsum  plenum  et  durum  habebat  , et  ideo 
tres  sanguinis  discos  miserat  , nunc  item  ex 
eadem  vena  sanguinis  discos  duos  mitto  ; prop- 

terea  quod  nunc  pulsum  plenum  frequentem 
atque  celerem  , ut  talis  aeger  assolet  , habet . 
Pulsum  autem  frequentem  eum  appello  , cuius 
pulsationes  dato  tempore  iusto  plures  sunt  ; 
celerem  vero , cuius  pulsationes  celerem  et  ve- 
luti  acutam  arteriae  diastolen  habent  : isque 
certum  inflammationis  indicium  est . Quae  di- 
stinctio medicis  et  perutilis  et  scitu  necessaria 
est . 

Intra  secundum  diem  post  alteram  venae 
sectionem  non  multum  ex  morbo  mutatum 
est ; sed  solet  idem  talis  manere  , qualis  post 
alteram  venae  sectionem  evenit . Neque  un- 
quam isto  die  facta  utilis  aliqua  huius  mutatio 
est  ; nisi  forte  ad  eius  exitum  eruptio  ad  labia 
inceperit ; quae  nihilominus  plena  et  perfecta 
tertio  die  est . Itaque  intra  istum  diem  et  ante 
eius  finem  sanguinis  discum  unum , non  plus  , 
mitto  . Nuncque  perinde  est , ex  altero  cubito 
sanguis  mittatur  an  ex  affecti  lateris  brachio . 
Si  e cubito  integri  lateris  nunc  sanguinem  mit- 
tere placeat,  debet  fascia  atque  splenium  , quod 
venam  cubiti  in  affecto  latere  ligaverat  , ante 
demi  ,•  nempe  ut  nunc  ad  istum  carpum  medi- 
cus pulsum  tangere  queat , et  ex  eo  coniectu- 
rare  ; quantum  sanguinis  mitti  debeat : ne  arte- 
ria , ob  ita  ligatam  venam , sanguine  plus  intu- 
meat , fortius  vibret  , et  alienum  pulsum  men- 
tiatur . 

Hucusque  sanguinem  mitto  , eiusdemque 
tantum . Non  aliam  quoque  crustae  , quae  san- 
guini superest  , rationem  habeo , quam  ut  mihi 
indicet , quid  futurum  sit . Curationem  autem 
ipsam  non  dirigo  ad  crusum  ; propterea  quod 

ipsa, 

ipsa  3 ut  supra  demonstravi » non  morbi  causa 
sed  febris  effectus  est , Contra , febris  materiei 
ipsi  occurrere  studeo  ; in  qua  attentione  totus 
curationis  cardo  vertitur . Ob  quam  rationem  , 
quotiescunque  sanguinem  mittere  opus  erit  , 
non  sanguinis  plus  demd  , quam  expedit  ad 
minuendam  febrim;  necquicquam  autem,  velu- 
ti  imperiti  sibi  persuadent , ad  extinguendam 
eandem . Debet  enim  tantum  ex  febre  remane- 
re , quantum  sufficit  ad  febris  causam  ( sive 
spinam  ) quae  fixa  in  latere  est , solvendam 
coquendamque  , quo  tutius  eadem  vel  tertio 
vel  quinto  septimo  ve  die  e corpore  per  sudo- 
rem atque  urinam  expellatur . Ad  quam  cau- 
tionem si  non  attenditur  ; saepe  obtinet  , ut 
aegri  purulenta  tabe  , posteaquam  diu  traxerunt , 
deleantur . Quod  cardinale  peccatum  eorum 
est , qui  iuxta  scholas  largis  venae  sectionibus 
febrim  extinguere  et  crustam  a sanguine  deme- 
re contendunt  . Qui  febre  uti  nescit , me- 
deri ignorat  . 

Si  foemina  pleuritide  laborat  , et  fluxus 
sanguinis  menstruus  instat;  sanguinem  prius  ex 
cubiti  vena , deinde  ex  pede  affecti  lateris  tra- 
ho . Ouodsi  intra  pleuritidem  menses  eruperint; 
et  febris  urgeat  ; nihilominus  medium  intra 
istum  sanguinis  fluxum  pedis  venam  audacter 
incidi  iubeo : Ita  enim  vel  menstruus  sanguis 
fluere  continuat  ; vel , si  desistat , idem  supe- 
rato morbo  iterum  erumpit . 

Anno  ig8o.  mense  Decembri  iuvenis  mu- 
lier pleuritide  correpta  est , et  simul  sanguis 
menstruus  erupit.  Sanguinem  ex  incisa  pedis 
vena  traxi . Convaluit , non  interrupto  fluxu 
menstruo.  C 4 'An- 

Anno  1780.  die  ig.  Januarii  mulierem  40, 
annorum  pleuritis  prehendit  : supervenit  fluxus 
sanguinis  menstruus  tanquam  statuto  tempore  < 
Sanguinem  bis  e vena  pedis  in  affecto  latere 
misi  : nihilominus  aegra  per  crises  quinto  efc 
septimo  die  perfecte  iudicata  est  : perinde  ac 
caeterae  quae  sine  menstruo  erant  . 

Vere  anni  1780.  iuvenis  mulier  fluxae  va- 
letudinis et  vitiati  corporis  habitus  pleuritide 
tentata  est  . Sanguis  bis  e cubito  affecti  late- 
ris missus  est  . Tertio  die  sanguis  menstruus 
erupit  : vesperi  intentus  calor  est  , ob  quem 
etsi  fluentibus  menstruis  tamen  sanguinem  e 
pede  affecti  lateris  traxi  . Post  istam  venae  se- 
ctionem sanguis  menstruus  protinus  desiit  : re- 
stituta valetudine  idem  iterum  erupit  , et  recte 
fluere  continuavit . 

Si  initio  tertii  diei  ( id  est  post  quadra- 
ginta et  octo  horas  ) oris  labia  ulcerari  incipi- 
ant , tunc  dolor  latus  dimittit  . Perfecta  ista 
crisis  est  , neque  aliam  post  se  relinquit  . I11 
hoc  casu  propria  medicamenta  reiicio  , et  nihil 
praebeo  , quam  Roob  Sambuci  et  potum  tepi- 
dum , quo  vitiatus  humor  omnis  ad  labia  , 
quorsum  natura  tendit  , tanquam  per  conferen- 
tem locum  , feratur  . Si  sanguis  , qui  primo 
die  e secta  vena  primus  missus  est  , densam 
crustam  habebat , alter  qui  eodem  die  per  al- 
teram venae  sectionem  extractus  est , crustam 
minus  densam  habuit  ; tertius  vero  sanguis  , 
qui  intra  alterum  diem  extractus  est  , crustae 
expers  erat  : si  quoque  arteriarum  pulsus  initio 
tertii  diei  ( id  est  post  quadraginta  et  octo 
horas  ) plenus  et  mollis  evenit  et  talis  manet  # 

aliquid  boni  sperandum  est  : resolutio  nempe 
febrilis  materiae  . Tunc  enim  a medio  die  ter» 
tio  ( id  est  , post  horas  a morbi  principio  cir- 
citer sexaginta  ) largus  sudor  acidus  ex  univer- 
so corpore  erumpit  , atque  ad  exitum  istius 
diei  fluere  continuat  ; post  eundemque  urina 
turbida  evenit  , et  multum  sedimentum  lateri 
trito  simile  praecipitat . 

Ista  crisis  item  perfecta  est  * neque  aliam 
post  se  intra  convalescentiam  relinquit  ; prop- 
terea  quod  nulla  sanguini  crusta  post  ultimam 
missionem  supererat . 

Istum  cum  huius  tum  illius  Pleuritidis  bre* 
vem  exitum  supra  capite  secundo  per  exem- 
pla posui  . Hunc  vix  illi  medici  vident  , qui 
venae  sectiones  praecipitant  , atque  protinus 
lusto  plus  sanguinis  eximunt  . Per  quam  san- 
guinis eximunt  iacturam  naturam  debilitant 
eandemque  imparem  efficiunt  * talem  crisin  per. 
fi  ciendo  . 

Si  sanguis  , qui  primo  die  primus  missus 
est)  sive  cfustam  habuerit,  sive  non  habuerit; 
ced  si  eandem  alter  , qui  secunda  vice  eodem 
die  missus  est  , habeat  ; et  , si  tertius , qui  in- 
tra secundum  diem  missus  est  , crustam  habe- 
at ; si  deinde  ad  initium  tertii  diei  ( id  est 
post  quadraginta  et  octo  horas  ) pulsus  plenus 
et  mollis  evenit , et  undulans  ; liberalis  Expe- 
ctoratio  ad  exitum  tertii  diei  aut  ad  initium 
quarti  diei  ( id  est  post  septuaginta  duas  horas ) 
expectanda  est  ; et  fit  . 

Ubi  id  obtinet , iulapium  ex  aquae  scabio- 
sae unciis  sex  , nitri  drachma  , et  oxymellis 
squillitici  uncia  praebeo  ; iubeoque  ut  aeger  ex 

eo  cochlearia  duo  unaquaque  hora  assumat  t 
decocto  item  refrigeranti  oxymellis  squillitici 
unciam  adiicio  : scilicet  ut  his  sputum  , quod 
exiturum  est , promoveam  . 

Haec  vera  signa  sunt  ? quae  sputum  prae- 
nuntiant et  nobis  indicant  , quo  tempore  idem 
arte  iuvari  debeat . Iste  morbi  exitus  item  ra- 
rus est , eundemque  populares  medici  vix  vi- 
dent , propterea  quod  nimia  sanguinis  missione 
naturam  , quae  ante  coquere  deberet , frangunt 
atque  debilitant , eandemque  ineptam  ad  co- 
quendum reddunt . Ideo  vane  sputi  exitum 
moliuntur  , quoniam  protinus  talia  praebent  ; 
quae  tussim  movere , sputumque  ( utique  quod 
nondum  coctum  est  ) vi  extundere  debeant  . 
Illud  saepe  non  succedit : sive  quod  nimium 
debilis  reddita  natura  fuerit  ; sive  potissimum  , 
quoniam  febris  i cui  mederi  nesciunt  , pertina- 
citer subsistit  , quae  ipsa  , ut  supra  demonstra- 
vi , sputa  necquicquam  coquit  ; sed  eadem 
contra , quemadmodum  alias  quaspiam  excre- 
tiones  , intus  retinet. 

Triste  , aiunt , praesagium  est , si  sputum 
coctum  ante  finem  quarti  diei  ( id  est  ante 
nonaginta  et  sex  horas  ) non  eiiciatur  . Metu- 
endus enim  sinister  morbi  sive  in  suppuratio- 
nem sive  in  gangraenam  exitus  est  . Debet 
igitur  medicus  , si  artifex  est , ad  initium  ter- 
tii diei  ( nempe  proxime  post  quadraginta  et 
octo  horas  ) nosse  , sputumne  coctum  ante  fi- 
nem quarti  diei  exiturum  sit , nec  ne  : scilicet 
ut  quantocius  ea  auxilia  adhibere  possit , quae 
cavere  et  suppurationem  et  gangraenam  tuto 
possint , In  qua  notitia  alter  curationis  meae  car- 
do vertitur  , veluti  nunc  dicam  . Sci- 

Scilicet,  si  ad  id  temporis  pulsus  non  ple- 
ntis , non  mollis  , veluti  qui  resolutionem  prae- 
nuntiaret , evenit  ; si  idem  non  plenus  , non 
mollis  , non  undulans  est  , nempe  quem  proxi- 
me sputum  sequitur ; si  eruptiones  ad  labia 
non  incipiunt ; contra  si  pulsus  frequens  , du- 
rus, irritatus  , veluti  qualis  in  ipso  fere  morbi 
principio  fuerat , hucusque  perstat  , quoniam 
is  cruditatem  morbi  significat  , indicio  est  , 
sputum  coctum  nullum  ante  finem  quarti  diei 
exiturum  esse  . 

In  tali  morbi  statu  emplastrum  vesicatorium 
latum  ad  affectum  latus  applico  : scilicet  ut  in- 
flammationis focum  , id  est  febris  materiam 
( spinam  ) loco  moveam  . Si  media  sub  mulie- 
ris mamma  dolor  est  , emplastrum  infra  mam- 
mam pono  . Si  curta  mulier  est , et  magnas 
mammas  habet  , adeo  ut  latere  locus  non  pa- 
teat , vesicatorium  inter  scapulas  pono . Pos- 
sent etiam  ob  eandem  rationem  cucurbitulae 
affecto  lateri  applicari  , quae  febris  focum  di- 
moveant a ) . Mixturam  praesto  ex  aquae  sca- 


a ) » Tunc  cucurbita  iisdem  locis  cum  scarrificatione  adhiben- 

>»  da  , sed  demiflionis  tempore . Leves  autem  quas 

« Xtf  <pa$  appellamus  , etiam  in  acceflione  adhibere  possu- 
3»  mus , et  frequentes , atque  multis  partibus  — . Themison 
» iubet  etiam  cum  scarrificatione  adhiberi  cucurbitam  de» 
» clinante  aOceflione  , cum  fit  adiutorii  genus  deftri&ivum  , 
3>  et  propterea  proprium  dimiffionis  » . Caelius  Aureliafius 
acut.  morb.  Lib  II.  Cap. 

Cucurbitulas  cum  scarrificatione  post  septimum  diem  prpbac 
Aretaeus  Lib.  I.  de  acut.  morb.  curat.  Cap.  io.  » Remedium 
3»  vero  est  magni  et  recentis  doloris  , sanguis  mifius  . At  ,* * 

* five  levior  , five  vetustior  casus  est , vel  supervacuum  , 
>»  vel  serum  id  auxilium  est  ; confugiendumque  ad  cucurbi- 
3»  tulas  est  ; ante  summa  cute  incisa  . Refte  etiam  finapi  ex 

* aceto  super  ps&us  imponitur  , donec  ulcera  pufiulasque 
3»  excitet  33  „ A.  C.  Celsus  Lib  IV.  Cap.  6.  de  Jaceris  doloribus 

fciosae  unciis  sex  , nitri  drachma  , extracti  cor-' 
ticis  peruviani  drachmis  tribus  , oxymellis  squil- 
litici  uncia  : iubeoque  ut  aeger  ex  ea  per 
Unamquamque  horam  cochlearia  duo  assumat  s 
sic  ut  intra  quenquem  diem  per  viginti  quatu- 
or  horas  extracti  corticis  drachmas  circiter  sex 
accipiat  . Decoctum  refrigerans  adiecto  aceto 
vini  destillato  , et  syrupo  rubi  idaei,  ut  supra 
posui  , impero  ; diaetam  item . 

His  ita  ordinatis  et  continuo  assumtis  , a 
medio  diei  quinti  ( id  est , post  horas  centum 
et  octo  } plurimus  sudor  acidus  ex  universa 
corporis  cute  erumpit  , atque  ad  finem  usque 
eiusdem  diei  fluere  continuat  . Urina  quae 
proxima  circiter  ad  finem  eiusdem  diei  emitti* 
tur  , crassa  est  , turbidaque  fit  , et  multum 
sedimentum  lateri  trito  simile  deponit  : simul 
et  dolor  latus  dimittit  , pulsus  mollis  et  expli- 
catus est  , et  aeger  libere  spirat  : item  somnus 
est. 

Per  sextum  diem  et  per  septimi  dimidi- 
am primam  partem  aeger  simili  sudore  madet ; 
verum  non  ita  multum , ut  ante  , exsudat « 
Urina  item  similiter  turbida  est , simileque  se- 
dimentum praecipitat  : rarum  est  , sexto  dic 
urinam  pellucidam  esse  ; et  , si  est , nubecu- 
lam ea  habet  , et  bonae  notae  est.  Nunc  quo- 
niam somnus  est  , vigilanti  mixturam  praebeo  , 
dormienti  non  : sic  ut  intra  viginti  quatuor  ho- 
ras extracti  corticis  drachmas  tres  accipiat  . 

At  a medio  die  septimo  ( id  est  , post 
horas  centum  quinquaginta  et  sex  ) plurimus 
itera  talis  sudor  erumpit  , atque  ad  finem  eius- 
dem diei  usque  liberaiiter  effluere  conti- 


nuat  a).  Sequitur  circiter  ad  finem  eiusdem 
diei  urina  crassa  , turbida  , quae  item  sedi- 
mentum lateri  trito  simile  praecipitat  b). 

Atque  nunc  aeger  per  istas  crises  impa- 
ribus diebus  , perfecte  sanus  evasit  , sine  spu- 
to et  absque  suppurationis  gangraenaeve  peri- 
culo . 

Ista  crisis  Pleuritidi  propria  et  naturae 
operanti  consentanea  est  . Hanc  ipsa  natura  , 
dummodo  ei  recte  succurritur,  mollitur  et  exe- 
quitur  ; veluti  superiore  capite  secundo  exem- 
pla posui  eorum  , qui  ita  evenerunt  , nullis  ni- 
si refrigerantibus  auxiliis  adiuti  et  absque  cor- 
ticis peruviani  subsidio  . Tali  medendi  ratione, 
non  alia , a longis  hucusque  annis  semper  , 
etiam  in  desperatis  fere  casibus  , cum  successu 
usus  sum  . Caeterae  curationes  violentae  atque 
a morbi  genio  alienae  sunt . 

Si- 


•«  ) » Sudor  optimus  quidem  eft,  qui  febrim  in  die  indicationis 
» solvit  , commodus  autem  eft  et  qui  levat  » . Hipp.  Coae. 

* praenot.  Sed.  III.  Nro  237.  Sudores  enim  optimi  sunt  , 
*»  et  celerrime  febrem  sedant  , qui  in  iudicatoriis  diebus  fi- 
» unt  , et  febrem  perfede  summovenc  . Boni  quoque  sunc  , 
■»>  qui  per  totum  corpus  fientes  , morbum  facilius  ferre  faci* * 
» unt.  Qui  vero  nihil  horum  faciunt,  incommodi  sunt  ». 
» Lib.  de  Indicat,  vers  I.  et  praenot.  Nro  10.  Sudores  fe* 
» bricitanti  fi  fiant  3.  5.  7.  9.  11.  14.  21.  et  31.  Hi  sudo- 
ri res  morbos  indicant . Qui  vero  non  fic  fiunt  , dolores  fi* 
» gnificanc  » . Ibidem  vers.  4.  et  aphor.  3 6.  Sed.  IV. 
b)  » Cloacho  lateris  dolor  , et  febris  . Remifit  febris,  sudavit 
» per  totum  corpus  . In  urina  multa  erant , quae  fereb&n- 
» tur  , ac  innatabant , poftea  turbata  eft  » . De  Morb.  po* 
» P»l-  Lib.  VII.  Sed-  I-  vers.  21.  At  ( Urina  ) subrubra  „ 
et  subii  dentiam  subrubram  habens  et  levem  , fiquidem  an- 
» te  septimum  diem  prodeat , septima  die  Uberat  >»  . Coae, 
praenot  Sed.  III.  Nro  245.  » In  pleuriticis  urina  surbru^ 
» bram  habens  levem  subftantiair^  securam  iudicationem  fi- 
> gnificat  >»  . Ibifiem  a?o. 

Si  infantes  , quos  neque  movere  ratio  ne- 
que persuadere  verba  possunt , Pleuritide  labo- 
rant , his  suavem  quenquem  syrupum  offero  , 
cui  extracti  corticis  peruviani  tantumdem  am- 
misceo  , quantum  habita  ratione  ad  adultorum 
aetatem  sufficit  . Ita  sanatae  sunt  nobiles  puel- 
lae * . 

Ita  potest  unusquisque  medicus , qui  tali 
medendi  methodo  utitur  , certo  praedicere  , 
eum  , qui  ad  exitum  quinti  diei  ita  sudavit , et 
talem  urinam  accepit  , similiter  eundem  et  su- 
dorem eandemque  urinam  ad  exitum  septimi 
diei  habiturum  esse  , et  tunc  integre  sanum 
fore  . Hoc  enim  faticinium  isteque  n^orbi  exi- 
tus non  fallit  , si  aeger  ante  sanus  nec  alio 
quopiam  antiquo  morbo  vitiatus  fuerat  . 

Sed  est  alia  adhuc  quaedam  crisis  , quam 
Pleuritis  cum  caeteris  febribus  communem  ha- 
bet ; rara  quidem  et  infreqnens  : regius  nempe 
morbus  , quem  Icterum  vocant  . Isque  fit , ubi 
pleuriticae  febris  materia  ad  hepar  transfertur 
a). 

Anno  1776.  mense  Junio  servus  sellarius  , 
iuvenis  et  qui  infirmum  pectus  habebat  , Pleu- 
ritide in  dextro  latere  correptus  est  . Secta  ei- 
ius  vena  praestitumque  decoctum  refrigerans 
atque  iulapium  est  : secta  item  vena  , simul  et 
ad  affectum  latus  applicatum  emplastrum  vesica- 
torium  est  . Tertio  die  Extractum  corticis  pe- 
ruviani iulapio  adieci  : magnus  enim  erat  calor 
flammeus  metusque  Gangraenae . Repetitae  in 
diem  septimum  usque  venae  sectiones  , at  par- 
vae , sunt  . Die 

* Aegrotus  XXIV.  " ~ > 

a ) » Morbus  regius  fit  aliquando  criticus , id  eft  , iudicato- 

Die  octavo  dolor  latus  omnino  dimisit  , 
isque  nunc  vehemens  in  hepatis  regione  ortus 
est  cum  intento  calore  . Quare  item  sanguinis 
discum  unum  extraxi  . 

Ad  exitum  noni  diei  arteriarum  pulsus 
mollis  evenit , deinde  plenus  , aegerque  conva- 
luit absque  sputo  . Intra  convalescentiam  vero 
orti  magni  abscessus  sunt  , cum  quo  loco  Ve- 
sicatorii  plaga  ante  fuerat,  tum  e directo  in 
dorso  : etiam  circum  hepatis  regionem  . Qui 
omnes  abscessus  scalpello  incisi  sunt  . 

Istius  aegri  febris  die  nono  indicata  est.  . 

Crusta  intra  convalescentiam  cocta  est;  absces- 
sit post  . 

Anno  1773.  die  28.  Junii  cantor  in  latere  Ay£R0TW* 
dextro  Pleuritide  correptus  est  , Eius  pulsus 
brevis  et  concitatus  erat . Ut  adveni  vesperi 
sanguinis  uncias  circiter  decem  e vena  misi  . 

Is  crustam  albam  lerdaceam  habuit  . Postero 
die  mane  tantundem  sanguinis  extraxi , qui  si- 
milem crustam  habuit  . Vesperi  sanguinis  un- 
cias dirciter  octo  . Iulapium  decoctumque  refri- 
gerans atque  victum  tenuem  imperavi  : eneraa 
vesperi  . 

Initio  tertii  diei  ( id  est  , proxime  post 
horas  quadraginta  octo  ) pulsus  parvus  et  fre- 
quens erat,  qui  necquicquam  significabat,  quod 
sputum  ante  exitum  quarti  diei  coctum  futurum 
sit . Ob  quam  causam  emplastrum  vesicatorium 
latum  affectae  plagae  imposui  , et  iulapio  dra- 
chmas tres  extracti  corticis  peruviani  adieci  . 

Urina  clara  erat  cum  nubecula  . 

Ad  exitum  quinti  diei  sudor  erupit  qui- 
dem , verum  urina  ipsa  non  turbata  ert  ( non 

erat  crisis  completa  ) . Ideo  praedixi  , quod 
septimo  die  nulla  crisis  per  eruptionem  , sed 
per  metastasin  furura  sit;  cuius  quidem  locum, 
in  quo  materia  subsessura  sit,  nondum  scirem. 
Interea  pulsus  post  istum  sudorem  fortior  eve- 
nit . 

Etiam  septimo  die  neque  sudor  erupit  , 
neque  turbida  facta  urina  est  ; sed  contra , pul- 
sus brevis  et  concitatus  devenit , intumuit  ab- 
domen veluti  tympaniticum  , quod  percussum 
resonabat  : respiratio  densa  evenit  , dolebat 
aeger  e regione  hepatis  , inquietus  erat  , calore 
exarsit  . Urina  bile  tincta  erat  ; similiter  cutis 
aliquantum  . Utique  crisis  per  metastasin  faus- 
to die  septimo  a)  . 

Ex  huius  vena  sanguinis  uncias  sex  , et 
post  tres  horas  tantundem  extraxi;  uterque  pel- 
le mucosa  flava  tinctus  erat  . Emplastrum  ve*- 
sicatorium  latum  inter  scapulas  positum  est  , 
et  inditum  omni  trihorio  enema  ex  seri  lactis 
libra  , nitri  drachma  , et  mellis  uncia  f 

Die  undecimo  ( impari  ) collapsus  ventris 
tumor  est , multusque  mucus  coctus  alvo  se- 
cessit , et  aegrum  die  decimo  quarto  ( critico 
Hippocrati  celebri  ) ad  integritatem  perduxit. 

Post  octo  dies  homo  in  febrim  intermit- 
tentem quotidianam  incidit  , iutraque  eandem 
multum  muci  cocti  infra  emisit  ; cumque  sic 

alvus 


e ) » Quibus  in  febribus  morbus  regius  fit  ante  septimum  diem, 

alvus  pura  «Venisset , febris  aegrum  post  sep- 
tem accessiones  ( numero  item  impares  ) dimi- 
sit . Erat  profecto  iste  mucus  a crusta  sangui- 
nis per  convalescentiam  , cum  vires  icterum 
inter  et  febrim  satis  constitissent,  coctus  atque 
ad  intestina  delatus  . 

Anno  1784.  die  15.  Februarii  mulier  pleu- 
ritide vera  affecta  est.  Accessit  quarto  die  au- 
rigo . Iudicata  est  aegra  die  septimo  , et  die 
nono  per  sudorem  et  per  urinam  , quae  sedi- 
mentum lateri  trito  simile  praecipitavit  . 

Anno  1783.  die  27.  Aprilis  servus  60.  an- 
norum Pleuritide  vera  affectus  erumnose  habu- 
it . Sexto  die  Ictero  male  tinctus  est , sine  le- 
vamine . Iudicatus  est  septimo  die  per  sudo- 
rem et  per  urinam  quae  sedimentum  lateri  tri- 
to simile  praecipitavit  a ) . 

Omnium  maxime  rarus  Pleuritis  exitus 
per  parotidem  , perve  urinam  puriformem  est. 
Utrum  que  intra  triginta  octo  annos  semel 
vidi  . 

Anno  1749.  die  27.  Decembris  mulier  50. 
annorum  Pleuritide  ver^  tentata  est  , intra 
quam  etiam  Cum  adhibitis  ii*  auxiliis , quibus 
medici  tunc  temporis  uti  consueverant,  exitio- 
se habuit  . 

Erupit  undecimo  die  ( impari  ) iuxta  au- 
riculam dextram  tumor  cum  dolore  , simul  et 
imminuta  caetera  mala  sunt  . Impositum  cata- 
plasma suppurans  est , sub  quo  factum  pus 
est . Extracto  per  incisionem  pure  aegra  pros- 
pere habuit. 

D An- 

Anno  1749*  6-  Martii  faber  tignarius 

incidit  in  Pleuritidem  . Secta  vena  e$t  , adhi- 
bitaque  medicamenta  refrigerantia  , et  fomenta 
emollientia  sunt , imperatus  item  victus  tenuis 
est  . 

Medio  die  tertio  dolor  latus  dimisit,  ae- 
gerque  , etsi  absque  sputo  , melius  habuit. 

Quarto  die  incepit  urina  turbida  , crassa  , 
alba  , et  pinguis  fieri  , quam  aeger  cum  dolo» 
re  emisit,  et  quae  multum  puriforme  sedimen- 
tum deposuit » Ob  quam  rem  fomenta  renibus 
atq^e  pubi  imposui  , decoctumque  diureticum 
potui  dedi  . Cum  multa  tali  urina  aeger  quin» 
to  et  septimo  die  bene  habuit  . Octavo  ad 
suum  opificium  sanus  reversus  est. 

Atque  nunc  mea  Pleuritidi  verae  medendi 
ratio  exposita  est  ; cita  , tuta  atque  facilis.^ 
quae  semper  succedit  , et  nunquam  fallit  , 
quotiescunque  morbus  sanum  corpus  prehen- 
dit . 

His  etsi  ita  demonstratis  tamen  insuper 
non  inutile  erit , ad  confirmandam  veritatem 
unicum  exemplum  adduxisse  ; per  quod  vitia 
usitatae  curationis  praestantt  nostrae  medicationi 
invicem  opponantur  ; scilicet  ut  eo  magis  veri- 
tas elucescat  . Ad  id  proximum  exemplum 
sufficiat  . 

Anno  1 765.  initio  veris  iuvenem  viginti 
trium  annorum  Pleuritis  subito  prehendit.  Erat 
ei  ingens  calor  et  acutus  in  latere  quartam  in- 
ter  et  quintam  costam  dolor  , qui  spiritum 
praecepit  et  tussim  excitavit  , quae  nihil  nisi 
tenax  sputum  cum  labore  traxit,  striis  cruentis 
nonnunquam  interstinctum  : arteriarum  pulsu$ 
frequens  et  celer  erat.  Huic 

Huic  tantum  sanguinis  per  plures  dies  e 
vena  missum  est  , quantum  per  vires  licuit  ; 
omnis  eruor  tenui  alba  crusta  tectus  erat . Prae- 
stita iulapia  refrigerantia  sunt , et  potus  ex 
mollibus  herbis  in  aqua  coctis,  adiecto  multo 
nitro  ex  oxymelle  : imposita  supra  affectum  la- 
tus fomenta  emollientia  sunt  : cibus  tenuis  da- 
tus est  ex  sorbitionibus  . 

Mansit  acutus  in  latere  dolor,  et  frequens 
arteriarum  pulsus  , et  spiritus  difficilis,  et  nihil 
ultra  sputi  evenit  , et  urina  flammea  . Applica- 
ta igitur  sunt  emplastra > vesicatoria  lata  , latis- 
simum supra  affectum  locum. 

Accessit  circa  octavum  diem  delirium  , 
quod  magis  noctu  quam  interdiu  continuavit . 

Mutata  curandi  ratione  modoque  isti  ae- 
gro Extractum  corticis  peruviani  praestiti , suo 
adiectum  iulapio  . Inde  calor  inclinavit,  urina 
citrea  evenit , et  post  aliquot  dies  dilirium  de- 
siit , postea  pulsus  aliquantum  mollis  et  plenus 
factus  est  . Deinde  quo  plus  corticis  aeger  as- 
sumsit  eo  magis  imminutus  in  latere  dolor  est, 
et  spiritus  liberior  evenit . Postremo  cutis  su- 
dore immaduit  et  urina  turbida  evenit  cum  se- 
dimento lateri  trito  simili  : accessit  somnus  ; 
et  post  tres  septimanas  , cum  aeger  multum 
corticis  assumsisset , reversa  bona  valetudo  est 
absque  sputi  sive  coctione  sive  excreatione  .? 
contra  ac  Hippocrates  metuebat  a ) . 

Nunc  ad  Pleuritidem  venio  , quae  in  vi- 
tiatum corporis  habitum  incidit  . 

Anno  1771.  sternuus  et  veteranus  genero- 
D 2 S! 

si  vini  potator  et  mali  corporis  habitus  , pos- 
stremo  hydropicus  evenit.  Erat  ei  aqua  in  pe- 
ctoris cavitate  , in  abdomine  plus  quam  vigin- 
ti  librae  aquae  , aqua  etiam  multa  inter  cutim , 
cum  maximo  a planta  pedum  ad  ventrem  us- 
que tumore  : arteriarum  pulsus  parvus  et  inae- 
qualis erat  , urina  crassa  , rubra,  sordida,  vix 
trium  unciarum  per  viginti  quatuor  horas  : peio- 
res noctes  quam  dies  erant : aeger  saepe  anxie- 
tatibus agitabatur  et  veluti  strangulatus  spiritum 
cum  labore  duxit  . Ita  per  diversa  medicamen- 
ta quatuor  menses  traxit . 

Adhibita  squilla  omnem  fere  aquam  intra 
duos  menses  per  lotium  expulit . Iste  aeger  ita 
debilis  cum  convalescere  coepisset,  et  aquae 
quidquam  inter  cutim  remansisset,  Pleuritide  , 
quae  ea  tempestate  popularis  erat  , correptus 
est . 

Primo  istius  morbi  die  sanguinis  discum 
unum  misi ; nam  plus  mittere  vires  , veluti 
pulsus  indicabat , non  concedebant . Iulapium 
dedi  et  decoctum  refrigerans  quale  caeteris  ae- 
gris . Altero  die  sanguinis  iterum  discum  unum 
extraxi , isque  mucosus  et  pelle  indutus  erat  . 
At  quoniam  ad  exitum  secundi  diei  pulsus  , 
ut  ante , debilis  mansit , superiori  iulapio  Ex- 
tracti corticis  peruviani  drachmas  tres  adieci . 
Inde  urina  quae  crassa  sordidaque  hucusque 
fuerat , nunc  quarto  die  pellucida  evenit  cum 
nubecula . A medio  diei  quinti  ad  eius  finem 
usque  multus  sudor  acidus  ex  universa  cute 
erupit , secuta  urina  turbida  est  cum  sedimento 
lateri  trito  simili  . A medio  die  septimo  similis 
sudor  , similisque  urina ; aegerque  absque  spu- 
to 

to  nunc  bene  sanuS  factus  est , et  hodiedum 
prospere  valet... 

Anno  1769,  die  25.  Martii,  quo  tempo*  ‘^£vuW 
re  Pleuritis  popularis  erat,  mulier  macra,  quae 
habitum  corporis  oculosque  tales  habebat , qua- 
les hi  habere  consuescunt , qui  phthysici  futuri 
surit , suam  prolem  per  annum  lactavetat  * 

Post  ablactionem  orta  tussis  sicca  est , quae 
quatuor  septimanas  traxit . Cum  ista  tussi  me- 
diam intra  tempestatem  frigidam  mulier  navim 
ascendit , adverso  Rheno  fluvio  Moguntiam 
itura . 

Advena  acerbe  tussit  5 tussim  secutus  do- 
lor pectofis  est , qui  in  latere  fixit  se  ; sicque 
confirmata  vera  Pleuritis  est . 

Sanguis  ter  e vena  missus  tenacem  crustam 
habuit.  Vesicatorium  affecto  lateri  impositum, 
adiectum  iulapio  Extractum  corticis  peruviani 
est . Secutae  alvi  sedes  putridae  sunt . 

Urina , quae  hucusque  tenuis  erat  , nunc 
recto  tempore  turbida  evenit , et  sedimeutum 
lateri  trito  simile  praecipitavit,  erupit  etiam 
multus  sudor  acidus  pinguis . Omnisque  cum 
antiqua , tum  nova  tussis , dolor  item  atque 
totus  morbus  absque  sputi  excreatione  desiit . 

Sic  quoque  pleuritica  febris , ut  quaepiam  alia , 
etiam  vetustis  mali  mederi  potest . 

Anno  1767.  initio  mensis  Junii  mulier  73. 
annos  nata  , gibberosa  , et  quae  a longis  huc- 
usque annis  vitiosi  corporis  habitus  erat,  sae- 
pe anhela , cum  oedematosis  pedibus , subito 
Pleuritide  correpta  est . Initio  frigus  erat , ma- 
gna corporis  fatigatio  , angustus  spiritus  , acu^ 
tus  in  dextro  latere  inter  veras  costas  dolor  5 
D 3 tus- 

tussis  simul  arida . Finito  frigore  ortus  vehe* 
ftiens  calor  est,  sitis  ingens,  factae  aridae  fau- 
ces sunt , respiratio  praecepta , tussis  urgens  , 
dolor  intensus  . Praeter  haec  universa  corporis 
cutis  aurigine  tincta  est  , quasi  insuper  ab  in- 
flammato hepate . Arteriarum  pulsus  parvus  , 
frequens  et  celer  erat . Tussis  nihil  emollita 
est  , totumque  corpus  vehementer  lassum  erat . 

Missae  ex  huius  vena  sanguinis  unciae 
circiter  duodecim  sunt , crustam  albam  haben- 
tes . Imposita  affecto  lateri  fomenta  sunt , prae- 
stitum iulapium  refrigerans  est ; decoctum  re- 
frigerans potui  erat ; cibo  sorbitiones  * Extra- 
ctus item  vesperi  sanguis  ad  uncias  circiter  de- 
cem est ; isque  magis  densam  crustam  habuit  ; 
postero  die  tantundem  ; rursum  vesperi  unciae 
quinque ; sanguis  item  tenacem  crustam  habe- 
bat . 

Inde  liberior  facta  respirato  ipseque  pulsus 
aliquantum  explicatus  est ; tussis  item , etsi  dif- 
ficilis , tamen  sputum  , utique  crudum , tenax , 
ruffum  , trahens  , emolita  est . 

Tertio  die  ( ^propterea  quod  pulsus  nul- 
lam coctionem  fore  significabat  ) superiori  iu- 
lapio  Extractum  Corticis  peruviani  adieci , sic 
ut  eius  drachmae  sex  intra  vigind  quatuor  ho- 
ras consumerentur.  Emplastra  item  vesicatoria 
tria  imposui , latissimum  vero  affectae  parti . 

His  minutus  dolor  compositaque  acerba 
tussis  est ; utrimque  die  quinto  requies  erat  , 
attamen  vigiliae  supererant , et  amplius  tincta 
colore  flaVo  cutis  est . 

Die  septimo  sudor  acidus  erupit , qui  spi- 
ritum liberum  effecit,  et  omnem  e latere  dolo- 
rem excussit . At 

At  vesperi  reversa  Febris  est  ; intraque 
tandem  genae  intense  rubebant ; maxime  vero 
dextra  gena  , quae  et  profundius  rubebat , et 
magis  quam  sinistra  exardebat ; scilicet  ob  id 
quod  vitium  in  dextra  hepatis  parte  residebat. 
Intra  istam  febrim  per  proximum  diem  deliri- 
um erat  : noctu  vero  requies . 

Ob  quam  causam  aegrae  inditum  enema 
ex  sero  lactis  5 nitro , atque  meile  est ; quod 
plurima  putrida  et  mucosa  subtraxit . 

Ortum  nono  die  putridum  alvi  profluvi- 
um est  multa  mucosa  trahens  : quod  et  febrim 
et  flavum  cutis  colorem  delevit . 

Cumque  imposterum  aegra  per  enemata 
perque  leves  alvi  purgationes  omnia  putrida 
deposuisset  ? omnino  convaluit . 

Huius  iudicationes  omnes  imparibus  die- 
bus contigerunt . 

Virgo  63.  annorum  ob  inveteratam  Ar- 
thritidem contracta  crura  , braghia  , manusque 
habebat , cum  nodosis  articulis  i sicque  omni 
motu  orba  , quinque  hucusque  annis  lecto  affi- 
xa erat . Immobile  corpus  factum  malesani  ha- 
bitus est ; ipsumque  foco  , clausisque  fenestris 
portaque  a custodibus  fovebatur . Nihilominus 
inclusam  istam  aegram  Pleuritis  vera  anno 
1781.  die  18.  Novembris  perinde  ac  sanum 
quenquem  corripuit . Acutus  dolor  fixus  in 
dextro  latere  sextam  inter  et  septimam  costam 
erat  ,*  horror  ante , calor  post : respiratio  angu- 
sta , tussis  acerba , quae  sputa  cruda , ruffa 
emolita  est ; pulsus  frequens  contractusque  . 

Protinus  sanguinem  e vena  brachii  ipsius 
lateris , in  quo  dolor  pressit , misi  ad  discum 
D 4 unum , 


Asetumi* 

XLIX. 


Aegrotus 

JL. 


56 

unum , tantundem  vesperi . Postero  die  item 
non  plus  disco  , qui  densam  crustam  habebat  : 
nil  ultra  missunl  est , vires  sustinendi  causa . 
Imperatus  victus  tenuis  est , datus  refrigerans 
potus  , et  oblata  mixtura  cum  extracto  corticis 
peruviani  est . 

Ad  exitum  quinti  diei  multus  acidi  odo- 
ris sudor  erupit : urina  sedimentum  lateri  trito 
simile  praecipitavit . Die  septimo  similiter : his- 
que  Pleuritis  finem  habuit . 

Peior  morbus  est , quoties  Pleuritis  , ve- 
luti  non  raro  contingit,  cum  putrida  in  imo 
ventre  saburra  convenit  : accensa  enim  per 
pjeuritidis  febrim  tali  putrilagine  febris  putrida 
fit  , quae  ipsa  pleuritidem  malignam  efficit . 
Pessimum  est,  si  ista  morborum  complicatio 
in  vitiatum  corporis  habitum  incidit . Hic  duo 
huius,  generis  exempla  sufficiant . 

Anno  1768.  die  23.  Junii  vetula  74.  an- 
nos nata  , gibberosa , anhela , quae  a longis 
hucusque  annis  vitiati  corporis  habitus  erat  , 
cum  oedematosis  pedibus  , et  superiore  anno  , 
veluti  paulo  ante  memoravi , * in  dextro  late- 
re pleuritidem  cum  hepatis  inflammatione  pas- 
sa erat,  nunc  eodem  morbo  in  sinistro  latere 
quintam  inter  et  sextam  costam  affecta  est . 
Erat  ei  spiritus  difficilis , tussis  acerba  et  prae- 
cepta , calor , sitis , febris  non  nimium , arteria- 
rum pulsus  parvus  et  frequens  . 

Ex  huius  vena  non  multum  sanguinem 
trahi  iussi ; vesperi  item  , cum  ita  per  vires 
licuisset ; isque  crustam  habuit : altero  die  item 

- san- 

sanguinem  qui  similiter  crustam  habuit . Isti 
aegrae  eadem  auxilia , quae  caeteris  aegris  , ad- 
hibita sunt. 

Tertio  die  intentae  arteriae  sunt  earun- 
demque  pulsus  convulsivus  erat , ex  quo  no- 
vi , quarto  die  sputum  coctum  non  fore  . Qua- 
re emplastra  vesicatoria  tria  applicavi , et  su- 
periori iulapio  extracti  corticis  peruviani  se- 
munciam adieci  . 

Intentus  calor  est  ; ortae  sunt  inquietudi- 
nes , genae  factae  rubrae  sunt,  cutis  ardens  , 
vigiliae  erant , atque  subdeliria . Accessit  quin- 
to die  putridum  alvi  profluvium  , lactationes 
et  corporis  denudationes  . 

Septimo  die  multus  sudor  viscidus  et 
olens  erupit , atque  urina  turbida  evenit , et 
aegra  perfecte  convaluit  . Superato  morbo  mu- 
lier multum  muci  e naribus  emunxit , talemque 
screando  eiecit , qui  salsum  saporem  habebat . 

Post , cum  vires  satis  constitissent , secu- 
tae sunt  alvi  sedes  meracae  putridae , quae 
mullum  muci  excusserunt  . 

Anno  1769.  die  22.  Januarii  Virgo  supra 
42.  annos  nata  , a parentibus  malesanis  genita , 
ipsa  a primis  fere  cunabulis  cachectica  , post 
ex  fluxionibus  surda  facta  et  dentibus  per  ca- 
riem orba  , per  longos  annos  cum  aegro  pec- 
tore tussiculosa , et  quae  saepe  multum  sangui- 
nem sputo  eiecerat : ista  incidit  in  veram  pleu- 
ritidem . 

Protinus  e vena  missus  sanguis  floridus 
erat,  alter  crustam  habuit,  tertius  crustae  plus, 
quartus  plurimum  . 

Ar- 

Arteriarum  pulsus  frequens  et  celer  erat  9 
cutis  calor  ardens  , spiritus  difficilis , tussis  ari* 
da  . 

Applicata  sunt  quatuor  emplastraf  vesicatc 
ria  lata  , latissimum  vero  supra  affectum  lo- 
cum . Datus  est  potus  refrigerans , iulapium 
item  cum  extracti  corticis  peruviani  semuncia 
et  plus , quotidie  ab  ipso  morbi  initio  ad  eius 
exitum  usque  . 

Erat  calor  summus  , genae  rubrae  , deliri- 
umque , maxime  cum  invesperasceret . 

Nono  die  calor  remisit , pulsus  mollis  eve- 
nit , alvus  semel  laxa  putrida , tussis  humida 
quandoque  sputum  non  coctum  trahens  , spiri- 
tus liberalior  absque  sputo  cocto  , insudationes 
nonnumquam , somnus  trium  horarum , mens 
recta . Per  noctem  a nono  in  decimum  usque 
diem  sudor  largus . Alvi  putrida  deiectio  bis . 

Idem  sudor  per  decimum  diem  continua- 
vit ; intraque  eundem  alvus  ter  liquida  putri- 
daque : nox  tranquilla  erat . Mane  ad  diem 
undecimum  alvus  similiter  semel  laxa ; aegra- 
que  nunc  optime  habuit  . Imposterum  per  con- 
valescentiam caetera  putrida  infra  secesserunt. 

In  tali  morborum  conventu  cortex  peru- 
vianus  , ut  alia  quaevis  amara , putrida  quae 
in  intestinis  resident , movet  atque  leniter  ex- 
pellit, maximeque  si  adiectum  eidem  oxymcl 
squilliticum  est . 

A pleuritide  ad  peripneumoniam  transeo  ? 
de  qua  item  , ut  superiore  capite  quarto  dixi  , 
inter  medicos  disceptatum  est  ; inter  quos  alii 
pleuritidem  ob  inflammatam  pleuram  esse  vo- 
lunt, peripneumoniam  vero  ob  inflammatum 

pulmonem : alii  ob  pulmonis  inflammationem 
pleuritidem  esse  contendunt  : qui  inter  hos 
medium  tenuere , pleuropneumoniam  appellare 
morbum  malunt . Hippocrates  ipse  modo  piem 
ritidem  ut  privatum  morbum  habuit  a ) ; modo 
eandem  perinde  ac  peripneumoniam  habuit  b ) . 
Caelius  Aurelianus  utrique  morbo  unam  ean- 
demque  causam  tribuit  c ) . Petrus  Servius  Ro- 
mae in  trecentis  pleuriticis  , post  mortem  dis- 
sectis , semper  lobum  pulmonis  infectum  , ma- 
teriaque repletum  conspexit  , pleura  aut  nihil 
Omnino  ad  sensum  vitiata  , aut  leviter  tantum 
quodammodo  inquinata  d ) . Ego  nonnisi  unius 
ob  pleuritidem  mortuae  mulieris  incisum  cada- 
ver vidi , cuius  pulmo  sphaceli  stygma  habe- 
bat , pleura  vero  necquicquam  affecta  erat . Sed 
omne  dubium  controversiamque  tollunt  experi- 
menta Valsalvae,  Morgagni , et  multorum  alio- 
rum ; quae  demonstrant  , pleuritidem  non  a 
pleurae  sed  a pulmonis  inflammatione  esse  e)  , 

An- 


a ) » Ex  pleuritide  peripneumonia  malum  » . Sed.  VII.  aph. 
» ii.  Ex  peripneumonia  pleuritis  malum  ».  Aphor.  ia. 

b ) Liberationem  a morbo  lignificat  lingua  , limiliter  ve- 

» lut  in  pleuritide  » . Lib.  de  diebus  iudicatoriis  §.  8.  de 
peripneumonia . 

c ) » Perficiunt  hanc  paflfionem  causae  quae  etiam  pleuriticam 

» faciunt . Nam  frequentius  antecedente  pleuritica  , 

3»  peripneumonia  sequetur  — - . Hanc  igitur  definiens  pas- 
» fionem  Demetrius  Herophiltis  libro  duodecimo  de  paflioni- 
» bus  , peripneumonia  , inquit  , est  tumor  in  toto  pulmonis 
»»  corpore,  ex  parte  enim  fi  fuerit,  pleuritis  dicitur  ». 
Acut.  mor.  Lib.  II  cap.  if.  de  peripneumonia  » . At  enim 
»>  omnem  inquit  Pulmonem  pati  Herophilus  . Si  vero  fe- 
» brim  , inquit  , fuerint  pafli  , pleuriticam  facit  » . Ibidem 
cap.  28.  j>  Item  Praxagoras  eandem  pleuriticorum  atque  pe- 
» «pneumonicorum  tradidit  curationem  » . Ibidem  . 
d]  F.  Hoffmann  Med.  ration.  Tom.  IV.  P.  I.  Se&.  II.  Cap 
VI.  §.  s. 

0]  Ioan  Bapt.  Morgagni  de  sedib.  et  caus.  Morb.  Life.  II. 
Epist.  20.  et  21. 

Anno  1767.  die  5.  Februarii  vir  annorum 
39.  febre  affici  coepit  cum  spirandi  difficultate, 
tussi , atque  angustiis . Huius  vena , iubente 
suo  medico  , bis  secta  est  , indita  quoque  ene* 
mata  refrigerantia  sunt  . 

Istum  aegrum  cum  altero  die  accepissem  , 
maxime  talem  habui ; erat  eius  febris  summa  \ 
spiritus  laboriosus  , tussis  vexans  , et  arida  , 
cutis  ardens , pulsus  frequens  et  celer  , urina 
rubra , angustiae , vigiliae  , iaetationes  : et , si- 
quid  aeger  sputo  emolitus  est , idem  tenax  , 
ruffum , cruentum  erat . Inflammatus  pulmo 
erat  . 

Huius  venam  protinus  hoc  die  secari  , et! 
iterum  vesperi  iussi  : sanguis  crustam  habuit  . 
lulapium  refrigeFan3  cum  nitro  et  oxymelle 
praestiti  ; potum  item  refrigerantem  atque  sor* 
bitiones . Metuendus  autem  ideo  malus  istius 
morbi  exitus  erat  ; cum  quoniam  aeger  olim 
plurimum  sanguinem  sputo  eiecerat  tum  quo» 
fiiam  idem  olim  costas  a percussione  fractas 
habebat . * 

Erat  eius  febris  continens , quae  vesperi 
vehementer  exacerbata  est . Ob  quam  causam 
die  tertio  secta  item  , quinta  vice , vena  est  > 
cxtractusque  ex  ea  sanguis  tenax  , glutinosus  „ 
non  consistens  erat . 

Intra  istum  tertium  diem  arteriarum  pul- 
sus neque  mollis  neque  undulans  erat  ; ob 
quam  notam  praescivi  , quod  ante  finem  quar- 
ti diei  sputum  coctum  non  extiturum  sit ; id» 
eoque  vel  septimo  vel  decimo  die  metuen- 
dam gangraenam  esse  . Ob  quam  causam  Ex- 
tractum corticis  peruviani  superiori  iulapio 
adieci , Ac» 

Accessit  quarto  die  ( pari  nempe  et  reci- 
divis obnoxio  ) acutus  in  latus  sinistrum  dolor 
pleuriticus  , a quarta  costa  vera  ad  infimam 
usque  a ) . Quare  quatuor  emplastra  vesicatoria 
lata  brachiis  atque  cruribus  , quintum  vero  la- 
tissimum affecto  lateri  imponi  iussi . Secutum 
plus  quidem  sputi  est;  at  idem  tenax,  ruffum, 
sanguinolentum  mansit. 

Die  quinto  omnia,  ut  supra,  mala.  Ac- 
cessit noctu  leve  quoddam  delirium  . Sexto  ali- 
qua Exanthemata  iuxta  oris  labia  eruperunt  f 
Mansit  continuus  calor  , angustiae  , vigiliae  9 
urina  flammea . Erant  enim  istae  mutationes 
paribus  diebus  , quarto  nempe  et  sexto  . 

Septimo  die  cutis  sudore  aliquantum  im- 
maduit . At  noctu  largus  sudor  piurimaque  si- 
mul urina , quae  rubrum  colorem  amisit , eru- 
pit. Plurimumque  nunc  ex  febre  et  ex  sputi 
vexa  minutum  est  ( prima  pars  perfectae  crise- 
os  die  impari  ) . 

Octavo  die  et  idem  sudor  et  eadem  urina 
continuaverunt , minutum  sputum  est , respira- 
tio liberior  evenit , accessit  somnus . Denique 
die  nono  urina  turbida  evenit , et  sedimentum 
lateri  trito  simile  praecipitavit ; aegerque  con- 
valuit sine  sputi  sive  coctione  sive  excreatione 
( die  nono , item  impari  , completa  est  a> 
sis  ) . 

Anno  1783.  die  17.  Februarii  vir  60.  an-  Abgrotvs 
norum  Peripneumonia  vera  correptus  est.  Mis-  lm' 
sus  e vena  sanguis  crustam  crassam  , densam  , 
viridemque  habuit . 

Po- 

a]  »»  Ex  peripneumonia  pleuriti»,  malum  « . Hipp.  Sed.  VII» 
aphori  12, 

Positum  inter  scapulas  largum  vesicatori- 
um  est ; datus  potus  refrigerans  est , iulapium- 
que,  cui  adiectae  Extracti  corticis  peruviani 
drachmae  tres  sunt . 

Tussis  absque  sputo  erat . Medio  die  quin- 
to largus  sudor  erupit  , proximeque  post  urina 
turbida-  evenit , et  sedimentum  lateri  trito  simi- 
le praecipitavit . Nunc  aeger  tussis  expers  die 
sexto  , etsi  non  multum  , tamen  sudavit , et  si- 
milem urinam  emisit . At  septimo  die  iterum 
plurimum  sudavit  , urinamque  crassam  minxit  , 
quae  sedimentum  lateri  trito  simile  deposuit . 
Proxime  cum  bona  valetudine . 

Ut  Pleuritidis  in  Peripneumoniam  ita  Pe- 
ripneumoniae  in  Pleuritidem  transitus  fieri 
potest . 

Anno  1784.  medio  mense  Februario  vir 
robustus  36.  annos  natus  Catarrho  affectus  est; 
quem  nihili  habuit . Ex  catarrho  facta  Peri- 
pneumonia  est . Sanguinem  e vena  misit . Al- 
tero Peripneumonia  in  Pleuritidem  veram  tran- 
siit . Extractum  Corticis  peruviani  sumsit, . 
Tertio  die  insudavit , et  urinam  emisit,  quae 
turbida  facta  sedimentum  lateri  trito  simile 
praecipitavit , simul  et  exulcerata  oris  labia 
sunt  , nasusque  : sic  aeger  quamproxime  con- 
valuit . 

Aegrotus  His  consideratis  ad  credendum  persuadeor; 

esse  pleuritidem  peripneumoniamque  unum 
eundemque  morbum  et  unam  utrosque  causam 
habere . Nempe  Peripneumoniam  esse  , ubi 
profunda  pulmonum  inflammatio  citra  acutum 
dolorem  est  ; pleuritidem  vero , si  exterior 
pulmonis  portio  cum  succingente  sua  membra- 
na, 

aa , a qua  ipsa  acutus  dolor  venit  , inflammata 
sit . Ob  quam  rationem  atque  similitudinem 
utrique  morbo , ut  Praxagoras  voluit,  eodem 
"modo  occurro  . Simile  exemplum  proximo  ca^ 
pite  obveniet  . 

CAPUT  VL 

De  Crifi  , quae  intra  Convalescen- 
tiam fit. 

Excussa  pleuritide  secretiones  atque  excretio 
nes  , quas  febris  ante  retinuerat , nunc  iterum 
liberaliter  perficiuntur.  Ita  phlegmaticus  vir . 
de  quo  superiore  capite  quarto  dixi , sputa 
quae  intra  sanitatem  eiicere  consueverat  , et 
quae  pleuritis  superveniens  cohibuerat , deinde 
superata  febre  iterum  ut  ante  eiecit  . Ita  mo» 
nialis  virgo  **  sputa  cocta  catarrhi , quae  pleu- 
ritis , cum  incidisset , cohibuerat , eadem  post 
istum  morbum  denuo  reiecit . Ita  ***  phthysi* 
eorum  purulenta  expectoratio  , quam  pleuritica 
febris  retinuerat,  iterum  post  submotam  pleuri- 
tidem  liberalis  evenit.  Similiter  nutricis  **** 
lac,  quod  pleuritis,  quae  incidit  suppresserat , 
denuo  intra  convalescentiam  revenit , quo  su- 
am prolem  imposterum  nutrivit . Ob  eandem 
causam  iu venis  mulieris  lochia  intra  pleuriti». 

dem 

dem  tamdiu  retenta  fuerunt , usque  dum  pleu- 
ritis ipsa  finem  habuerat:  excussa  vero  pleuriti- 
de  Lochia  , quemadmodum  a recenti  partu  , 
eruperunt  . Ita  aquae  quae  per  morbum  intus 
retentae  fuere  , deinde  , cum  sanitas  consistere 
incipit  , iterum  exitum  per  urinam  sumunt  . 
Similiter  sanguinis  serum  , quod  per  pleuriti- 
cae febris  aestum  in  tenacem  crustam  compa- 
ctum erat  , imposterum  intra  convalescentiam 
atteritur  , coquitur  , atque  spuendo  eiicitur ; aut 
tardius  per  abscessus  , furunculos  nempe , vel 
per  bubones  excernitur  ; aut  postremo  per  al- 
vum excutitur  . Verumque  est  , quod  olim  Hip- 
pocrates dixit  , crisin  , ut  sit  perfecta  , debere 
esse  universalem  : non  ut  ea  ex  universo  cor- 
pore , veluti  sudor  , protinus  omnis  erumpat  ; 
sed  ut  imposterum  omnes  humores  y qui  per 
morbum  intus  retenti  fuere  r intra  convalescen- 
tiam trans  eas  vias  tanquam  per  conferentes 
exitus  eliminentur  , trans  quas  iidem  intra  bo- 
nam valetudinem  secundum  naturam  exire  con- 
sueverant ; 

Incipiam  a crustae  exitu  per  sputum  coc- 
tum , propterea  quod  in  ista  evacuatione  Me- 
dicorum et  disputationis  et . ; theoriae  et  cura- 
tionis cardo  hucusque  male  vertebatur  : scili- 
cet a qua  notitia  aegrorum  et  salus  et  pernici- 
es dependet . 

Itaque  , quod  ante  omnia  nosse  interest 
et  satis  superque  a me  supra  demonstratum 
est  , Pleuritis  non  ob  sanguinis  crustam  est  ; 
sed  contra  , crusta  ipsa  per  febris  ardorem  ut 
in  caeteris  inflammationibus , ita  intra  pleuriti- 
dem  fit . Ista  crusta  post  morbum  per  conva- 

lescentiam  , intra  quam  vires  magis  quam  in- 
tra morbum  consistunt , coquitur  atque  expel- 
litur per  diversos  corporis  exitus  , per  quos 
eadem  post  alios  quosque  inflammatorios  mor- 
bos eliminari  consuescit  . 

Et  primo  quidem  per  sputum  crusta  coc- 
ta expellitur  . Id  celebre  iuvenis  fabri  ferrarii 
exemplum , quod  supra  capite  quarto  posui  , 
prae  ceteris  satis  superque  demonstrat  . Huius 
enim  sanguis  qui  septima  vice  initio  septimi 
diei  missus  est  , crustam  et  magis  densam  et 
magis  tenacem  habuit  , quam  qui  ante  extra- 
ctus erat  . A medio  septimi  diei  sudor  multus 
acidus  erupit  , et  ad  exitum  eiusdem  diei  uri- 
na turbida  evenit , quae  sedimentum  lateri  tri- 
to simile  deposuit.  Iste  sudor  et  ista  urina  fe- 
bris crisis  erant  , et  protinus  arteriarum  pulsus 
et  mollis  evenit . Imposterum  per  vires  intra 
convalescentiam  cocta  crusta  est  , eademque 
die  decimo  tertio  ut  cera  alba  semiliquefacta 
sputo  eiecta  est  . 

Simili  exemplo  ibidem  monachus  est  ; qui 
undecimo  die  per  sudorem  indicatus  est  , et 
deinde  sputa  cocta  eiecit  • 

Anno  1766.  mense  Novembri  mulier  60. 
annorum  pleuritide  affecta  est  , et  male  habuit . 

In  huius  cubito  adversae  partis  secta  ve- 
na , ex  eademque  tantum  sanguinis  missum  est, 
quantum  vires  concedebant  : praestitum  item 
iulapium  refrigerans  cum  nitro  et  oxymelle  est, 
decoctum  etiam  ex  mollibus  herbis ; victus 
quoque  tenuis . Imposita  affecto  lateri  fomenta 
emollientia  sunt  . 


Aegrotus 

LV. 


E 


His 


Aegrotus 

LVL 


66  , 

His  nihil , nisi  tenax  mucus  , tussiendo 
extractum  est  . Ouarto  die  emplastra  vesicato- 
ria  brachiis  cruribusque  applicata  sunt , latissi-  / 
mum  vero  lateri  in  quo  dolor  pressit . Item 
gummi  ammoniacum  iulapio  adiectum  est  , 
quod  sputum  expelleret.  At  frustra,  mansit 
namque  et  idem  dolor,  et  spirandi  difficultas, 
et  pulsus  frequens  , et  urina  flammea , neque 
secuta  sputa  cocta  sunt . 

Quare  die  sexto  extractum  corticis  peru- 
viani  mixturae  adieci : scilicet  ut  ex  eo  aegra 
drachmas  sex  per  viginti  quatuor  horas  assu- 
mat . Inde  minutus  febris  ardor  est , moderata- 
que  tussis  . Accessit  somnus , cutis  sudore  im- 
maduit ; urina  turbida  evenit , et  sedimentum 
lateri  trito  simile  praecipitavit ; arteriarum  pul- 
sus mollis  factus  est  , quo  aegra  plus  corticis 
assumsit  eo  magis  ad  integritatem  pervenit . 
Deinde  convaluit  post  quindecim  dies  . 

Recuperatis  viribus  mulier  , cum  erecta 
obambulasset , multa  sputa  cocta  facile  et  libe- 
raliter  eiecit. 

Anno  1766.  initio  Veris  faber  scriniarius , 
50.  annorum , pleuritide  correptus  est . Eius 
vena  iterum  iterumque  secta  est  , extractus 
sanguis  tenaci  crusta  tectus  erat . Praestitum 
iulapium  refrigerans , potusque  est . Impositi 
affecto  lateri  fotus  emollientes  sunt . 

Arteriarum  pulsus  frequens  erat  , urina 
flammea , spiritus  difficilis  , sputum  tenax  ruf- 
fum  . Accesserunt  quinto  die  deliria , inquietu- 
dines factaque  lingua  arida  est . Quare  superio- 
ri iulapio  Extractum  corticis  peru viani  adieci . 
Inde  calor  remisit , post  aliquot  dies  sudor 

incertis  temporibus  erupit,  urina  -turbida  eve- 
nit , et  sedimentum  lateri  trito  simile  praecipi- 
tavit : paulo  post  aeger  convaluit . 

Superato  morbo  homo  , cum  somnum  ce- 
pisset, et  virium  aliquantum  recuperasset,  spu- 
tum album  coctum  eiecit , et  imposterum  abs- 
que notabili  excreatione  factus  bene  sanus  est. 

Anno  1766.  eodem  tempore  iuvenis  frater 
ordinis  S.  Dominici  pleuritide  affectus  est . Hu- 
ius vena  saepe  , quoties  nempe  per  vires  et  per 
febrim  licuit , secta  est : sanguis  crustam  , tena- 
cem , albatn  habuit . 

Praestitum  iulapium  est , adiecto  nitro  et 
oxymelle  ; potus  item  refrigerans  ,*  imperatus 
victus  tenuis  , et  impositus  affecto  lateri  fotus 
mollis  est  . 

Post  quartum  diem  Sputa  ruffa  , tenacia  , 
cum  labori  evulsa  sunt.  Noctes  inquietae 
erant  , accessit  delirium , urina  flammea  eve- 
nit . 

Quare  iulapio  Extractum  corticis  peruvia- 
ni  adieci ; quod  et  febrim  et  delirium  extinxit . 
Post , cutis  saepe  sudore  immaduit , urina  tur- 
bida evenit  et  sedimentum  lateri  trito  simile 
praecipitavit  : pulsus  factus  mollis  est , urina 
urinae  sanorum  Similis  , noctu  requies  erat . Se- 
cuta sputa  cocta  sunt , cum  aeger  convaluis- 
I se t . 

Ut  sanguinis  crusta  siquidem  ea  per  con- 
valescentiam cocta  est , intra  bonam  valetudi- 
nem sputo  eiicitur,  ita  eadem  hoc  ipso  valetu- 
dinis tempore  etiam  per  alias  vias  eliminatur , 
id  est  per  has  , per  quas  intra  sanitatem  mucus 
excerni  consuescit  ; nempe  per  in  testi  norin* 
JE  2 glan* 

glandulas  , e quibus  vel  sponte  eiicitur , vel 
pharmaci  purgantis  adminiculo  extrahitur  : sunt- 
que  istae  alvi  sedes  meracae muco  plenae  , 
et  talia  continentes , qualia  cocta  per  sputum 
ab  aliis  eiiciuntur.  Talem  mucum  alvo  emise- 
runt aegri  de  quibus  paulo  ante  ( capite  quin- 
to ) dixi , quorum  morbi  statum  ibidem  rele- 
gere iuvat . His  aliqua  istius  exitus  exempla 
nunc  iungam . 

Anno  1774.  mense  Martio  Equiso  pleuri- 
tide  tentatus  est . Sanguinem  misit , qui  non 
crusta  sed  pelle  tectus  erat . Iulapium  cum 
oxymelle  simplici  atque  decoctum  refrigerans 
sumsit . 

Altero  die  arteriarum  pulsus  et  plenus  et 
mollis  fieri  coepit , secus  ac  is  in  tali  morbo 
esse  consuescit . Equidem  tertio  die  nulla  reso- 
lutio erat : quare  emplastrum  vesicatorium  affe- 
cto loco  imposui . 

A medio  quinti  diei  multus  sudor  erupit ; 
exeunte  eodem  die  urina  turbida  evenit  cum 
sedimento  lateri  trito  simili , simul  et  omnis 
dolor  atque  tussis  deleti  sunt  . Sexto  die  idem 
sudor  , eadem  urina . Ad  exitum  septimi  diei 
urina  cocta  cum  nubecula  , ut  sanorum  urina  ; 
perfectaque  valetudo  . 

Huic  die  duodecimo , quo  homo  bene 
valebat  et  viribus  satis  pollebat  , laxans  phar- 
macum praestiti  , quod  plurimum  mucum  co- 
ctum subduxit  . 

Anno  1767.  medio  mense  Decembri  Equi- 
so pleuritidem  in  dextro  latere  accepit  . Huius 
vena  altero  die  secta  est  ; tertio  item  , extrac- 
tusque  ex  ea  sanguis  crustam  habuit.  Praestita 

me- 


medicamenta  refrigerantia  sunt , et  imperatus 
victus  tenuis  est  ; impositaque  affecto  lateri  fo- 
menta sunt  . 

Quarto  die  , quoniam  pulsus  convulsivus 
mansit  et  urina  cruda  fuit  , emplastrum  vesica- 
tofium  latum  affectae  plagae  imposui  , et  iula- 
pio  semunciam  Extracti  corticis  peruviani  ad- 
ieci  . 

Quinto  die  largus  sudor  erupit  , qui  im- 
posterum  continuavit  : urina  turbida  evenit  et 
sedimentum  lateri  trito  simile  praecipitavit  . 

Hinc  noctu  requies  erat  . 

Die  nono  item  largus  similisque  sudor 
erupit  , qui  aegrum  doloris  expertem  reliquit  . 
Imposterum  intra  liberam  respirationem  sputa, 
cocta  exierunt  . 

Post  haec  recon valescens  bibit  per  tres 
sreptimanas  aquas  Selteranas  tepidas  mane  adie- 
cto  saccharo  : post  quas  bene  habuit . 

Post  sex  deinde  septimanas  , cum  homo 
erectus  obambulasset  et  aere  5 ut  sanus  quis- 
que , usus  fuisset , alvi  profluvium  cum  tenes- 
mo accepit  , quod  multa  mucosa  excussit  : 
quae  quod  reliquiae  crustae  fuerint  , credibile 
est  . 

Anno  1781.  die  1.  Novembris  iuvenis  mu-  aicrotcs 
lier  Pleuritide  correpta  est  . Sanguis  e vena 
missus  densam  crustam  habuit . Iudicata  est 
die  nono  per  sudorem  et  per  urinam  . Triginta 
tribus  post  morbi  finem  diebus  orta  tormina 
sunt  et  largum  alvi  profluvium , quod  pluri- 
mum mucum  coctum  album  sine  stercore  ex- 
cussit . 

Anno  1783.  die  17.  Februarii  vir  60.  an-  Aegroti» 

florum  peripneumonia  vera  affectus  est,  sanguis 
omnino  densam  crustam  habuit  . Iudicatus  est 
quinto  et  septimo  die  per  sudorem  et  per  uri- 
nam , quae  sedimentum  lateri  trito  simile  prae- 
cipitavit * Sputo  nihil  eiecit  . 

Decimo  quarto  post  finitum  morbum  die 
tormina  accepit  et  alvi  fluxum  , quo  plurimus 
mucus  coctus  excussus  est  . Deinde  laxans  de- 
di , quod  item  multum  mucum  subtraxit  . 

Rursum  die  17.  Martii  tormina  accepit  ; 
ob  quae  item  laxans  pharmacum  ei  praestiti  : 
quod  item  multum  mucum  eduxit . 

Nonnunquam  ista  crusta  , posteaquam  ea 
per  convalescentiam  cocta  est  , sputo  non  eii- 
eitur  , neque  alvo  emittitur  , sed  per  diversos 
abscessus  expellitur  . Ita  servus  saliarius  , et 
aulae  sutor  furunculos  acceperunt  , qui  crustae 
reliquias  expulerunt . 

Anno  i 777.  mense  Iulio  filius  architecti  , 
puer  malesani  corporis  habitus  et  multis  cir- 
cum genu  fistulis  ab  infantia  affectus  , Pleuriti- 
de  correptus  est  . Evenit  medicinae  beneficio 
absque  sputo  . Intra  convalescentiam  orti  mul- 
ti abscessus  in  dorso  sunt . 

Similiter  per  bubones  crustae  exitus  fit . 

Anno  1 767  die  22.  Maii  Nauta  quinqua- 
ginta annos  natus  , primum  frigore  deinde  ca- 
lore et  acerba  simul  tussi  correptus  est  , cum 
spiritus  difficultate  , angustiis  , et  acuto 
in  medio  sterno  dolore  : sitim  et  os  amarum 
habuit  ; arteriarum  pulsum  frequentem  . 

Huic  iul apium  refrigerans  cum  oxymefle  , 
refrigerans  etiam  decoctum  et  victum  tenuem 
imperavi  . Secta  altero  die  iterum  vena  est  , 

iterum  que  quantum  vires  ferebant.  Extractus 
primus  sanguis  ruber  mansit  , alter  crustam 
albam  Jardaceam  habuit  , tertius  magis  tena- 
cem . 

Tertio  die  arteriarum  pulsus  frequens  , 
celer  , irritatus  erat  : ex  quo  iudicavi  , quod 
quarta  die  sputum  coctum  non  futurum  sit . 
Accessit  delirium  non  adeo  pertinax , mansit 
pulsus  irritatus  in  nonum  usque  diem  ; tussis 
acerba  nil  nisi  sputum  tenax  cum  labore  tra- 
hens . 

Quarto  die  Extractum  corticis  peruviani 
iulapio  adieci  . Sectum  alvi  frequens  proflu- 
vium est  , putrida , non  cocta  trahens  a ) : 
facta  angusta  respiratio  est  cum  frequente  ab- 
dominis motu  : erat  cum  his  cutis  arida  , et 
ingens  sitis  . 

Septipio  die  insudationes  soporque  . A no- 
no die  in  undecimum  usque  largus  sudor  eru- 
pit , post  quem  arteriarum  pulsus  mollis  et 
lentus  evenit  : secuta  requies  est , factus  spiri- 
tus liber , et  extinctus  calor  est . 

Die  undecimo  turbae  vesperi  , duodecimo 
rursum  requies  . 

Hucusque  urina  non  turbida  facta  est,  sed 
pedetentim  ex  rubra  flava  evenit  , qualem  sa- 
nus quisque  habere  consuescit.  Tussis  vero 
ipsa  , nti  quotidie  corticis  plus  assumtum  est , 
ita  in  vexa  demisit . 

Post  turbas  orta  die  decimo  tertio  stran- 
guria est  cum  doloribus  in  regione  renali  uri- 
E 4 nam 

nam  absque  sedimento  trahens . Imposita  reni- 
bus fomenta  sunt,  quae  nihil  secutum  est:  si- 
quidem die  decimo  quarto  neque  in  renibus 
neque  intra  mingendum  dolor  supererat ; con- 
tra vero  , urina  clara  atque  pellucida  'exiit . 

Die  decimo  quinto  eruperunt  in  diversis 
corporis  partibus  furunculi  atque  sub  alis  bu- 
bones , quibus  imposita  cataplasmata  suppuran- 
tia sunt  . Educto  pure  aeger  prospere  valuit . 

Istius  aegri  crises  omnes  imparibus  diebus 
factae  sunt . 

Possunt  etiam  plures  tales  crises  altera  al- 
teram sequi  . 

Anno  1767.  die  15.  Aprilis  vir  62.  annos 
natus  , et  qui  ab  anno  hucusque  vitiati  corpo- 
ris habitus  erat  , incidit  in  peripneumoniam  , 
quem  morbum , popterea  quod  initio  is  par- 
vus erat,  vilipendit , neque  vena  secta  est. 
Interea  crevit  malum  . 

Tertio  die  in  auxilium  vocatus  venam  se- 
cari iussi  , iulapium  refrigerans  cum  oxymelle 
et  nitro  imperavi  , simile  decoctum  potui  de- 
di, victum  tenuem. 

Missus  e vena  sanguis  primus  tenax  erat, 
alter  crustam  inflammatoriam  habuit . Arteria- 
rum pulsus  frequens  et  celer  erat . 

Quarto  die  missus  iterum  fanguis  est , qui 
crusta  lardacea  tectus  erat : arteriarum  pulsus 
irritatus  esse  continuavit.  Per  quae  signa  prae- 
vidi , quod  ante  finem  quarti  diei  nullum  spu- 
tum coctum  futurum  sit : quae  res  intra  vulga- 
rem medendi  methodum  pessimo  omini  esse 
consuescit . Quare  emplastra  vesicatoria  lata 
quinque  locis  imposui  , et  superiori  iulapio  ex- 
tra- 

tracti  Corticis  peruviani  drachmas  sex  , quas 
•aeger  intra  viginti  quatuor  horas  assumeret  , 
adieci  . 

Accessit  quinto  die  delirium  , somnus  tur- 
batus est , noctes  inquietae  erant , dies  simili- 
ter : arteriarum  pulsus  irritatus  erat ; tussis 
acerba  nil  nisi  sputum  tenax  cum  labore  tra- 
hens „ 

Septimo  die  sudor  largus  'erupit  in  alte- 
rum usque  diem , urina  turbida  facta  est , et 
sedimentum  lateri  trito  simile  praecipitavit . 
Inde  pulsus  mollis  factus  est  , tussis  mitior 
evenit , accessit  somnus  et  recta  mens  . 

Erat  iste  sudox  istaque  urina  ipsius  febris 

crisis 

Post  istam  crisin  alvus  laxa  evenit  et  mul- 
ta mucosa  excussit. 

Erat  ista  crisis  crustae  coctae. 

Tussis  finem  habuit  atque  aeger  post  cor- 
ticem peruvianum  convaluit  . Cumque  bona 
valetudo  magis  constitisset , eruperunt  in  diver- 
sis externi  corporis  partibus  furunculi  . 

Erat  ista  altera  crustae  coctae  crisis  . 

Postremo  cum  perfecta  valetudo  constitis- 
set , secuta  sputa  cocta  sunt , quae  liberaliter 
et  absque  labore  exierunt . 

Haec  tertia  crustae  coctae  crinis  .erat . 

Sic  quidem  crusta  per  convalescentiam  e 
corpore  exit  : non  illa  solum , quam  sanguis 
intra  pleuritidem  contraxit , sed  etiam  omnis 
ea  crusta  , quam  sanguis  in  caeteris,  morbis  in- 
flammatoriis quibuscunque  accepit  : in  febre 
ardente } in  angina , in  phlegmone  , in  malo 
panaritio  cum  2ona  , in  febre  scarlatina  etc. 

de  qua  quidem  cfusta  ? et  de  eius  exitu  impcv 
sterUm , si  vita  supersit , multa  notatu  digna 
proponam : nova  profecto  et  hucusque  inco- 
gnita . 

CAPUT  VIL 

Febris  pleuritica  cuius  generis  sit? 

Supra  per  Experimenta  demonstravi  , pleuri- 
tidem  veram  fieri , quoties  eius  febris  materia 
in  latus  incidit ; contra  vero  pleuritidem  rur- 
sum eximi  suamque  febrim  extingui  quoties 
haec  ipsa  materia  sive  ad  humerum  ascendit  , 
sive  per  labia  exulceratur , sive  cocta  tertio 
vel  quinto  vel  septimo  vel  nono  vel  undecimo 
die  per  sudorem  atque  per  turbidam  urinam 
exitum  e corpore  sumit  : et  vice  versa , ean- 
dem febrim  eundemque  acutum  lateris  dolorem 
excitari ; quando  eadem  materia , quae  ante  in 
humero  residebat  , nunc  in  latus  descendit  in 
eodemque  suam  sedem  figit  : Icterum  vero  , 
si  ipsa  e latere  in  hepar  se  praecipitat . Nunc 
perquirendum  est,  ista  febris  cuius  generis  sit? 
vel  , quod  idem  est , haec  materia , quae  istam 
pleuritidem  febrim  excitat , cuius  indolis  sit  ? 

Ut  id  exequar,  utar  item,  quemadmodum 
hucusque  consuevi , experimentis  , non  theori- 
ae fuco  . Incipiam  a cognitis  . 

Omnibus  medicis  practicis  notum  atque 
expertum  est , febrim  intermittentem  eos  dimit- 
tere , quorum  labia  exulcerantur.  Suspicatur 

Hippocrates  etiam  caeteras  febres  , in  quibu-S 
labia  exulcerantur  , intermittentes  esse  a)  . Si 
pleuriticorum  labia  , ut  supra  indicavi  , exulce- 
rantur, aegri  protinus  expertes  pleuriti  dis  sunt. 

Post  unamquamque  febris  intermittentis  , 
'Si  regularis  ea  est , accessionem  multus  sudor-* 
acidum  olens , ex  universo  corpore  erumpit  , 
et  urina  turbida  evenit  quae  sedimentum  lateri 
trito  simile  praecipitat.  Ista  urina  et  iste  sudor 
febri  intermittenti  prae  caeteris  proprii  sunt . 
Per  talem  urinam  , ut  recte  Sydenha.mius  mo- 
nuit , febrim  intermittentem  etiam-  obscurissi- 
mam detegimus  . Similis  sudor  similisque  urina 
intra  pleuritidem , si  eidem  recte  medemur  , 
erumpunt  , atque  pleuritidem  cum  febre  extin- 
guunt . 

Febres  intermittentes  post  tres  , post  quin- 
que , post  septem  , ad  summum  post  novem 
accessiones  desistere  Hippocrates  dixit . Ita  sae- 
pius contingit,  vernales  quam  si  autumnales 
febres  sunt  ; saepius  item  si  tertianae  , quam 
si  quartanae  eaedem  sunt . Contingit  autem  ita 
in  universum  persaepe  . 

Similiter  pleuritis  vel  per  se  vel  cum  rec- 
te adhibitis  auxiliis  post  tres , post  quinque  , 
post  septem  , ad  summum  post  novem  vel  un- 
decim dies  finem  sumit  , per  sudorem  nempe 
atque  per  turbidam  urinam  , quae  sedimentum 
lateri  trito  simile  praecipitat.  Debent  autem 
continentis  pleuriticae  febris  dies  veluti  totidem 

intermittentis  accessiones , si  eae  invicem  coti* 
iunctae  essent,  numerari  . 

Qui  acidum  eructant  , non  facile  febre  in- 
termittente corripiuntur  . Ita  experientia . Simi- 
liter , acidum  eructantes  expertes  pleuritidis 
manent  a } . 

Qui  febre  topica  laborare  consuescunt  , 
hi  , veluti  per  38.  annos  observavi  9 intermit- 
tente regulari  quemadmodum  caeteri  homines 
non  corripiuntur  . Virgo  ter  intra  triginta  an- 
nos dolorem  iuxta  dimidiam  eandem  capitis 
partem  habebat,-  qui  alternis  diebus  eadem  ho- 
ra accessit ; nunquam  vero  febre  ordinata , ut 
caeteri  homines  affecta  est;  etsi  interea  febris 
intermittens  saepe  populans  fuisset . 

Similiter  qui  pleuritide  saepe  affecti  fue- 
runt , febris  intermittentis  expertes  esse  consue- 
verunt . Monialis  virgo , de  qua  supra  dixi  , 
ter  per  diversos  annos  pleuritide  affecta  fuit  , 
nunquam  vero  intra  triginta  duos  annos,  quod 
scio  , febre  intermittente  correpta  est : etsi  in 
eodem  monasterio  suae  sociae  febre  intermit- 
tente laborare  consuescant . Contrarium  vero  , 
si  recens  morbus  est  r saepe  videmus . Intra 
multos  hucusque  annos  pleuritis  simul  et  febris 
intermittens  populares  erant ; eodemque  ipso 
tempore  alios  febris  intermittens,  alios  pleuritis 
prehendit : alii  ex  intermittente  in  pleuritidera 
deciderunt . 

Anno  1769.  mense  Manio  procul  in  Ma- 
ium  mensem  usque  pleuritis  .popularis  erat  ; in 

eademque  multi , qui  per  febrem  intermitten- 
tem inceperant  , delapsi  sunt : multi  etiam  si- 
ne tali  febre  facti  pleuritici  sunt:  utrique  pleu- 
ritici similiter  laborabant , similem  dolorem  , si- 
milem calorem,  sanguinis  crustam  similem  ha- 
bebant: nulla  inter  utrosque  pleuriticos  diffe- 
rentia morbi  erat . Ex  istis  pleuriticis  alii  alte- 
ro die , alii  tertio  die  exulcerata  labia  accepe- 
runt ; quemadmodum  intra  ipsam  febrim  inter- 
mittentem . Etiam  talia  labiorum  ulcera  conti- 
gerunt his , qui  in  istam  pleuritidem  absque 
febre  intermittente  deciderunt . Horum  item  alii 
perfecte,  alii  imperfecte  ex  istis  ulceribus  iudi- 
cati  fuere  , perinde  ac  in  febribus  intermitten- 
tibus exquisitis . Cuncti  vero  , ut  talia  oris  ul- 
cera acceperunt , dolorem  ex  latere  modo  om- 
nem amiserunt , modo  plurimum  tantum  . 

Supervacuum  foret  multa  istius  constitu- 
tionis epidemicae  atque  curationis  exempla  ad- 
ducere . Aliqua  satis  erunt  . 

Juvenis  coquus  febre  tertiana  exquisita  la-  Aegro™* 
borabat.  Post  duas  accessiones  tartarum  emeti-  LXV- 
cum  assumsit ; post  tertiam  accessionem  purga- 
tus est  pulvere  ialapae , At  eodem  die , qui 
intercalaris  erat , pleuritide  in  sinistro  latere  af- 
fectus est . 

Missus  e cubiti  vena  sanguis  ter  est ; is- 
que  crusta  lardacea  tectus  erat.  Praestitum  iu- 
lapium  refrigerans  decoctumque  est,  et  impe- 
rata diaeta  est  . Initio  tertii  diei  extractum  cor- 
ticis peruviani  iulapio  adieci , et  emplastrum 
vesicatorium  affectae  plagae  imposui . 

Quinto  die  sudor  acidus  erupit , qui  om- 
nem et  dolorem , et  tussim  , et  calorem  , sine 

sputo  discussit : aegerque  iectum  septimo  die 
deseruit . 

Ita  quindecim  dies  homo  bene  sanus  erat, 
nunc  vero  iterum  in  intermittentem  recidit  * 
Quod  recidivae  genus , siquidem  intermittens 
versa  in  continentem  febrim  est , perraro  con- 
tingit . 

Anno  1782.  mense  Augusto,  quo  tempo- 
re popularis  tertiana  febris  erat,  Virgo  20.  an- 
norum febre  inordinata  laborabat , quam  octo 
fere  dies  reticuit  , pharmacorum  fuga  . Postre- 
mo , cum  succubuisset,  meum  petiit  consili- 
um . 

Huic  medicamentum  vomitorium  praestiti; 
quod  multam  bilem  excussit : deinde  purgans 
pharmacum  , a quo  multa  impura  secesserunt  . 
Post  haec  febris  ( quemadmodum  fieri  consue- 
scit) ordinari  debuisset:  at  contra:  namque  eo- 
dem die , quo  febris  accedere  debuisset , ae- 
gram Pleuritis  vera  prehendit . 

Secta  nunc  bis  vena  est,  missusque  san- 
guis crustae  aliquantum  habuit  . Applicatum 
ad  affectum  latus  emplastrum  vesicatorium  est, 
pfaestitaque  , ut  caeteris  pleuriticis, medicamen- 
ta sunt . Pleuritis  tres  continuos  dies  occupa- 
vit : quarto  requies  erat  : quinto  et  septimo 
die  accessiones  tertianae  febris  regulares  reve- 
nerunt . Quam  febrim  deinde  tertianam  exqui- 
sitam pulvere  radicis  Gei  urbani  excussi  . 

Anno  1785.  ad  exitum  mensis  Aprilis  ser- 
va vera  pleuritide  affecta  est . Missus  sanguis  cru- 
stam lardaceam  habuit  . Perfecte  iudicata  est 
diebus  quinto  et  septimo  per  sudorem  et  per 
urinam  quae  turbata  est  , et  sedimentum  lateri 

trito  simile  praecipitavit  . Medio  mense  Maio 
ipsa  in  tertianam  exquisitam  incidit  . 

Famulus  Pleuritide  vera  affectus  est  ad 
exitum  mensis  Aprilis  1783.  Iudicatus  est  sep- 
timo die  . Autumno  anni  1784.  incidit  in  fe- 
brim intermittentem  quartanam  : sanatus  est  . 
Mense  Februario  anni  1785.  Pleuritide  vera 
correptus  est . Iudicabatur  quinto  et  septimo 
die  . Mense  Aprili  relapsus  in  quartanam  est  . 

Anno  1765.  exeunte  aestate  puer  quin- 
quennis febre  intermittente  modo  quotidiana  , 
modo  tertiana  , modo  quartana  , hacque  modo 
simplici , modo  duplici  laborabat  , nunc  post 
adhibita  auxilia  carebat  iterum  , donec  ita  tra- 
hendo durum  lienis  tumorem  accepisset . Sub 
finem  autumni  expulsa  per  corticem  peruvia- 
nura  febris  quidem  est  ; attamen  remansit  et 
durus  lienis  tumor  , et  malus  aljquandiu  corpo- 
ris habitus . 

Initio  sequentis  hyemis  eum  pleuritis  pre- 
hendit , inque  affecto  latere  vehemens  dolor 
pressit  cum  tussi  sicca  , laboriosa  respiratione  , 
arteriarum  celeri  pulsu  , exacerbatione  febrili 
circa  vesperum  , genis  rubris  atque  delirio  , 

Quare  secta  bis  vena  est  ; ex  eademque 
missus  sanguis  crustam  habuit.  Impositae  affe- 
cto lateri  molles  herbae  ex  aqua  coctae  , data 
medicamenta  refrigerantia  , cum  sorbitionibus  , 
et  applicata  emplastra  vesicatoria  sunt  : absque 
profectu  . Itaque  superioribus  auxiliis  corticem 
peruvianum  adieci  , qui  aegrum  et  proxime 
eripuit  et  durum  lienis  tumorem  excussit  et  cor- 
pus recidivis  vacuum  effecit . 

Anno  1779.  mense  Martio  atque  per 
Aprilis  initium  tempestas  sicca  erat  : nihilomi- 
nus iuxta  nos  febres  tertianae  , etsi  non  adeo 
multae,  tamen  populares  erant,  ipsaeque , velu- 
ti  Vere  consuescunt  , post  tres  aut  post  quin- 
que circuitus  finem  acceperunt  . Eadem  quo- 
que tempestate  aliqui  pleuritide  correpti  sunt  ; 
quae  item  , quemadmodum  febris  tertiana  ipsa, 
ad  exitum  tertii  diei  similiter  desiit  , post  uri- 
nam nempe  turbidam  quae  sedimentum  lateri 
trito  simile  deposuerat  ; atque  post  sudorem  , 
qui  acidum  odorem  habebat  . 

Notum  insuper  est , multos  , qui  febre  in- 
termittente autumnali  laboraverant  , et  per  cor- 
ticem peruvianum  sanati  fuere  , proximo  Vere 
in  eandem  febrim  recidere,  eademque  tunc 
post  tres  , maxime  vero  post  quinque  accessio- 
nes absque  medicinae  auxilio  liberari . Ita  ali- 
qui ex  his  , qui  superiore  autumno  febre  inter- 
mittente laborabant,  proximo  Vere  non  tali  fe- 
bre sed  Pleuritide  affecti  sunt  , eademque  item 
ad  exitum  tertii  diei  per  sudorem  atque  uri- 
nam turbidam»  similiter  liberati  sunt  . 

A medio  mense  Novembri  anni  1774. 
proeul  ultra  Februarium  anni  1775.  hiems  hu- 
mida  erat  ; intra  quam  nonnunquam  per  aliquot 
dies  intensum  frigus  pluviam  exceperat  . Intra 
istam  tempestatem  nemo  , quantum  ego  scire 
potui  , febre  intermittente  correptus  est  . Sex 
vero  pleuritide  tentati  sunt  : unus  asthmaticus  , 
alter  anhelus  tibicen  , nauta  , virgo  , sartoris 
uxor  , et  pedagogus  : omnes  eadem  curandi 
ratione  habiti  per  similes  crises  evenerunt  . 
Postremo  uxoris  atcjue  pedagogi  pleuritis  versa 

in 

In  febrim  intermittentem  exquisitam  est : quem- 
admodum nonnunquam  viceversa  febris  inter- 
mittens  ipsa  in  pleuritidem  mutatur  . 

Anno  1751.  et  1752.  popularis  pleuritis 
erat , haecque  modo  cum  intermittente  febre 
erat , modo  cum  continente  , modo  per  labio- 
rum ulcera  finem  accepit , modo  ipsa  orta  ex 
longa  intermittente  est  , modo  in  intermitten- 
tem abiit , modo  post  annum  similiter  ut  inter- 
mittens quaeque  reversa  est  a)  . 

Neque  ignotus  acutus  ille  lateris  dolor  est, 
^ui  certum  circuitum  habet,  et  cum  febris  ter- 
tianae accessione  incipit  , iterum  intermittit  > 
iterumque  cum  proxima  accessione  revertitur  ; 
neque  nisi  excussa  febre  desistit  b)  . 

Per  quae  experimenta  ad  credendum  in- 
ducimur , Pleuritidem  aeque  ac  febrim  inter- 
mittentem similem  causam  agnoscere  : putoque 
posse  eandem  causam  , siquidem  ea  humoribus 
insinuat  se  , aut  in  excretis  quae  intus  retenta 
sunt , nidulatur , intermittentem  efficere  : con- 
tra vero  si  solidis  partibus  ea  infigitur , inflam- 
mationem localem  excitare  : veluti  id  multa 
experimenta  docent  . Ita  posse  eandem  quoties 
ipsa  in  membranam  pulmones  succingentem  in- 
cidit , pleuritidem  statuere  : denique  alium  at- 
que alium  morbum  ostendere  , prout  ea  in  ali- 
am atque  aliam  corporis  partem  incidit  : sic  in 
latere  cantoris  , de  quo  capite  quinto  dixi  , 
pleuritidem  effecit : Icterum , ut  ex  eodem  la- 
tere in  hepar  descendit  ; postremo  cum  hepar 
F di- 


a)  Vid.  observ.  de  febr,  interm.  Lib.  II.  Cap.  IV. 
b > Vid.  ibidem  . 


dimisit  , febrim  intermittentem  exquisitam  ex- 
citavit , quae  post  septem  circuitus  exitum 
sum  sit 

Pari  ratione  modoque  anno  1770.  initio 
mensis  Martii  ortus  ex  eadem  ipsa  materia  Ca- 
tarrhus  epidemicus  est  , cum  coriza  , angina  , 
acerba  tussi  , et  magna  febre  . Iste  morbus  diu 
cum  adhibitis  communibus  remediis  traxit  . 
Non  pauci  absque  ratione  passi  recidivam  sunt. 
Nonnullorum  exulcerata  oris  labia  sunt  , inde» 
que  minutus  quidem  non  vero  extinctus  mor- 
bus est . Neque  sputum  puriforme , etiam  si 
aegri  eiecerunt , quidquam  iuvit  : iuvit  autem 
sudor  largus  acidum  odorem  habens  , et  urina 
turbida  quae  sedimentum  lateri  trito  simile 
praecipitavit  . Istorum  aegrorum  alii , postea- 
quam  ita  duos  dies  male  habebant , in  pleuri- 
tidem  veram  absque  manifesta  ratione  incide- 
runt , et  cortice  peruviano  sanati  sunt  . Qui 
vero  ab  ista  pleuritide  revenerunt  , hi  neque 
traxerunt  imposterum  , neque  recidivam  passi 
sunt . 

Idem  magis  anno  1782.  patebat  ; intra 
quem  popularis  quidam  Catarrhus  omnes  Eu- 
ropae gentes  corripuerat , et  ipse  diversam  lar- 
vam admisit  , sub  qua  et  medicos  vehementer 
fefellit  , et  non  paucos  aegros  praecipitavit  . 
Veluti  alibi  a me  scriptum  est  a). 

CA- 


s)  Dissertatio  de  Catarrho  epidemico  anni  1782.  Moguntiae  1784. 
Equidem  in  illam  Differtationem  nuper  inepte  dec/amavit  aborti- 
vus quidam  censor  ; abundantia  bilis  & scientiae  penuria  ( Al~ 
lgemeine  deutsche  Bibliothek  , des  64.  Bandes  1.  Stiik  74.  S.  ) 
Verum  hunc  ( cuius  praeterea  & miserer  & pudet  ) persequi 
cum  dignitas  operis  prohibet , tunTfestinatio  , ut  ea  explicem  > 
<|uae  exorsus  sum  • 

CAPUT  VIII. 

De  diebus  criticis  . 

^Junc  de  diebus  criticis,  intra  quos  pleuritis 
sub  mea  curatione  iudicari  consuescit,  scribere 
operae  pretium  est , et  ante  videre  , num  per- 
fectae crises  imparibus  diebus  contingant , im- 
perfectae vero  aut  malae  in  dies  pares  inci- 
dant ? Quae  observatio  et  perutilis  et  ad  con- 
firmandam cum  Hippocratis  sententiam  , tum 
meam  quoque  curandi  rationem  necessaria  est  . 

Magnam  imparium  dierum  rationem  Hip- 
pocrates habuit  : adeo  , ut  intra  eosdem  et 
plurimos  morbos  iudicari  et  ipsos  magis  ad 
commodum  terminari  contenderit.  Id  Asclepia- 
des ut  vanum  repudiavit  a ) . 

F 2 As- 


a ) » Eft  autem  alia  etiam  de  diebus  ipsis  dubitatio  , quoniam 
» antiqui  potiflimum  impares  sequebantur,  eosque  , tanquam 
?>  tunc  de  aegris  iudicaretur , xpJOT/iSS  nominabant.  Hi 
» erant  dies  tertius  , quintus  , septimus  , nonus  , undecimus , 
» quartus  decimus  , unus  & vigefimus ; ita  ut  summa  poten- 
» tia  septimo  , deinde  quarto  decimo  , deinde  uni  & vigefi- 
» mo  daretur  . Igitur  fic  aegros  nutriebant , ut  dierum  im~ 
» parium  acceffiones  expe&arent : deinde  poftea  cibum , qua- 
» fi  levioribus  acceffionibus  inflantibus,  darent:  adeo  ut 
» Hippocrates  , fi  alio  die  febris  desiifiet , recidivam  timere 
» fic  solitus  . 

» Id  Asclepiades  iure  ut  vanum  repudiavit  : neque  in  ullo  die, 
» qua  par  imparve  effet  , aegri  vel  maius  , vel  minus  peri- 
»»  culum  effe  dixit  . Interdum  enim  peiores  dies  pares  fiunt, 
» Sc  opportunius  poft  febrium  acceffiones  cibus  datur.  Non- 
j>  nunquam  etiam  in  ipso  morbo  dierum  ratio  muta  tur  : fitque 
» gravior  , qui  remiffior  effe  consueverat . Atque  ipse  quar- 
» tus  decimus  par  eft , in  quo  effe  magnam  vim  antiqui  fa- 
te- 


Asclepiadem  secuti  multi  imposterum  me- 
dici sunt  : attamen  non  pauci  fidenter  Hippo- 
crati adhaeserunt  . Sed  etiam  inter  ipsos  hos 
iterum  disputatur  ; nempe  si  incerta  initia  mor- 
bus habeat  , a quo  tempore  dies  numerari 
debeant:  an  a quo  die  aeger  malehabere  ince- 
pit ? an  a tempore  quo  opprimi  a morbo  ae- 
ger incipiat?  Contra  alii  non  dies  sed  acces- 
siones vel  exacerbationes  numerari  debere  su- 
stinent ; ut  dierum  computus  cum  Hippocratis 
numerandi  ratione  conveniat  a ) . Ego , nullius 
addictus  opinioni , et  veluti  hucusque  assuevi ; 
procul  a theoriae  disputationibus  existimo  ; ad 

istam 


i»  tebantur.  Qui  cum  o&avum  primi  naturam  Habere  conten- 
» derent , ut  ab  eo  secundus  septenarius  inciperet  , ipsi  libi 
» repugnabant , non  o&avum  neque  decimum  , neque  duode* 
» cimum  diem  sumendo,  quali  potentiorem  : plus  enim  tii- 
i*  buebant  nono  , & undecimo  . Quod  cum  fecilTent  line  ul- 
»>  la  probabili  ratione  , ab  undecimo  non  ad  tertium  deci- 
» mum  , sed  ad  quartum  decimum  tranlibant  . Eli  etiam 
j»  apud  Hippocratem , ei  , quem  septimus  dies  liberaturus 
s»  fit,  quartum  efle  gravilfimum.  Ita,  illo  quoque  Auchore , 
» in  die  pari  et  gravior  febris  efle  poteft  , & certa  futuri 
» nota  . Atque  idem  alio  loco  quartum  quoque  diem , ut  in 
» utrumque  efficacilfimum  apprehendit  ; id  eil , quartum  , 
» septimum,  undecimum  , quartum  decimum  , decimum  sep- 
» timum  , in  quo  ab  impari  ad  paris  rationem  tranfit.  Et 
>»  ne  in  hoc  quidem  propofitum  conservavit:  cum  a septimo 
» die  undecimus  non  quartus  , sed  quintus  lit . Adeo  appa- 
» ret , quacunque  ratione  ad  numerum  respexerimus  , nihil 
» rationis  , sub  illo  quidem  authore  reperiri  . Verum  in  his 
>»  quidem  antiquos  tunc  celebres  admodum  Pythagorici  nu- 
5»  meri  fefellerunt:  cum  hic  quoque  medicus  non  nu- 
> merare  dies  debeat , sed  ipsas  accelfiones  intueri : et  cx 
ii  his  conie&are , quando  dandus  cibus  lit  » . A C.  Celsus 
L.  III.  Cap.  y. 

e ) » Quae  diebus  paribus  exacerbantur  , paribus  iudicantur . 

» Quorum  autem  exacerbationes  in  imparibus  fiunc  , ea  in 
3»  imparibus  iudicantur  » , Hipp.  Lib.  I.  de  morb.  popul. 
Se&,  III.  Nro  jy, 

istam  rei  medicae  perquisitionem  atque  ad  sta* 
tuendam  firmandamque  veritatem  tales  febres 
exempli  causa  assumi  debere  , quae  certum  ini- 
tium habent ; deindeque  videre , utrum  harum 
bonae  crises  in  impares  dies  incidant , malae 
vero  imperfectaeve  paribus  diebus  contingant? 
Ad  istam  disquisitionem  nulla  febris  magis  ap- 
ta atque  opportuna  est;  quam  vel  intermittens 
exquisita , vel  ipsa  pleuritis  , utpote  perquas 
certa  notitia  haberi  potest , quando  numerari 
per  accessiones  debeat  , quando  per  dies  . In- 
cipiam ab  intermittente:  deinde  ad  continen- 
tem veniam , 

Itaque  ( quod  Hippocrates  posuit , et  om- 
nibus medicis  practicis  notum  atque  perspec- 
tum est  ) febres  intermittentes  exquisitae  tri* 
bus  , quinque , septem  ad  summum  novem  cir- 
cuitibus , imparibus  nempe  , absolvuntur  . Ita 
vernales  magis  quam  autumnales  febres , saepi- 
us item  tertianae  , quam  quartanae  : nihilomi- 
nus idem  per  alterutram  tempestatem-  saepe 
cum  utrisque  febribus  obtinet ; adeo  ut  medi- 
cus , si  artifex  est , post  imparem  aliquam  ta- 
lem accessionem  certo  praedicere  possit,  ali- 
quane  an  nulla  imposterum  accessio  futura  sit . 
Neque  unquam  ego  vidi  ( neque  fortassis  quis- 
quam alius  vidit  ) aliquam  talem  febrim  post 
quatuor  , post  sex , post  octo , aut  post  aliam 
quamcunque  parem  accessionem  finem  sine  re- 
cidiva sumsisse  ; neque  factas  tales  bonas  solu- 
tiones per  pares  accessiones  fuisse,  quales  per 
impares  contingere  consuescunt  a ) . 

F 3 Hoc 

a)  Vide  obrervacioues  de  febribus  intermittentibus  . Offenbac* 
1785, 

Hoc  ut  palam  apud  medicos  constet,  opus 
est , ut  ipsi  temporis  dies  cum  accessionum 
numero  comparent : et  tunc  profecto  videbunt, 
quod  nulla  crisis  bona  sit;  quoties  ea  vel  pari 
die  contingat  , vel  cum  pari  accessione  conve- 
niat ; neque  etiam  , si  impar  temporis  dies  in 
parem  febris  accessionem  incidat ; sed  contra 
semper  bonas  istas  crises  esse  , quoties  impar 
temporis  dies  cum  impari  accessione  conveni- 
at . Id  per  cifras  ante  oculos  ostendam . Sit 
itaque  tertiana  febris  ; sintque  . 

J febris  accessiones  i'  2 % 4 5'  6 7'  8 9' 
\ temporis  dies  13  5 7911  13  15  17 

Facta  tali  comparatione  videmus  ; quod 
eae  accessiones  , quae  impares  cum  imparibus 
temporis  diebus  coincidunt , sponte  desistant  ; 
caeterae  vero  pares  accessiones,  quae  cum  impari- 
bus diebus  conveniunt  ; aut  impares  accessio* 
nes  , quae  in  pares  dies  incidunt , nunquam  per 
se  cessent  . 

Similiter  quartana  febris  non  desistit , quo- 
ties temporis  par  dies  cum  pari  aliqua  acces- 
sione convenerit : contra  vero  desistet  eadem 
quoties  impar  dies  in  imparem  accessionem  in- 
cidit . Sint  itaque  exempli  gratia 

f febris  accessiones  i'  2 3'  4 5'  6 7'  8 9' 
\ temporis  dies  1 4 7 10  13  16  19  22  25 

Per  impares  tales  accessiones  , quae  nu- 
merari debent , febres  intermittentes  iudicantur . 
At,  si  continens  febris  est , eius  non  exacer- 
ba- 


batlones  sed  dies  numerari  , iidemque,  ut  recte 
Sydenhamius  monuit , tanquam  totidem  febris 
intermittentis  accessiones  sibi  invicem  iunctae 
haberi  debent  : et  tunc  videbimus  , quod  febris 
continens  post  totidem  dies  iudicetur,  post  quot 
accessiones  febris  intermittens  iudicari  consue- 
scit : nempe  tertio  , quinto , septimo , nono 
die  . Id  palam  in  febre  pleuritica  est , quae  ma- 
nifestum initium  habet  , a quo  certo  numerari 
dies  possunt . Vidimus  enim  supra , et  per  ex- 
perimenta derponstravimus  , pleuritidem  vel 
tertio  die  per  sudorem  atque  urinam  turbidam 
perfecte  iudicari  ; vel  quinto  et  septimo  simul; 
nonnunquam  nono  , quandoque  etiam  undeci- 
mo die  : imparibus  nempe  diebus  , veluti  Hip- 
pocrates voluit. 

Praeter  sudorem  atque  urinam  turbidam 
alias  adhuc  bonas  crises  Pleuritis  recipit , quas 
superiore  capite  quinto  et  sexto  indicavi  ; et 
quae  item  imparibus  diebus  contigerunt . 

Superest  ut  videamus,  an  Hippocrates  , si 
alio  die  7 scilicet  pari  , febris  desiisset , recidi- 
vam iure  timuerit  ? Ut  id  demonstrem  , utar 
item  his  quae  in  una  eademque  febre , in  ipsa 
eadem  Pleuritide  , cum  iisdem  ipsis  auxiliis  , 
atque  per  eandem  curandi  rationem  expertus 
sum  . En  exempla  . 

Anno  1768.  die  13.  Martii  mulier  40.  an- 
nos nata  pleuritide  correpta  est . Missus  e ve- 
na sanguis  mucosus , lividus , non  cohaerens 
erat ; similis  item  qui  vesperi  extractus  est  ; 
qui  vero  sanguis  altero  die  missus  est , crustam 
habuit . Lateri  imposita  fomenta  emollientia 
sunt,  praestitumque  iulapium  atque  decoctum 
refrigerans  est.  F 4 Ini- 


Aegrotus 

LXX, 

Initio  tertii  diei  emplastrum  vesicatorium 
dolenti  plagae  imponi  iussi : extracti  corticis 
semiunciam  iulapio  adieci , quale  intra  viginti 
quatuor  horas  bis  consumat . 

A medio  die  quarto  multus  sudor  acidus 
erupit  , et  urina  turbida  evenit  cum  sedimento 
lateri  tiito  simili  : quam  crisin  non  profuturam 
sed  contra  in  longius  tracturum  morbum  esse 
ideo  praedixi , quoniam  ista  crisis  die  pari  con- 
tigit a ) . Et  profecto  crevit  calor,  urina  tenuis 
aquosa  evenit  , quam  Hippocrates  in  isto  mor- 
bo  tanquam  exitiosam  damnat  b ) . Accessit  de- 
lirium etiam  cum  adhibito  cortice  . 

Denique  exeunte  decimo  die  sudor  mul- 
tus olens  erupit , et  tum  urina  turbiba  evenit 
cum  sedimento  lateri  trito  simili : quae  altera 
crisis  item  die  pari  morbum  finivit:  difficilius 
utique  et  cum  multo  maiore  labore  , quam  si 
imparibus  diebus  eaedem  crises  , ut  caeteris 
aegris  supra , contigissent  . 

Intra  convalescentiam  orta  nausea  atque 
vomendi  desiderium  est  . Accepta  manna  ( vo- 
mere enim , ut  debuisset , aegra  noluit  ) mul- 
tum muci  cocti  alvo  exiit  : quae  medicina  , 

cum 


a ) » Sudores  febricitanti  fi  inceperint,  boni  sunt  tertia  die  . 
» quinta  , et  septima  , et  nona , et  undecima  , et  decima 
j»  quarta  , et  decima  septima  , et  vtgefima  prima  , et  vigefi- 
j»  ma  septima , et  trigefima  prima , et  trigefima  septima  ; hi 
i»  enim  sudores  morbos  iudicant  . Qui  vero  non  fic  fiunt  , 
» dolorem  fignificant , et  longitudinem  morbi,  et  recidivas  >». 
Hipp.  Lib.  Aphor.  Sett.  IV.  Aphor.  ;6. 
h ) At  peripneumonicis  perniciosa  ( urina  ) eft  , quae  in  prin- 
>*  cipio  quidem  coa&a  eft,  poft  quartam  vero  diem  attenua- 
» tur  » . Lib.  de  coac.  praenoc.  Se&.  III#  v.  5. 

cum  aliquoties  repetita  fuisset , integram  vale- 
tudinem confirmavit . 

Anno  1769.  die  17.  Martii  vir  annos  cir- 
citer 36.  natus  , crassus  , malehabere  coepit 
cum  frigore  , calore , nausea , et  spiritu  com- 
presso . Huic  suus  medicus  , nescio  qua  simili- 
tudine recti  , vomitorium  dedit , postero  die 
purgans  pharmacum  . Inter  haec  difficilior  spi- 
ritus evenit  et  acutus  in  dextro  latere  iuxta 
septimam  costam  dolor  magis  pressit  a ) 

Ex  huius  vena  sanguinem  hoc  die  bis  tra- 
xi , qui  crustam  tenacem  accepit  . Iulapium 
item  et  decoctum  , quale  supra  , dedi  . Tertio 
die  item  sanguinem  misi  , qui  crustam  habuit  . 
Pulsus  celer  et  frequens  permansit,  urina  flam- 
mea , noctu  subdelirium  , inquietudines  . Em- 
plastrum Vesicatorium  latum  affecto  lateri  im- 
posui, et  extractum  corticis  iulapio  adieci  • 
Secutum  levamen  est  . 

Intra  quartum  diem  { parem  ) multus  su- 
dor acidus  erupit,  qui  ad  septimum  usque  con- 
tinuavit , et  non  iuvit  . At  septimo  die  idem 
sudor  liberaliter  excessit  : posteaque  turbata 
urina  est , et  sedimentum  lateri  trito  simile 
praecipitavit  ; inde  pulsus  mollis  et  plenus 
evenit  ; dolor  dissipatus  est , factus  liber  spiri- 
tus est  , sine  tussi  et  absque  sputo  ; noctu 
somnus  ; rursum  urina  sanorum  urinae  similis  ; 

de- 


<s  ) 3>  Scomphus  in  Oeniadis  pleuritide  correptus , mortuus  eft  . 
» Septima  delirus  Pharmacum  autem  bibit  infra  purgans  , 
?»  priore  ante  potionem  die  mentis  compos  erat , et  purga- 
» tus  eft  non  multum  , cum  autem  purgaretur  , deliravit  » . 

desiit  sudor  post  ; et  aeger  octavo  die  lectum 
deseruit,  cibos  desiderans  sanus. 

Etsi  autem  istum  aegrum  bona  crisis , quae 
in  septimum  ( imparem  ) diem  incidit , sicque 
malam  quarti  ( paris  ) diei  crisin  correxit , iu- 
visset ; tamen  ipse , cum  vires  constare  coepis* 
sent , oedematosos  pedes  accepit . Huic  pur- 
gans  pharmacum  praestiti , quod  , cum  multum 
muci  cocti  subtraxisset , oedema  dissipavit . 

Anno  1770.  die  26.  Ianuarii  famulus , qui 
ante  aliquot  anrios  pleuritide  laborabat , et  ter- 
tio die  indicabatur , nunc  iterum  in  eandem  in- 
cidit . Incepit  frigere  , post  incaluit  magna  fe- 
bre cum  acuto  in  sinistro  latere  dolore  . 

Extraxtus  e vena  sanguis  crustam  habuit ; 
extractus  postero  die  sanguis  crustae  expers 
erat . Adhibita  eadem  curandi  ratio  atque  ap- 
plicatum Vesicatorium  est.  Tussis  mitescere 
coepit : sputi  parum  , idque  tenax  crudumque 
excretum  est. 

Die  quarto  sudor  acidus  erupit , qui  tus- 
sim simul  et  dolorem  submovit  : febris  autem 
continuavit . 

Die  octavo  ortum  rursum  frigus  est ; se- 
cutus calor  et  magna  febris  novusque  dolor 
nunc  in  adverso  dextro  latere  recidivus  est  „ 
Igitur  secta  iterum  vena  est,  et  sanguis  simi- 
lem crustam  habuit;  at,  qui  altero  die  missus 
est , iterum  crustae , ut  ante , similiter  expers 
erat . Adhibita  eadem  iterum  curandi  ratio  est ; 
Emplastrum  vesicatorium  item. 

Die  5.  recidivae  multus  sudor  acidus  eru- 
pit , et  turbata  urina  est , quae  sedimentum  la- 
teri trito  simile  praecipitavit. 

Die 

' Die  recidivae  7.  similis  sudor  erupit , qui 
per  plures  dies  continuavit  et  aegrum  absque 
sputo  integrae  sanitati  restituit  . 

Iste  morbus  initio  iudicatus  est  pari  die 
quarto  , et  sectata  recidiva  est . Recidiva  autem 
ipsa  imparibus  diebus  5.  et  7.  iudicata  est , et 
morbus  non  reversus  sed  ex  toto  expunctus 
est  a ) • 

Anno  1776.  ad  exitum  mensis  Octobris  , 
quo  tempore  pleuritis  popularis  erat , vir  60. 
annorum  in  eundem  morbum  incidit . 

Die  secundo  sedatiunculae  erant , et  urina 
turbida  evenit  cum  sedimento  lateri  trito  simi- 
li . Missus  per  paucas  portiones  sanguis  est  ; 
isque  non  adeo  densam  crustam  habebat . Igi- 
tur vesperi  diei  tertii  latum  emplastrum  vesica- 
torium  affectae  plagae  imposui  , et  extractum 
corticis  iulapio  adieci . 

Die  quarto  similis  sudor  erupit , similis- 
que urina , ac  die  secundo  evenit . Ob  quas 
criticas  evacuationes  , quoniam  eae  paribus  die- 
bus contigere , quod  morbus  ultra  septem  dies 
tracturus  sit , praedixi . 

Peior  morbus  devenit ; accessit  delirium  . 
Octavo  die  sanguinis  item  discum  misi , qui 
totus  omnisque  in  crustam  abiit,  viridis  ex  fla- 
vo coloris  , granula  ut  vetus  mei  habentem  : 
quae  crustarum  pessima  est.  Vesperi  empla- 
strum vesicatorium  inter  scapulas  positum  est  ; 
quod  traxit . 

Tan- 

Tandem  die  nono  sudor  acidus  ex  univer- 
sa corporis  cute  erupit,  et  turbata  urina  est  , 
quae  sedimentum  lateri  trito  simile  praecipita- 
vit : post  quam  crisin,  quoniam  ea  ( impari  ) 
nono  die  contigit , aeger  protinus  sanatus  est  5 
proximeque  vires  recuperavit  . Iste  autem  ae- 
ger nullum  mucum  sive  sputo  sive  alvo  emi- 
sit. Eius  vero  pedes,  secus  ac  eorum  qui  die- 
bus imparibus  iudicati  fuere  , facti  oedematosi 
sunt , e quibus  imposterum  aqua , quae  hucus- 
que inter  eorum  cutim  erat , sponte  per  urinam 
secessit . 

Anno  1769.  die  21.  Maii  aulae  sutor  40, 
annos  natus  pleuritide  correptus  est  . Is  simili, 
qua  caeteri , curandi  ratione  habebatur  . 

Erupit  pari  die  ex  eius  cute  sudor  acidus, 
et  urina  turbida  evenit  cum  sedimento  lateri 
trito  simili  . Morbus  traxit  in  alteram  septima- 
nam ; secus  ac  eorum  , qui  imparibus  diebus 
iudicati  fuere  . 

Intra  tertiam  septimanam , cum  vires  con- 
stare coepissent,  quatuor  magni  furunculi , duo 
e dextra  , unus  e sinistra  nate  alter  e dorso 
eruperunt , et  aegrum  integrae  sanitati  reddi- 
derunt . 

Anno  1771.  sub  finem  Aprilis  auriga  pleu- 
ritide affectus  est . Sanguis  crustam  habebat . 
Adhibita  eadem , quae  supra  indicavi  , auxilia 
sunt  . 

Sexto  die  multus  sudor  acidus  ex  cute 
erupit ; turbata  urina  est  , quae  sedimentum  la- 
teri trito  simile  deposuit.  Traxit  morbus. 

Cum  vires  constare  coepissent , et  aeger 
surrexisset , is  sputum  puriforme  eiecit , et  uri- 
nam 

nam  puriformem  emisit.  Intra  convalescentiam 
pedes  et  scrotum  facta  oedematosa  sunt . Tem- 
pore et  per  obambulationem  in  aprico  discus- 
sum oedema  est , et  aeger  perfecte  convaluit  . 

Frater  laicus , vir  50.  anuorum  , qui  supe- 
riore anno  pleuritide  laboraverat  , et  quinto 
septimoque  die  perfecte  iudicatus  fuit  , nunc 
idem  anno  1780.  die  6.  Decembris  in  eundem 
morbum  recidit . Missus  e vena  sanguis  crustam 
habuit.  Sputa  cruda  erant  . Erupit  octavo  die 
( pari  ) multus  sudor  acidus  ; urina  turbida  fa- 
cta est  cum  sedimento  lateri  trito  simili  . Die 
decimo  ( item  pari  ) similis  crisis  erat . Con- 
valuit difficulter . Intta  convalescentiam  plus 
quam  centum  parvos  furunculos  in  dorsi  cute 
accepit  cum  uno  magno  abscessu  . Diu  traxit  ■, 
et  pedes  oedematosos  accepit . 

Anno  1780.  mense  Ianuario  incidit  in 
Pleuritidem  iuvenis  mulier  : dolor  in  dextro  la- 
tere erat  : iudicabatur  quinto  et  septimo  die 
per  sudorem  atque  per  urinam  ; ita  perfecte 
convaluit . 

Haec  relapsa  in  eundem  morbum  exeunte 
ipso  anno  est  : dolor  fixus  in  eodem  latere 
erat  : iudicabatur  per  sudorem  octavo  ( pari 
die  ) . Inde  remansit  tussis ; quae  initio  qui- 
dem nihil , deinde  vero  sputum  puriforme  abs- 
que profectu  emolita  est  : vana  etiam  erant 
pectoralia  medicamenta  quaeque  . Ortus  impo- 
sterum,  mense  Aprili  1781.  , magnus  iuxta  la- 
biorum oris  commissuram  furunculus  est  ; qui 
protinus  siccatus  parum  iuvit  ? et  durum  in  cu- 
te nodum  reliquit. 

Supervenit  mense  Maio  febris  intermittens 
quotidiana  exquisita , intra  eius  accessiones  an- 
tiquus lateris  dolor  per  circuitum  recruduit. 
Tertia  accessio  ( veluti  praedixi  ) maior  prio- 
ribus erat ; post  eandemque  multus  sudor  eru- 
pit , et  urina  sedimentum  lateri  trito  simile 
praecipitavit . Inde  tussis  protinus  desiit . Post 
quintam  accessionem , quae  item  maior  erat  , 
similis  sudor  similisque  urina  erupit . Aegraque. 
perfecte  convaluit  absque  ullo  medicamento  : 
durus  item  furunculi  nodus  , qui  hucusque  re- 
manserat , simul  delectus  est . Ita  perfectae  cri- 
ses , quae  imparibus  febris  intermittentis  acces- 
sionibus contigerunt  , ea  vitia  excusserunt  , 
quae  imperfecta  crisis  diei  octavi  intra  pleuri- 
tidem  ante  reliquerat . Nonne  eadem  ipsa  mate- 
ria , et  illam  pleuritidem  et  istam  febrim  inter- 
mittentem excitavit  ? a qua  post  imperfectam 
pari  die  crisin  aliquae  reliquiae  remanserunt  , 
quae  tussim  continuarunt  ? Utique  post  perfe- 
ctam crisin  expulsae  istae  reliquiae  sunt  per 
impares  febris  intermittentis  accessiones. 

„ Morbus  regius  fit  aliquando  criticus , id 
est , iudicatorie  a ) . 

„ Quibus  in  febribus  morbus  regius  sep- 
tima  aut  nona  aut  decima  quarta  accedit  bo- 
33  nura , si  non  praecordium  dextrum  durum 
33  fiat : sin  minus  , non  bonum  ,,  b ) . 

33  Quibus  in  febribus  morbus  regius  fit 
33  ante  septimum  diem  , malum  33  c ) . 

Id 


a ) Galenus  in  4.  Lib.  aphor.  aph.  61. 
b ) Hipp.  ibidem  aph.  64. 
c ) Hipp.  aphor.  Lib.  Sed.  IV.  aph.  $2, 

Id  perpetuum  est;  nisi  maiam  crisin,  quae 
die  pari  antecessit , imposterum  bona  * quae 
impari  die  sequitur  , priorem  corrigat . 

Anno  1783.  die  27.  Aprilis , vir  60.  an-  Ae«k©tv* 
norum  Pleuritide  vera  affectus  est  . Missus  e LXXViIL 
vena  , iterumque  missus  sanguis  ruber  9 sano- 
rum sanguini  similis  erat . 

Aeger  quinto  die  non  iudicatus  est  : sed 
contra  in  calore  vehementer  exarsit  . Nunc 
missus  sanguis  crustam  densam  atque  pertina- 
cem  habuit  . 

Supervenit  sexto  ( pari  ) die  Icterus  qui 
universam  corporis  cutim  perflavo  colore  tin- 
xit . Intra  istum  Icterum  aeger  exitiose  habuit; 
calore  exarsit , et  extreme  tussiit . Sputa  cru- 
da , tenacia  , et  viridia  erant  ; urina  transpa- 
rens  bile  remixta  , Et  quo  diutius  Icterus  inse- 
dit , eo  magis  facta  viridia  sputa  sunt ; extra- 
cto cicutae  vulgaris  similia  colore  . 

Medio  die  septimo  largus  ex  universa 
corporis  cute  sudor  erupit,  qui  in  octavum 
usque  continuavit , calidus , viscidus , acidum 
odorem  habens . Intra  istum  sudorem  flavus  e 
cute  evanuit  color  , ipsaque  cutis  quam  proxi- 
me alba  evenit , facta  expers  flavi  coloris  uri- 
na est , neque  supererat  sive  tussis  sive  spu- 
tum , arteriarum  pulsus  mollis  et  plenus  erat  , 
homoque  bene  habuit . 

Anno  1784.  die  15.  Februarii  incidit  in  Aegrgtuc 
veram  Pleuritidem  mulier . Dolor  in  sinistro  la- 
tere erat . Accessit  quarto  die  ( pari  ) icterus , 
universa  corporis  cutis  flava  erat;  inque  oculis 
id , quod  album  esse  debet , tinctum  flavo  co- 
lore erat . Urina  bile  remixta  est  : sputum  , 

hucusque  crucium  » profunde  flavo  colore  im- 
butum erat . 

Aegra  quinto  die  aerumnose  habuit,  acer- 
be tussiit  absque  profectu:  supervenit  delirium. 

At  medio  septimo  die  plurimus  sudor  eru- 
pit , qui  duodecim  horas  continuavit : octavo 
sudor  item  non  adeo  multus  : nono  vero  die 
plurimus  item  sudor  ad  exitum  istius  diei  om- 
nem morbum  tulit  et  aegram  ad  integritatem 
perduxit . 

Quodsi  vero  imposterum  impari  die  bona 
crisis  malam,  quae  pari  antecessit,  non  sequa- 
tur ; actum  de  aegro  est  ; idemque  pari  die 
extinguitur . 

Anno  1780.  die  12.  Maii  vir  73.  anno- 
rum , sanguineus  et  a sua  pueritia  vitiati  hucus- 
que pectoris , primum  frigore  deinde  calore 
correptus  est , cum  dolore  dextri  lateris  in  qua 
parte  antiquum  vitium  vexabat : secta  vena 
est , praestitaque  pro  ratione  medicamenta  sunt . 
Quarto  die  aurigine  tincta  cutis  est  a ) . Crevit 
indies  colore  aurigo . Aeger  sexto  die  obiit  . 
Aurigo  die  pari  accessit  ; mors  item  die  pari  . 

Anno  1781.  die  2.  Aprilis  mulier  43.  an- 
norum ex  sanguinis  frequenti  sputo  phthysica 
evenit  , et  exesis  carnibus  contabuit  amissis 
viribus  ; non  insons  miasmatis  venerei . Hanc 
sexto  mense  gravidam  Pleuritis  prehendit  : 
quam  morbi  complicationem  Hippocrates  laetha- 
lem  pronunciavit  b ) . Dolor  in  pcxstica  costa- 
rum regione  infra  scapulam  erat  . 

Ab- 


• ) » Quibjjs  in  febribus  morbus  regius  fit  ante  septimum  diem» 
>»  malum  » . Hipp.  Seft.  IV.  aphor.  6 2. 
i)  De  morbis  S&t.  1.  Nro  3. 

Abortum  fecit  tertio  die  : quinto  orta  lac- 
tis febris  est ; quae  lochia  retinuit  ; intraque 
istam  febrim  aegra  vehementer  exarsit  , non 
autem  sudavit . Sudavit  vero  sexto  ( pari  ) die 
per  horas  tres;  indeque  alleviata  est;  lochia 
profluxerunt , simul  et  urina  multa . Mortua  est 
die  ( pari  ) duodecimo  . 

His  consideratis  , et  per  ista  curationum 
exempla  patet  ; quod  febrium  crise  , quae  pari 
die  contingunt  , sive  malae  sive  imperfectae 
sint  : bonae  vero  atque  perfectae  eae , quae  in 
impares  dies  incidunt  : verumque  esse  constat, 
quod  Hippocrates  dierum  criticorum  ratione 
nobis  reliquit  . 

Nihilominus  neque  et  hoc  praetereundum 
est , quod  in  tanta  aegrorum  turba  per  34. 
hucusque  annos  aliqui  ( quinque  scilicet  ) etiam 
impari  die  obierint,  tamen  omnes  item  absque 
crisi  . 

Mulier  aetate  supra  40.  annos  ob  vehe-  ^xxxlz* 
mens  sanguinis  ex  utero  profluvium,  quod  qua- 
tuordecim  menses  traxerat  , hydropica  evenit  . 
Cohibitus  sanguinis  fluxus  pulsusque  hydrops 
est  . Convalescentem  pleuritis  , quae  ea  tempe- 
state popularis  erat  , in  sua  camera  prehendit* 

Dolor  in  dextro  latere  sextam  inter  et  septimam 
costam  erat  . Obiit  tertio  die . 

In  aperto  per  dissectionem  thorace  utrim- 
que aquae  pellucidae  circiter  unciae  sex  erant. 

Pleura  , quo  loco  dolor  pungebat , absque  no- 
xa et  sanae  pleurae  simillima  erat . Contra  , in 
eodem  loco  extima  pulmonis  pars  plagam  spha- 
celo  corruptam  , rotundam , plus  quam  pollicem 
diametro  emensam  habebat. 

Anno  1 776.  mense  Decembri  hortulanus 
strenuus  a longis  hucusque  annis  vini  generosi 
potator  , cuius  quotidie  viginti  libras  pro  con- 
suetudine hauriebat;  et  nonnisi  salsa,  helluoni- 
bus  grata  , esui  habebat  , incidit  in  pleuriti- 
dem  . 

Eum  quarto  die  accepi . Sanguis  e vena 
missus  crustam  habuit  . Applicatum  affecto  lo- 
co emplastrum  vesicatorium  est . Quinto  die 
sputum  coctum  evenit ; sudor  post  : sexto  die 
eum  vires  defecerunt  : septimo  sphacelosus 
obiit . 

Senecio  73.  annorum , peregenus  , quem 
curae  atque  solicitudines  diu  multumque  exa- 
gitaverant , et  quem  saepe  cibus  saepe  etiam 
reficiens  potus  defecerat,  miserrime  degens  in- 
cidit in  pleuritidem  . Non  adeo  acerbus  iste  la- 
teris dolor  erat  : imo  initio  sanguinis  striae 
( bonae  notae  ) sputo  immistae  erant  a ) . 

Sanguinis  discos  duos  misit , supra  quem 
muci  parum  erat  . Arteriarum  pulsus  vesperi 
durus  erat , ob  quem  eodem  tempore  extractus 
unus  sanguinis  discus  est , qui  muci  plus  ha- 
bebat . 

Ad  exitum  tertii  diei  erant  animi  deliquia, 
arteriarum  pulsus  exilis  et  inaequalis,  extremita- 
tes frigidae,  sphacelus . Septima  die  mors  £). 

At- 


a)  1»  Sputum  autem  flavum  , sanguine  permixtum  non  multo  , 
» fi  in  pulmonis  inflammatione  , in  principio  morbi  reiieia- 
» tur  , salutare  elt,  & valde  prodeft  » . Hipp.  Lib  praenot. 

li  • . 
i ) » Oportet  autem  animadvertere  , et  noffc  , in  his  tempon- 

» bus  iudicationes  fucuras  effe  ad  salutem  , aut  mortem  , aut 
» inclinationes  ad  melius  , aut  deterius  >» « Hip.  Lib.  1.  de 
morb.  popul.  Se&.  3. 

Atque  hi  quinque  isti  pleuritici  fuerunt  » 
qui  inter  quamplurimos  alios  a longis  hucusque 
annis  sub  mea  cura  obierunt  a)  . 

Hucusque  ad  confirmandum  Hippocratis  de 
diebus  criticis  sententiam  satis  . 

Inest  profecto  naturae  ingens  et  prorsus 
admiranda  crises  perficiendi  vis  et  veluti  saga- 
citas ; per  quam  non  eum  tantum  morbum  9 
qui  primus  occupavit , superat  3 sed  et  alte- 
rum , siquis  superveniat  , vincit  : quae  victoria 
aegris  saluti  simul  et  contemplanti  medico  dul- 
ci gaudio  gratoque  spectaculo  est  . Hoc  etsi 
nonnunquam  in  diversis  morbis  , qui  convene- 
runt , videri  possit,  nihilominus  non  inutile  es- 
se existimo  , si  unicum  tale  pleuritidis  exem- 
plum hic  posuero  , notatu  profecto  dignum . 

Anno  1773.  die  3.  Maii , qua  tempestate 
pleuritis  et  iuxta  et  circum  nos  popularis  erat , 
iuvenis  et  sanguine  plena  mulier  , de  qua  su- 
periore capite  quarto  dixi  , pleuritide  tentata 
est , cum  ipsa  sex  ct  dimidium  menses  gravi- 
da esset  b ) . 

Initio  secundi  diei  in  auxilium  vocatus 
tres  sanguinis  discos  e vena  misi , qui  crustam 
lardaceam  habebat . lulapium  atque  decoctum 
refrigerans  praestiti  ; fomenta  emollientia  do- 
lenti lateri  imposita  sunt  : inditum  item  quan- 
doque , ut  opus  erat  , enema  emolliens  est . 

Fost  duas  horas  sanguinis  item  discum 
misi  ? qui  crusta  lardacea  tectus  erat  : medio- 
G 2 que 


« ) y Uc  pote  cum  repugnante  natura  nihil  medicina  proficiat  ». 
A C.  Celsus  Lib.  III.  Gap.  i. 

& ) » Pleuritis  , live  lateris  inflammatio  , in  muliere  gravida  t 
» lethalis  y.  Hipp.  Lib,  I.  de  morb*  Nro  3. 

que  eodem  die  rursum  sanguinis  discum  unum, 
qui  similem  crustam  habebat  . Erat  spiritus  ex- 
treme angustus  , Itaque  emplastrum  vesicatori- 
um  latum  affectae  plagae  imposui  , et  extrac- 
tum  corticis  peruviani  iulapio  adieci  . 

Ad  medium  tertii  diei  dolor  dorsum  ver- 
sus progressus  est ; quem  transitum  medici  tan- 
quam  exitiosum  damnant  a ) . Erat  corporis  ca- 
lor summus  et  cutis  ardens  : ob  quem  ardo- 
rem sanguinis  item  discum  unum  misi  , qui 
densissimam  crustam  habebat  . 

Ad  exitum  tertii  diei  aegra  abortum  fecit : 
neque  istum  secutus  sanguis  neque  lochia  sunt : 
quod  malum  omen  erat  . 

A medio  quinto  die  largus  sudor , acidum 
olens  , ex  universa  cute  erupit  cum  levamine  , 
Verum  post  quatuor  horas  febris  lactis  , quam 
metuebam  , accessit ; eademque  novum  in  late- 
re dolorem  suscitavit  simul  et  omnem  sudo- 
rem delevit  , totumque  corpus  nunc  aridum  ar- 
densque  erat  . 

Attamen  ( quod  observatu  maxime  di- 
gnum est  ) idem  sudor  ad  exitum  eiusdem 
quinti  diei  rursum  liberaliter  erupit  cum  iuva- 
mine  . Sudavit  etiam  aegra  sexto  die  . A me- 
dio septimo  vero  die  plurimus  sudor  ex  uni- 
versa corporis  cute  erupit , aegramque  protinus 
ad  integram  sanitatem  absque  sputo  restituit. 

Reparata  sanitate  mulier  Lochia , quemad- 
modum a recenti  partu  , emisit  . 

Istae  crises  et  ipse  partus  in  dies  impares 
inciderunt.  Neque  potuit  ipsa  lactis  febris  , 

quae 

* ) Vid.  Lonmui  observ.  Lib,  ll-  de  vitiis  pe&ori*. 

quae  supervenit , crisin , etsi  eam  ad  exiguum 
quoddam  tempus  supressisset  , tamen  eandem 
uecquicquam  delere . Contra  , erupit  paulo 
post  idem  sudor  , totumque  morbum  vicit . 
Tanta  enim  est  naturae  in  perficiendis  crisibus 
virtus  ! 

Ut  autem  natura  morbum  , qui  est  , item- 
que  eum  qui  incidit  , vincit ; ita  eadem  non 
raro  morbum  simul  et  adversam  medendi  me- 
thodum superat  atque  nihilominus  suas  quan- 
doque crises  perfecit  . Hoc  si  ita  contingit  , 
solent  medici  victoriam  suae  curationi  attribue- 
re , quam  ipsi  naturae  debent . Ita  medici  non- 
nulli , quoniam  aliquos  suos  pleuriticos  post 
medicamentum  vomitorium  evenisse  videbant  9 
pleuritidis  curationem  ab  emetico  incipiendam 
esse  statuunt  : fortassis  Hippocratis  sententia  , 
quam  male  acceperunt,  ita  persuasi  a).  Quod- 
si  autem  saburra  in  ventriculo  non  resideat  , 
vomere  nil  iuvat  ; sed  contra  potest  vomitus 
quassando  pectus  inflammationem  exacerbare  , 
sicque  morbum  peiorem  efficere  . Debet  igitur 
medicus  ante  nosse  an  purgatione  opus  sit , ut 
per  vomitum  pleuritis  curationi  aptior  reddi 
queat . 

Contra  alii  , qui  moliendo  sputa  pleuriti- 
dis curationem  ordiri  atque  perficere  malunt  , 
dolores  supra  septum  transversum  , qui  purga^ 
tione  opus  habent , sursum  quidem  versus  pur- 
G 3 ga- 


a)  » Dolores  supra  septum  transversum  , qui  purgatione  opus 
j>  habent,  sursum  versus  purgatione  indigere  fignificant  , 
» qui  vero  infra  , deorsum  » , Hipp,  hb.  Aphor.  Se&.  IV. 
aphor.  18, 

gatione  indigere  concedunt  $ non  autem  ad  id 
vomitorio  medicamento  utendum  esse  , sed  his 
quae  in  isto  morbo  sputa  expellant  ; sicque 
pulmonem  sursum  versus  purgent . Hic  enim 
purgare  idem  esse  ac  liberare  ab  his  quae  con- 
tra naturam  in  pectore  sunt . Ita  etiam  puris 
evacuationem  saepe  pufgationis  nomen  acce- 
pisse . 

Rursum  alii  pleuriticis  medicamenta  alvum 
vacuantia  dare  eademque  curationi  aliquoties 
interponere  volunt  , per  quae  vitiatus  humor 
subtrahatur . Et  isti  quoque  suos  imitatores  ha- 
bent. Verum  etiam  hi  a recto  absunt:  nisi 
enim  saburra  in  imo  ventre  recumbat  , quae 
caeteras  crises  intus  retinere  possit- , purgatio 
per  alvum  nocet . Ipsa  enim  sputum  , si  quod 
coctum  futurum  esset , cohibet  ; et  sudorem  , 
qui  morbum  iudicaturus  esset , retrahit  ; sicque 
salutare  naturae  conamen  pessumdat  a ) » 

Verum  hi  quod  falsi  fuerint  specie  recti  , 
satis  per  decursum  istius  libri  a me  demonstra- 
tum est . 

Interea  quique , etsi  sibi  ipsis  repugnantes 
ad  sua  experimenta  refugiunt  singuli  suas 
clamant  observationes  : quisque  idem  , quod 
cernit , diversum  ab  aliis  habet ; suum  quisque 
certum  putat  , vultuque.  Veluti  qui  ipsum 
eundemque  politum  ex  variegato  iuglantis  li- 
gno asserem  conspiciunt , alter  in  eo  vesperti- 
lio- 


ne ) » A pleuritide  aut  peripneumonia  occupato  alvi  profluvium 
» accedens,  malum  ».  Aphor.  i<5.  Sed.  IV.  Scomphus  in 
» Oeniadis  pleuritide  correptus  , mortuus  eft  septimo  die  • 
»>  Pharmacum  autem  bibit  infra  purgans»  , fiLipp.  de  Morb» 
popul.  JLib.  V. 

lionis  imaginem  , alter  fauni  faciem , alter  hedi 
caput , fluvium  sub  ponte  alter  videre  sibi  per- 
suadet : postremo  diversus  item  alter  nihil  ho- 
rum , sed  ductos  contra  diductosque  sine  ordi- 
ne atque  confusos  tractus  cernit . Similis  illusio 
in  diversa  multorum  morborum  contemplatione 
suos  fautores  medicos  decepit . Ob  quem  fu- 
cum tot  falsae  , diversae , atque  a vero  pror- 
sus alienae  morborum  imagines  a scriptoribus 
delineatae  sunt,  quae  ancipites  efficere  practi- 
cos  medicos  possent,  tirones  vero  in  devia  fle- 
ctere . 

Equidem  ad  ipsam  curandi  rationem  nihil 
plus  confert  , quam  experientia  : ad  ipsam  ve- 
ro experientiam  nihil  rectius  ducit  quam  obser- 
vatio . Verum  recte  observare  quod  opus  quis 
labor  sit  , profecto  pauci  cognoscunt . Non 
enim  satis  est , etiam  omnia  quae  intra  morbos 
videmus,  notare;  sed  ad  ea  potissimum  ani- 
mum attendere  opus  est  , qualia  scire  refert  ; 
utpote  quae  ipsum  morbi  genium  exprimunt 
atque  intimam  eiusdem  et  suam  ipsius  propri- 
am indolem  explicant  palamque  ostendunt  : 
caeterea  , tanquam  aliena  , multis  communia  , 
numero  , non  re  , ponderosa  , proprius  ut  ob- 
fuscantia  rescindi , et  veluti  tenebricosa  procul 
inde  reiici  debet  „ . Ille  assideat  necesse  est  , 
qui , quod  solum  opus  , est  visurus  est  a ) . 

In  qua  quidem  contemplationis  parte  Hip- 
pocrates, qui  multa  paucis  verbis  complexus 
est , omnes  antecessit  ; et  quem  in  tanta  medi- 
eorum  turba  vix  aliqui  recte  secuti  sunt . Non 

enim 

enim  satis  est  , praecepta  didicisse  quibus  in- 
structus observator  esse  debeat  ; aut  normam 
mente  retinuisse  , secundum  quam  dirigi  obser- 
vatio recte  queat  ; sed  nosse  plurimum  interest, 
quo  morbi  tempore  tali  aliqua  regula  uti  opus 
sit ; et  quam  harum  praecipue  tunc  adhibere 
oporteat . Docent  equidem  hae  regulae  atque 
ista  praecepta  , quomodo  id  , quod  videmus 
aut  videre  debemus  , notandum  sit  ; ipsam  ve- 
ro oculorum  aciem  non  praestant , per  quam 
id  , quod  notatu  dignum  est  , videamus  > nisi 
nobis  ipsis  acute  perspiciendi  facultatem  natura 
ipsa  concesserit  . Veluti  militum  Praefectus  , 
etsi  is  omnes  bellum  ducendi  regulas  mente 
retinuerit  , tamen , nisi  eum  natura  ad  acute 
videndum  recteque  discernendum  aptum  finxe- 
rit , ipse  cum  omnium  regularum  apparatu  ne- 
que hostem  caedet , sed  ipse  caesus  erit  . 

Ut  enim  poeta  ita  observator  medicus  non 
fit  sed  nascitur . Debet  uterque  acri  ingenio 
praeditus  esse  , magnam  imaginationis  vim  at- 
que persensibilem  percipiendi  facultatem  habe- 
re , ut  etiam  a minimis  , quasi  ea  trans  micros- 
copium  magna  vidisset  , certius  afficiatur  ; ve- 
locem mentis  perspicaciam , nequa  praeceps  oc- 
casio eum  fugiat  ; severum  iudicium  , ne  quid 
falsi  eundem  decipiat  ; pictoriam  insuper  dex- 
teritatem habere , ut  id  , quod  recte  vidit , per- 
fecta delineatione  atque  ex  integra  facie  eius 
jmaginem  ostendere  calleat . Quas  animi  dotes , 
si  eae  ita  simul  comprehensae  sint,  non  inique 
spirirum  observatorem  appellari  posse  existimo . 
Rarum  profecto  naturae  donum  , quod  paucis 
concessum  est ! 


Ob 


Ob  quem  defectum  multi  observationum 
f siquidem  ita  suam  operam  nominare  amant  ) 
scriptores  vana , supervacua  , ad  rem  non  per- 
tinentia , longa  et  inania , morbo  non  propria , 
sed  communia,  saepe  falsa,  non  ea  quae  vide- 
re debuissent , sed  talia  qualia  per  hypothesi- 
um  fatuos  ignes  vidisse  existimant  , confuso 
circumstantiarum  ordine  atque  incerto  tempo- 
rum termino  per  ambages  in  medium  protra- 
hunt ; quae  prosequi  expertum  lectorem  taedet, 
perseverare  tyronem  nil  iuvat. 

Neque  enim  x satis  est , rudi  calculo  deli- 
neasse morbum  levique  colore  eius  communia 
indicasse ; sed  plurimum  interest , privata  quae- 
que eiusdem  lineamenta  vivido  colore  consi- 
gnare atque  exprimere , eundemque  , veluti  pi- 
ctor a puero  adolescentem  , ab  adolescente  vi- 
rum , a viro  senem  mutatis  lineis  atque  suis 
cuique  propriis  coloribus  distinguit , ita  mor- 
bum per  diversa  sua  stadia  diversis  verborum 
gradibus  significare  . Verum  eheu  ! nimirum 
omnes  similiter  Pictores  se  esse  existimant- 

